See dokument on ravimi Herceptin heakskiidetud ravimiteave, milles kuvatakse märgituna pärast eelmist menetlust (EMA/VR/0000295324) tehtud muudatused, mis mõjutavad ravimiteavet.

Lisateave on Euroopa Ravimiameti veebilehel: https://www.ema.europa.eu/en/medicines/human/epar/herceptin


















I LISA

RAVIMI OMADUSTE KOKKUVÕTE


1.	RAVIMPREPARAADI NIMETUS

Herceptin 150 mg infusioonilahuse kontsentraadi pulber


2.	KVALITATIIVNE JA KVANTITATIIVNE KOOSTIS

Üks viaal sisaldab 150 mg trastuzumabi – inimesele omaseks muudetud IgG1 monoklonaalset antikeha, mis on toodetud imetaja (hiina hamstri munasari) rakususpensiooni kultuuri abil ning puhastatud afiinsus- ja ioonvahetuskromatograafia, sealhulgas viiruste inaktiveerimise ja eemaldamise spetsiifiliste protseduuride teel.

Herceptin’i valmislahus sisaldab 21 mg/ml trastuzumabi.

Teadaolevat toimet omav abiaine
Üks 150 mg viaal sisaldab 0,6 mg polüsorbaat 20

Abiainete täielik loetelu vt lõik 6.1.


3.	RAVIMVORM

Infusioonilahuse kontsentraadi pulber.

Valge kuni kahvatukollane lüofiliseeritud pulber.


4.	KLIINILISED ANDMED

4.1	Näidustused

Rinnanäärmevähk

Metastaatiline rinnanäärmevähk

Herceptin on näidustatud HER2‑positiivse metastaatilise rinnanäärmevähi (MRV) raviks täiskasvanutel:

-	monoteraapiana patsientidele, kellele on metastaatilise haiguse raviks rakendatud vähemalt kahte keemiaraviskeemi. Eelnev kemoteraapia peab olema sisaldanud vähemalt ühte antratsükliini ja ühte taksaani, välja arvatud juhul, kui patsientidele on need ravimid sobimatud. Hormoonretseptor-positiivsetel patsientidel peab olema ebaõnnestunud ka hormoonravi, välja arvatud juhul, kui patsientidele on see raviviis sobimatu.

-	kombinatsioonis paklitakseeliga patsientidele, kes ei ole varem metastaseerunud haiguse raviks kemoteraapiat saanud ning kellele antratsükliin ei sobi.

-	kombinatsioonis dotsetakseeliga patsientidele, kes ei ole varem metastaatilise haiguse raviks kemoteraapiat saanud.

-	kombinatsioonis aromataasi inhibiitoriga hormoonretseptor-positiivsetele MRV-ga menopausi järgses eas patsientidele, kellele ei ole varem trastuzumabi manustatud.

Varajases staadiumis rinnanäärmevähk

Herceptin on näidustatud HER2‑positiivse varajases staadiumis rinnanäärmevähi (VSRV) raviks täiskasvanutel:

-	pärast operatiivset ravi, kemoteraapiat (neoadjuvant- või adjuvantravi) ja kiiritusravi (kui on kohaldatav) (vt lõik 5.1);

-	pärast adjuvantset kemoteraapiat doksorubitsiini ja tsüklofosfamiidiga kombinatsioonis paklitakseeli või dotsetakseeliga;

-	kombinatsioonis adjuvantse kemoteraapiaga, mis sisaldab dotsetakseeli ja karboplatiini;

-	kombinatsioonis neoadjuvantse kemoteraapiaga, millele järgneb adjuvantravi Herceptin’iga lokaalselt kaugelearenenud (sh põletikulise) haiguse või > 2 cm läbimõõduga kasvajate korral (vt lõigud 4.4 ja 5.1).

Herceptin’i tuleks kasutada ainult metastaatilise või varajases staadiumis rinnanäärmevähiga patsientidel, kelle kasvajal esineb HER2 üleekspressioon või HER2 geeni amplifikatsoon, mis on kindlaks määratud täpse ja valideeritud analüüsiga (vt lõigud 4.4 ja 5.1). 

Metastaatiline maovähk

Herceptin kombinatsioonis kapetsitabiini või 5‑fluorouratsiili ja tsisplatiiniga on näidustatud mao või mao-söögitoru ühenduskoha HER2‑positiivse metastaatilise adenokartsinoomiga täiskasvanud patsientide raviks, kes ei ole eelnevalt saanud vähivastast ravi metastaatilise haiguse tõttu.

Herceptin’i tuleks kasutada ainult metastaatilise maovähiga (MMV) patsientidel, kelle kasvajal esineb HER2 üleekspressioon, mida määratletakse kui IHC 2+ ja kinnitavat SISH või FISH+ tulemust või IHC 3+ tulemust. Kasutama peab täpseid ja valideeritud analüüsi meetodeid (vt lõigud 4.4 ja 5.1).

4.2	Annustamine ja manustamisviis

HER2 määramine on enne ravi alustamist kohustuslik (vt lõigud 4.4 ja 5.1). Herceptin’iga võib ravi alustada ainult tsütotoksilise kemoteraapia läbiviimise kogemustega arst (vt lõik 4.4) ja seda tohib manustada ainult tervishoiutöötaja. 

Tähtis on kontrollida pakendi märgistust veendumaks, et patsiendile manustatakse õiget talle määratud ravimvormi (intravenoosset või subkutaanset fikseeritud annust sisaldavat ravimvormi). Herceptin’i intravenoosne ravimvorm ei ole ette nähtud subkutaanseks manustamiseks ning seda tohib manustada ainult veeniinfusiooni teel.

Herceptin’i intravenoosselt ravimvormilt subkutaansele ravimvormile ja vastupidi üleminekut kolmenädalaste intervallidega raviskeemi puhul on hinnatud uuringus MO22982 (vt lõik 4.8).

Ravimi kasutusvigade vältimiseks on tähtis kontrollida viaali etiketilt ja veenduda, et valmistatav ja manustatav ravim on Herceptin (trastuzumab), mitte mõni teine trastuzumabi sisaldav ravimpreparaat (nt trastuzumabemtansiin või trastuzumabderukstekaan).

Annustamine

Metastaatiline rinnanäärmevähk

Kolmenädalaste intervallidega raviskeem
Soovitatav esimene ehk küllastusannus on 8 mg/kg. Soovitatav säilitusannus kolmenädalaste intervallide järel on 6 mg/kg, alustades kolm nädalat pärast küllastusannuse manustamist.

Iganädalane raviskeem
Herceptin’i soovitatav esimene ehk küllastusannus on 4 mg/kg. Herceptin’i soovitatav iganädalane säilitusannus on 2 mg/kg, alustades nädal pärast küllastusannuse manustamist.

Manustamine kombinatsioonis paklitakseeli või dotsetakseeliga 
Määrava tähtsusega uuringutes (H0648g, M77001) manustati paklitakseeli või dotsetakseeli Herceptin’i esimesele annusele järgneval päeval (paklitakseeli või dotsetakseeli annuse kohta vt vastavast ravimi omaduste kokkuvõttest) ja vahetult pärast Herceptin’i järgnevaid annuseid, kui patsient talus eelmist Herceptin’i annust hästi.

Manustamine kombinatsioonis aromataasi inhibiitoriga
Määrava tähtsusega uuringus (BO16216) manustati Herceptin’i ja anastrosooli alates esimesest päevast. Puudusid piirangud Herceptin’i ja anastrosooli manustamise suhtelisele ajastusele (anastrosooli või teiste aromataasi inhibiitorite annuse kohta vt vastavast ravimi omaduste kokkuvõttest).

Varajases staadiumis rinnanäärmevähk

Kolmenädalaste intervallidega ja iganädalane raviskeem

Kolmenädalaste intervallidega raviskeemina on Herceptin’i soovitatav esimene ehk küllastusannus 8 mg/kg. Herceptin’i soovitatav säilitusannus kolmenädalaste intervallide järel on 6 mg/kg, alustades kolm nädalat pärast küllastusannuse manustamist.
Iganädalase raviskeemina (küllastusannus 4 mg/kg, millele järgneb 2 mg/kg iganädalane manustamine) koos paklitakseeliga pärast kemoteraapiat doksorubitsiini ja tsüklofosfamiidiga.

Vt lõik 5.1 Kemoteraapiaga kombineeritud annustamine.

Metastaatiline maovähk

Kolmenädalaste intervallidega raviskeem
Soovitatav esimene ehk küllastusannus on 8 mg/kg. Soovitatav säilitusannus kolmenädalaste intervallide järel on 6 mg/kg, alustades kolm nädalat pärast küllastusannuse manustamist.

Rinnanäärmevähk ja maovähk

Ravi kestus
Metastaatilise rinnanäärmevähi või metastaatilise maovähiga patsiente tuleb Herceptin’iga ravida kuni haiguse progresseerumiseni. Varajases staadiumis rinnanäärmevähiga patsiente tuleb Herceptin’iga ravida 1 aasta või kuni haiguse retsidiveerumiseni, ükskõik kumb saabub enne, ravi pikendamine VSRV korral üle ühe aasta ei ole soovitatav (vt lõik 5.1).

Annuse vähendamine
Kliiniliste uuringute käigus ei vähendatud kordagi Herceptin’i annuseid. Patsiendid võivad raviga jätkata mööduvate, kemoteraapiast põhjustatud müelosupressiooniperioodide ajal, kuid sellega peab kaasnema hoolikas jälgimine neutropeenia komplikatsioonide suhtes. Paklitakseeli, dotsetakseeli või aromataasi inhibiitori annuse vähendamise või edasilükkamise kohta vt vastavat ravimi omaduste kokkuvõtet.

Kui vasaku vatsakese väljutusfraktsioon (LVEF) langeb ≥ 10 protsendipunkti võrra algväärtusest JA allapoole 50%, tuleb ravi katkestada ja korrata LVEF mõõtmist ligikaudu 3 nädala jooksul. Kui LVEF ei ole paranenud või on veel langenud või kui on tekkinud sümptomaatiline kongestiivne südamepuudulikkus, tuleb tõsiselt kaaluda Herceptin’iga ravi lõpetamist, välja arvatud juhul, kui ravist saadav kasu individuaalsele patsiendile kaalub üle riskid. Kõik sellised patsiendid tuleb suunata kardioloogi konsultatsioonile ning neid tuleb jälgida.

Hilinenud annused
Kui Herceptin’i annuse manustamine hilineb ühe nädala või vähem, tuleb tavaline säilitusannus (iganädalane raviskeem: 2 mg/kg; kolmenädalaste intervallidega raviskeem: 6 mg/kg) manustada niipea kui võimalik. Mitte oodata järgmise plaanilise tsüklini. Järgnevad säilitusannused tuleb manustada 7 päeva või 21 päeva pärast vastavalt iganädalase või kolmenädalaste intervallidega raviskeemi puhul.

Kui Herceptin’i annuse manustamine hilineb üle ühe nädala, tuleb manustada Herceptin’i uus küllastusannus ligikaudu 90 minuti jooksul (iganädalane raviskeem: 4 mg/kg; kolmenädalaste intervallidega raviskeem: 8 mg/kg) niipea kui võimalik. Herceptin’i järgnevad säilitusannused (iganädalane raviskeem: 2 mg/kg; kolmenädalaste intervallidega raviskeem: 6 mg/kg) tuleb manustada 7 päeva või 21 päeva pärast vastavalt iganädalase või kolmenädalaste intervallidega raviskeemi puhul.

Patsientide erirühmad
Eakatel ja neeru- või maksakahjustusega patsientidel ei ole spetsiaalseid farmakokineetilisi uuringuid läbi viidud. Populatsiooni farmakokineetilise analüüsi järgi ei mõjuta vanus ega neerukahjustus trastuzumabi dispositsiooni.

Lapsed
Puudub Herceptin’i asjakohane kasutus lastel.

Manustamisviis

Herceptin’i küllastusannus manustatakse 90‑minutilise intravenoosse infusioonina. Mitte manustada intravenoosse boolusena. Herceptin’i intravenoosse infusiooni peab manustama tervishoiutöötaja, kes on saanud anafülaksia raviks vajaliku ettevalmistuse, samuti peavad käepärast olema vajalikud esmaabivahendid. Patsienti tuleb vähemalt kuus tundi pärast esimese infusiooni algust ja kaks tundi pärast järgnevate infusioonide algust jälgida järgmiste sümptomite suhtes: palavik ja külmavärinad või teised infusiooniga seotud sümptomid (vt lõigud 4.4 ja 4.8). Sümptomite tekkimisel võib abi olla infusiooni katkestamisest või infusioonikiiruse alandamisest. Sümptomite kadumisel võib infusiooni jätkata.

Kui patsient talus esimest küllastusannust hästi, võib järgnevad annused manustada 30‑minutilise infusioonina. 

Herceptin’i intravenoosse ravimvormi manustamiseelsed valmistamise juhised vt lõik 6.6.

4.3	Vastunäidustused

	Ülitundlikkus trastuzumabi, hiirevalgu või lõigus 6.1 loetletud mis tahes abiaine(te) suhtes. 
	Tugev rahuoleku düspnoe, mis on tingitud kaugelearenenud pahaloomulisest haigusest või mis vajab täiendavat hapnikravi.

4.4	Erihoiatused ja ettevaatusabinõud kasutamisel

Jälgitavus
Bioloogiliste ravimpreparaatide jälgitavuse parandamiseks tuleb manustatava ravimi nimi ja partii number selgelt dokumenteerida.

HER2 määramine tuleb läbi viia erilaboris, kus on tagatud määramisprotseduuri adekvaatne valideerimine (vt lõik 5.1).

Käesolevalt puuduvad kliiniliste uuringute andmed ravimi taaskasutamisest varem Herceptin’i adjuvantravina saanud patsientidel.

Kardiaalne düsfunktsioon

Üldised kaalutlused

Herceptin’iga ravitud patsientidel on suurem risk kongestiivse südamepuudulikkuse (New York Heart Association [NYHA] II kuni IV klass) või asümptomaatilise kardiaalse düsfunktsiooni tekkeks. Neid on täheldatud patsientidel, kes on saanud Herceptin’i monoteraapiana või kombinatsioonis paklitakseeli või dotsetakseeliga, eriti pärast antratsükliini (doksorubitsiini või epirubitsiini) sisaldanud kemoteraapiat. Need võivad olla mõõdukad kuni rasked ning lõppeda surmaga (vt lõik 4.8). Lisaks peab olema ettevaatlik suurenenud kardiaalse riskiga (nt hüpertensioon, dokumenteeritud südame isheemiatõbi, kongestiivne südamepuudulikkus, LVEF < 55%, kõrgem vanus) patsientide ravimisel.

Herceptin’i ravi kandidaadid, eriti eelnevalt antratsükliini ja tsüklofosfamiidi saanud patsiendid peavad enne ravi läbima põhjalikud südameuuringud (sh anamnees, kehaline läbivaatus, elektrokardiogramm (EKG), ehhokardiogramm ja/või MUGA uuring (multigated acquisition scan) või magnetresonantstomograafia). Monitooring võib aidata kindlaks teha patsiendid, kellel tekib kardiaalne düsfunktsioon. Enne ravi tehtavaid südameuuringuid tuleb korrata ravi ajal iga 3 kuu järel ja pärast ravi lõpetamist iga 6 kuu järel kuni 24 kuu möödumiseni Herceptin’i viimasest manustamisest. Enne otsuse tegemist, kas alustada ravi Herceptin’iga, tuleb põhjalikult kaaluda kasu ja riski suhet.

Kõikide olemasolevate andmete populatsiooni farmakokineetilise analüüsi põhjal võib trastuzumab vereringes püsida kuni 7 kuud pärast Herceptin’iga ravi lõpetamist (vt lõik 5.2). Patsientidel, kes saavad antratsükliine pärast Herceptin’i ärajätmist, võib olla suurem risk kardiaalse düsfunktsiooni tekkeks. Võimalusel peavad arstid hoiduma antratsükliinil baseeruvast ravist kuni 7 kuud pärast Herceptin’i ärajätmist. Antratsükliinide kasutamise korral tuleb hoolikalt jälgida patsiendi südametegevust (vt allpool).

Tavaline kardioloogiline läbivaatus tuleks teha patsientidele, kellel tekivad pärast ravi alustamist südame-veresoonkonna vaevused. Kõikidel patsientidel tuleb ravi ajal jälgida südamefunktsiooni (nt iga 12 nädala järel). Monitooring võib aidata avastada patsiente, kellel võib tekkida südamefunktsiooni häire. Patsiente, kellel tekib asümptomaatiline südamefunktsiooni häire, on soovitatav sagedamini monitoorida (nt iga 6...8 nädala tagant). Kui vasaku vatsakese funktsioon jätkuvalt halveneb, kuid jääb asümptomaatiliseks, peaks arst kaaluma Herceptin’iga ravi lõpetamist juhul, kui see ei ole andnud patsiendi kliinilise seisundi paranemist.

Patsientidel, kellel tekib kardiaalne düsfunktsioon, ei ole Herceptin’iga ravi jätkamise või taasalustamise ohutust prospektiivselt uuritud. Kui LVEF langeb ≥ 10 protsendipunkti võrra algväärtusest JA allapoole 50%, tuleb ravi jätkata ja korrata LVEF mõõtmist ligikaudu 3 nädala jooksul. Kui LVEF ei ole paranenud või on veel langenud või on tekkinud sümptomaatiline kongestiivne südamepuudulikkus, tuleb tõsiselt kaaluda Herceptin’iga ravi lõpetamist, välja arvatud juhul, kui ravist saadav kasu individuaalsele patsiendile kaalub üle riskid. Kõik sellised patsiendid tuleb suunata kardioloogi konsultatsioonile ning neid tuleb jälgida.

Kui Herceptin’i ravi ajal kujuneb sümptomaatiline südamepuudulikkus, tuleb seda ravida südamepuudulikkuse standardravimitega. Enamus patsiente, kellel kesksetes uuringutes tekkis kongestiivne südamepuudulikkus või asümptomaatiline kardiaalne düsfunktsioon, paranes kongestiivse südamepuudulikkuse standardraviga, mis sisaldas angiotensiini konverteeriva ensüümi (AKE) inhibiitorit või angiotensiini retseptorite blokaatorit (ARB) ja beetablokaatorit. Enamus kardiaalsete sümptomitega patsiente, kellel Herceptin’i ravi kliiniliselt toimis, jätkasid ravi Herceptin’iga ilma lisanduvate kardiaalsete kõrvaltoimeteta.

Metastaatiline rinnanäärmevähk

Metastaatilise rinnanäärmevähi korral ei tohi Herceptin’i ja antratsükliine samaaegselt manustada.

Metastaatilise rinnanäärmevähiga patsiendid, kes on eelnevalt saanud antratsükliine, on Herceptin’i ravi ajal samuti ohustatud kardiaalse düsfunktsiooni tekkest, kuigi risk on väiksem kui Herceptin’i ja antratsükliinide samaaegsel kasutamisel.

Varajases staadiumis rinnanäärmevähk

Varajases staadiumis rinnanäärmevähiga patsientidel tuleb südant kontrollida enne ravi alustamist, ravi ajal iga 3 kuu järel ning iga 6 kuu järel pärast ravi lõpetamist kuni 24 kuu möödumiseni Herceptin’i viimasest manustamisest. Antratsükliini sisaldavat kemoteraapiat saavate patsientide puhul on soovitatav edasine kontroll, mis peaks toimuma kord aastas kuni 5 aastat pärast Herceptin’i viimast manustamist või kauem, kui täheldatakse vasaku vatsakese väljutusfraktsiooni jätkuvat vähenemist.

Varajases staadiumis rinnanäärmevähi adjuvant- ja neoadjuvantravi kesksetes uuringutes, kus kasutati Herceptin’i, ei saanud osaleda patsiendid, kes olid põdenud müokardiinfarkti, kellel oli medikamentoosset ravi vajav stenokardia, varem põetud või olemasolev kongestiivne südamepuudulikkus (NYHA II…IV klass), LVEF < 55%, muu kardiomüopaatia, medikamentoosset ravi vajav arütmia, kliiniliselt väljendunud südameklapi haigus, ravile halvasti alluv hüpertensioon (siia ei kuulunud standardravile alluv hüpertensioon) ja hemodünaamiliselt oluline perikardi efusioon ning seetõttu ei saa ravi nendele patsientidele soovitada.

Adjuvantravi

Adjuvantravina ei tohi Herceptin’i ja antratsükliine samaaegselt manustada.

Varajases staadiumis rinnanäärmevähiga patsientidel täheldati sümptomaatiliste ja asümptomaatiliste südamehäirete esinemissageduse suurenemist Herceptin’i manustamisel pärast antratsükliini sisaldavat kemoteraapiat võrreldes antratsükliini mittesisaldava dotsetakseeli ja karboplatiini raviskeemi manustamisega. See oli enam väljendunud juhul, kui Herceptin’i manustati samal ajal taksaanidega võrreldes taksaanide järjestikuse manustamisega. Vaatamata kasutatud raviskeemile tekkis enamik sümptomaatilisi südamehäireid esimese 18 kuu jooksul. Ühes kolmest läbi viidud kesksest uuringust (BCIRG006), mille järekontroll kestis keskmiselt 5,5 aastat, täheldati sümptomaatiliste südame- või vasaku vatsakese väljutusfraktsiooni häirete kumulatiivse esinemissageduse pidevat suurenemist kuni 2,37% patsientidel, kellele manustati Herceptin’i samal ajal taksaaniga pärast antratsükliinravi, võrreldes ligikaudu 1%‑ga kahes võrdlusgrupis (antratsükliin pluss tsüklofosfamiid, millele järgnes taksaan, ning taksaan, karboplatiin ja Herceptin).

Neljas suures adjuvantravi uuringus tuvastatud südamehäire riskifaktorid olid kõrgem vanus (> 50 aastat), madal LVEF (< 55%) ravieelselt, enne või pärast paklitakseelravi alustamist, LVEF langus 10...15 punkti võrra ning antihüpertensiivsete ravimite eelnev või samaaegne kasutamine. Patsientidel, kes said Herceptin’i pärast adjuvantse kemoteraapia lõppemist, seostati kardiaalse düsfunktsiooni tekkeriski enne Herceptin’iga ravi alustamist manustatud antratsükliini suurema kumulatiivse annusega ja kehamassiindeksiga (KMI) > 25 kg/m2.

Neoadjuvant-adjuvantravi

Varajases staadiumis rinnanäärmevähiga patsientidel, kes on sobivad saama neoadjuvant-adjuvantravi, tohib Herceptin’i koos antratsükliinidega kasutada ainult patsientidel, kes ei ole varem kemoteraapiat saanud, ning ainult koos väikeseannuseliste antratsükliini raviskeemidega (st maksimaalsed kumulatiivsed annused on doksorubitsiinil 180 mg/m2 või epirubitsiinil 360 mg/m2).

Kui patsient on saanud neoadjuvantravina samaaegselt väikeses annuses antratsükliinide täieliku ravikuuri ja Herceptin’i, ei tohi pärast operatsiooni manustada täiendavat tsütotoksilist kemoteraapiat. Teistes olukordades tehakse otsus täiendava tsütotoksilise kemoteraapia vajaduse kohta individuaalsete tegurite alusel.

Trastuzumabi ja väikeseannuseliste antratsükliini raviskeemide samaaegse kasutamise kogemus piirdub praegu kahe uuringuga (MO16432 ja BO22227).

Otsustava tähtsusega uuringus MO16432 manustati Herceptin’i koos neoadjuvantse kemoteraapiaga, mis sisaldas kolme tsüklit doksorubitsiini (kumulatiivne annus 180 mg/m2).

Herceptin’i grupis oli sümptomaatiliste südamefunktsiooni häirete esinemissagedus 1,7%.

Otsustava tähtsusega uuring BO22227 kavandati demonstreerima Herceptin’i subkutaanse ravimvormi ja intravenoosse ravimvormi samaväärsust esmaste farmakokineetiliste ja efektiivsuse kaastulemusnäitajate põhjal (vastavalt trastuzumabi Cmin enne 8. tsükli annuse manustamist ja patoloogilise täieliku ravivastuse [pCR] määr radikaalse operatsiooni ajal) (vt Herceptin’i subkutaanse ravimvormi ravimi omaduste kokkuvõtte lõik 5.1). Otsustava tähtsusega uuringus BO22227 manustati Herceptin’i koos neoadjuvantse kemoteraapiaga, mis sisaldas nelja tsüklit epirubitsiini (kumulatiivne annus 300 mg/m2); keskmiselt enam kui 70 kuud kestnud järelkontrolli järgselt oli südamepuudulikkus/kongestiivse südamepuudulikkuse esinemissagedus Herceptin’i intravenoosse ravi rühmas 0,3%.

Kliiniline kogemus üle 65‑aastastel patsientidel on piiratud.

Infusiooniga seotud reaktsioonid ja ülitundlikkus

Kirjeldatud on tõsiseid Herceptin’i infusiooniga seotud reaktsioone, sealhulgas düspnoe, hüpotensioon, vilistav hingamine, hüpertensioon, bronhospasm, supraventrikulaarne tahhüarütmia, vere hapnikusaturatsiooni langus, anafülaksia, respiratoorne distress, urtikaaria ja angioödeem (vt lõik 4.8). Nende reaktsioonide tekkeriski vähendamiseks võib kasutada premedikatsiooni. Enamus selliseid reaktsioone tekib esimese infusiooni ajal või 2,5 tunni jooksul infusiooni algusest. Infusioonireaktsiooni ilmnemisel tuleb infusioon katkestada või infusiooni kiirust alandada ning patsienti jälgida kuni kõikide täheldatud sümptomite kadumiseni (vt lõik 4.2). Nende sümptomite raviks võib manustada valuvaigistit/antipüreetikumi (nt meperidiin või paratsetamool) või antihistamiinikumi (nt difenhüdramiin). Enamusel patsientidest sümptomid kadusid ning nad said järgnevaid Herceptin’i infusioone. Tõsised reaktsioonid on edukalt ravitavad toetavate meetmetega nagu hapnik, beeta-adrenomimeetikumid ja kortikosteroidid. Harva on need reaktsioonid lõppenud surmaga. Risk surmaga lõppeva infusioonireaktsiooni tekkeks võib olla suurenenud patsientidel, kellel esineb rahuoleku düspnoe kaugelearenenud kasvajalise haiguse või kaasuvate haiguste tõttu. Seetõttu ei tohi selliseid patsiente Herceptin’iga ravida (vt lõik 4.3).

Kirjeldatud on ka esialgset paranemist, millele järgnes kliinilise seisundi halvenemine ning hilist tüüpi reaktsioone koos kliinilise seisundi kiire halvenemisega. Surm on saabunud tundide ja kuni ühe nädala jooksul pärast infusiooni. Väga harvadel juhtudel on infusiooniga seotud sümptomid ja pulmonaalsed reaktsioonid tekkinud rohkem kui kuus tundi pärast Herceptin’i infusiooni algust. Patsiente tuleb teavitada nende reaktsioonide hilise tekke võimalusest ning juhendada, et nende sümptomite tekkimisel tuleb ühendust võtta oma arstiga.

Pulmonaalsed reaktsioonid

Herceptin’i müügiloa saamise järgsel perioodil on kirjeldatud raskeid pulmonaalseid reaktsioone (vt lõik 4.8). Need reaktsioonid on mõnikord lõppenud surmaga. Lisaks on teatatud üksikutest interstitsiaalse kopsuhaiguse, sh kopsuinfiltraatide, ägeda respiratoorse distressi sündroomi, pneumoonia, pneumoniidi, pleuraefusiooni, respiratoorse distressi, ägeda kopsuturse ja hingamispuudulikkuse juhtudest. Interstitsiaalse kopsuhaigusega seotud riskifaktorite hulka kuulub muu eelnev või samaaegne interstitsiaalse kopsuhaigusega teadaolevalt seotud kasvajavastane ravi, nagu taksaanid, gemtsitabiin, vinorelbiin ja kiiritusravi. Need võivad esineda infusioonireaktsiooni osana või olla hilise tekkega. Risk pulmonaalse reaktsiooni tekkeks on suurenenud patsientidel, kellel esineb rahuoleku düspnoe kaugelearenenud kasvajalise haiguse või kaasuvate haiguste tõttu. Seetõttu ei tohi selliseid patsiente Herceptin’iga ravida (vt lõik 4.3). Ettevaatlik peab olema pneumoniidi tekke suhtes, eriti samaaegset taksaanravi saavatel patsientidel.

Teadaolevat toimet omav abiaine

Herceptin sisaldab 0,6 mg polüsorbaat 20 ühes 150 mg viaalis, mis vastab 0,083 mg/ml (pärast lahustamist 7,2 ml steriilses süstevees). Polüsorbaadid võivad põhjustada allergilisi reaktsioone.

4.5	Koostoimed teiste ravimitega ja muud koostoimed

Ravimite koostoimeid ei ole nõuetekohaselt uuritud. Kliinilistes uuringutes ei ole Herceptin’i ja samaaegselt kasutatud ravimite vahel kliiniliselt olulisi koostoimeid täheldatud.

Trastuzumabi toime teiste antineoplastiliste ainete farmakokineetikale

HER2‑positiivse metastaatilise rinnanäärmevähiga naistel läbi viidud uuringutest BO15935 ja M77004 saadud farmakokineetilised andmed näitasid, et paklitakseeli ja doksorubitsiini (ning nende põhimetaboliitide 6‑α‑hüdroksüülpaklitakseeli [POH] ja doksorubitsinooli [DOL]) ekspositsioon ei muutunud trastuzumabi toimel (8 mg/kg või 4 mg/kg i.v. küllastusannus, millele järgneb vastavalt 6 mg/kg i.v. manustamine 3‑nädalaste intervallide järel või 2 mg/kg iganädalane i.v. manustamine).
Samas võib trastuzumabi toimel suureneda ühe doksorubitsiini metaboliidi (7‑deoksü‑13‑dihüdro-doksorubitsinooni, D7D) üldine ekspositsioon. D7D bioaktiivsus ja selle metaboliidi sisalduse tõusu kliiniline mõju oli ebaselge.
Andmed Herceptin’i (4 mg/kg i.v. küllastusannus ja 2 mg/kg i.v. nädalas) ja dotsetakseeli (60 mg/m2 i.v.) ühe rühmaga uuringust JP16003, mis viidi läbi HER2‑positiivse metastaatilise rinnanäärmevähiga Jaapani naistel, näitasid, et Herceptin’i samaaegsel manustamisel puudus toime dotsetakseeli ühekordse annuse farmakokineetikale. Uuring JP19959 oli BO18255 (ToGA) lisauuring, kus osalesid kaugelearenenud maovähiga Jaapani mees- ja naissoost patsiendid ning hinnati kapetsitabiini ja tsisplatiini farmakokineetikat nende kasutamisel koos Herceptin’iga või ilma. Selle lisauuringu tulemused näitasid, et kapetsitabiini bioaktiivsete metaboliitide (nt 5‑FU) ekspositsiooni ei mõjutanud tsisplatiini või tsisplatiini pluss Herceptin’i samaaegne kasutamine. Kuid koos Herceptin’iga manustamisel täheldati kapetsitabiini enda kõrgemaid plasmakontsentratsioone ja pikemat poolväärtusaega. Andmed näitasid ka seda, et tsisplatiini farmakokineetikat ei mõjutanud kapetsitabiini või kapetsitabiini pluss Herceptin’i samaaegne kasutamine.

Metastaatilise või lokaalselt levinud mitteopereeritava HER2‑positiivse vähiga patsientide uuringust H4613g/GO01305 saadud farmakokineetilised andmed näitasid, et trastuzumabil puudus mõju karboplatiini farmakokineetikale.

Antineoplastiliste ainete toime trastuzumabi farmakokineetikale

Kui võrreldi trastuzumabi simuleeritud kontsentratsioone seerumis pärast Herceptin’i monoteraapiat (4 mg/kg küllastusannus/2 mg/kg iganädalaselt i.v.) ja HER2‑positiivse metastaatilise rinnanäärmevähiga Jaapani naistel täheldatud kontsentratsioone seerumis (uuring JP16003), ei avaldanud dotsetakseeli samaaegne manustamine toimet trastuzumabi farmakokineetikale.

Kahest II faasi uuringust (BO15935 ja M77004) ning ühest III faasi uuringust (H0648g), kus patsiendid said samaaegset ravi Herceptin’i ja paklitakseeliga, ning kahest II faasi uuringust, kus Herceptin’i manustati monoteraapiana (W016229 ja MO16982) HER2‑positiivse metastaatilise rinnanäärmevähiga naistele, saadud farmakokineetiliste andmete võrdlus näitas, et trastuzumabi individuaalsed ja keskmised minimaalsed kontsentratsioonid seerumis varieerusid uuringute siseselt ja vaheliselt, kuid puudus paklitakseeli samaaegse manustamise selge toime trastuzumabi farmakokineetikale. Uuringust M77004, kus HER2‑positiivse metastaatilise rinnanäärmevähiga naised said samaaegset ravi Herceptin’i, paklitakseeli ja doksorubitsiiniga, saadud trastuzumabi farmakokineetiliste andmete võrdlemisel trastuzumabi farmakokineetiliste andmetega uuringutest, kus Herceptin’i manustati monoteraapiana (H0649g) või kombinatsioonis antratsükliini pluss tsüklofosfamiidi või paklitakseeliga (uuring H0648g), ei ilmnenud doksorubitsiini ja paklitakseeli toimet trastuzumabi farmakokineetikale.

Uuringust H4613g/GO01305 saadud farmakokineetilised andmed näitasid, et karboplatiinil puudus mõju trastuzumabi farmakokineetikale.
Anastrosooli samaaegne manustamine ei mõjutanud trastuzumabi farmakokineetikat.

4.6	Fertiilsus, rasedus ja imetamine

Rasestumisvõimelised naised
Rasestumisvõimelistel naistel tuleb soovitada kasutada efektiivset rasestumisvastast vahendit ravi ajal Herceptin’iga ja 7 kuud pärast ravi lõppu (vt lõik 5.2).

Rasedus
Reproduktsiooniuuringud on läbi viidud ahvidega, kellele manustati kuni 25 korda suuremaid annuseid kui inimestel kasutatavad iganädalased Herceptin’i intravenoosse ravimvormi säilitusannused 2 mg/kg. Uuringutes ei ilmnenud mingeid viiteid viljakuse pärssimisele või lootekahjustuste tekkele. Uuriti trastuzumabi tungimist läbi platsentaarbarjääri loote arengu varases (20. kuni 50. tiinuspäeval) ja hilises (120. kuni 150. tiinuspäeval) perioodis. Ei ole teada, kas Herceptin võib mõjutada reproduktiivsust. Reproduktsiooniuuringute andmed ei ole alati ülekantavad loomadelt inimestele. Seega tuleb Herceptin’i kasutamisest raseduse ajal hoiduda, välja arvatud juhul, kui ravist oodatav kasu emale ületab võimaliku riski lootele.

Turustamisjärgselt on Herceptin’i saavatel rasedatel naistel teatatud oligohüdramnioniga seotud loote neerude kasvu- ja/või funktsioonihäirete juhtudest, millest mõnesid on seostatud surmaga lõppenud loote kopsude hüpoplaasiaga. Naistele, kes rasestuvad, tuleb rääkida lootekahjustuse võimalusest. Kui rase naine saab ravi Herceptin’iga või kui patsient rasestub Herceptin’i saamise ajal või 7 kuu jooksul pärast Herceptin’i viimase annuse manustamist, on soovitatav tema igakülgne jälgimine erinevate erialaspetsialistide poolt.

Imetamine
Uuring, mis viidi läbi Cynomolgus ahvidega, kellele manustati tiinuse 120. kuni 150. päeval kuni 25 korda suuremaid annuseid kui inimestel kasutatavad iganädalased Herceptin’i intravenoosse ravimvormi säilitusannused 2 mg/kg, näitas, et trastuzumab eritub pärast poegimist ahvi piima. Emakasisene kokkupuude trastuzumabiga ja trastuzumabi olemasolu järglaste seerumis ei olnud seotud mingite kasvu ja arengut mõjutavate kõrvaltoimetega järglase sünnist kuni ühe kuu vanuseni. Ei ole teada, kas trastuzumab eritub inimeste rinnapiima. Kuna humaan-IgG1 eritub inimese rinnapiima ja riski suurus vastsündinule ei ole teada, ei tohiks naised ravi ajal Herceptin’iga ja kuni 7 kuud pärast viimast manustamiskorda last rinnaga toita.

Fertiilsus
Puuduvad andmed fertiilsuse kohta.

4.7	Toime reaktsioonikiirusele

Herceptin mõjutab kergelt autojuhtimise ja masinate käsitsemise võimet (vt lõik 4.8). Ravi ajal Herceptin’iga võib esineda pearinglust ja unisust (vt lõik 4.8). Infusiooniga seotud sümptomitega (vt lõik 4.4) patsientidele tuleb soovitada hoiduda autojuhtimisest ja masinate käsitsemisest seni, kuni nähud on möödunud.

4.8	Kõrvaltoimed

Ohutusandmete kokkuvõte

Herceptin’i (intravenoosse ja subkutaanse ravimvormi) kasutamisel seni kirjeldatud kõige tõsisemateks ja/või sagedasemateks kõrvaltoimeteks on kardiaalne düsfunktsioon, infusiooniga seotud reaktsioonid, hematotoksilisus (eriti neutropeenia), infektsioonid ja pulmonaalsed kõrvaltoimed.

Kõrvaltoimete loetelu tabelina

Selles lõigus on kasutatud järgmisi esinemissageduse kategooriaid: väga sage ( 1/10), sage ( 1/100 kuni < 1/10), aeg-ajalt ( 1/1000 kuni < 1/100), harv ( 1/10 000 kuni < 1/1000), väga harv (< 1/10 000), teadmata (ei saa hinnata olemasolevate andmete alusel). Igas esinemissageduse grupis on kõrvaltoimed toodud tõsiduse vähenemise järjekorras.

Tabelis 1 on loetletud kõrvaltoimed, mida on kirjeldatud seoses intravenoosse Herceptin’i kasutamisega monoteraapiana või kombinatsioonis keemiaraviga kesksetes kliinilistes uuringutes ja müügiloa saamise järgselt. 

Kõik toodud kõrvaltoimed põhinevad suurimal kesksetes kliinilistes uuringutes täheldatud esinemissagedusel. Lisaks on tabelis 1 loetletud turuletulekujärgselt teatatud kõrvaltoimed.

Tabel 1. Kesksetes kliinilistes uuringutes (N = 8386) ja turustamisjärgselt intravenoosse Herceptin’i monoteraapiana või kombinatsioonis kemoteraapiaga kasutamisel täheldatud kõrvaltoimed

	Organsüsteemi klass
	Kõrvaltoime
	Sagedus

	Infektsioonid ja infestatsioonid
	Infektsioon
	Väga sage

	
	Nasofarüngiit
	Väga sage

	
	Neutropeeniline sepsis
	Sage

	
	Tsüstiit
	Sage

	
	Gripp
	Sage

	
	Sinusiit
	Sage

	
	Nahainfektsioon
	Sage

	
	Riniit
	Sage

	
	Ülemiste hingamisteede infektsioon
	Sage

	
	Kuseteede infektsioon
	Sage

	
	Farüngiit
	Sage

	Hea-, pahaloomulised ja täpsustamata kasvajad (sealhulgas tsüstid ja polüübid)
	Pahaloomulise kasvaja progresseerumine
	Teadmata

	
	Kasvaja progresseerumine
	Teadmata

	Vere ja lümfisüsteemi häired
	Febriilne neutropeenia
	Väga sage

	
	Aneemia
	Väga sage

	
	Neutropeenia
	Väga sage

	
	Vere valgeliblede arvu langus/leukopeenia
	Väga sage

	
	Trombotsütopeenia
	Väga sage

	
	Hüpoprotrombineemia
	Teadmata

	
	Immuunne trombotsütopeenia
	Teadmata

	Immuunsüsteemi häired
	Ülitundlikkus
	Sage

	
	+Anafülaktiline reaktsioon
	Harv

	
	+Anafülaktiline šokk
	Harv

	Ainevahetus- ja toitumishäired
	Kehakaalu vähenemine/kaalulangus
	Väga sage

	
	Anoreksia
	Väga sage

	
	Tuumori lüüsi sündroom
	Teadmata

	
	Hüperkaleemia
	Teadmata

	Psühhiaatrilised häired
	Unetus
	Väga sage

	
	Ärevus
	Sage

	
	Depressioon
	Sage

	Närvisüsteemi häired
	1Treemor
	Väga sage

	
	Pearinglus
	Väga sage

	
	Peavalu
	Väga sage

	
	Paresteesia
	Väga sage

	
	Maitsehäire
	Väga sage

	
	Perifeerne neuropaatia
	Sage

	
	Hüpertoonia
	Sage

	
	Somnolentsus
	Sage 

	Silma kahjustused
	Konjunktiviit
	Väga sage

	
	Suurenenud pisaraeritus
	Väga sage

	
	Kuivsilmsus
	Sage

	
	Papillödeem
	Teadmata

	
	Võrkkesta verevalum
	Teadmata

	Kõrva ja labürindi kahjustused
	Kurtus
	Aeg-ajalt

	Südame häired
	1 Vererõhu langus
	Väga sage

	
	1 Vererõhu tõus
	Väga sage

	
	1 Ebakorrapärane südametegevus
	Väga sage

	
	1Laperdus
	Väga sage

	
	Väljutusfraktsiooni langus*
	Väga sage

	
	+Südamepuudulikkus (kongestiivne)
	Sage

	
	+1Supraventrikulaarne tahhüarütmia
	Sage

	
	Kardiomüopaatia
	Sage

	
	1Südamepekslemine
	Sage

	
	Perikardi efusioon
	Aeg-ajalt

	
	Kardiogeenne šokk
	Teadmata

	
	Galopprütmi esinemine
	Teadmata

	Vaskulaarsed häired
	Kuumahood
	Väga sage

	
	+1Hüpotensioon
	Sage

	
	Vasodilatsioon
	Sage

	
	+Hingeldus
	Väga sage

	
	Köha
	Väga sage

	
	Ninaverejooks
	Väga sage

	
	Rinorröa
	Väga sage

	
	+Pneumoonia
	Sage

	
	Astma
	Sage

	
	Kopsukahjustus
	Sage

	
	+Pleuraefusioon
	Sage

	
	+1Vilisev hingamine
	Aeg-ajalt

	
	Pneumoniit
	Aeg-ajalt

	
	+Kopsufibroos
	Teadmata

	
	+Respiratoorne distress 
	Teadmata

	
	+Hingamispuudulikkus
	Teadmata

	
	+Kopsuinfiltraadid
	Teadmata

	
	+Äge kopsuturse
	Teadmata

	
	+Äge respiratoorne distress-sündroom
	Teadmata

	
	+Bronhospasm
	Teadmata

	
	+Hüpoksia
	Teadmata

	
	+Hapnikusaturatsiooni langus
	Teadmata

	
	Kõriturse
	Teadmata

	
	Ortopnoe
	Teadmata

	
	Kopsuturse
	Teadmata

	
	Interstitsiaalne kopsuhaigus
	Teadmata

	Seedetrakti häired
	Kõhulahtisus
	Väga sage

	
	Oksendamine
	Väga sage

	
	Iiveldus
	Väga sage

	
	1 Huulte turse
	Väga sage

	
	Kõhuvalu
	Väga sage

	
	Düspepsia
	Väga sage

	
	Kõhukinnisus
	Väga sage

	
	Stomatiit
	Väga sage

	
	Hemorroidid
	Sage

	
	Suukuivus
	Sage

	Maksa ja sapiteede häired
	Hepatotsellulaarne kahjustus
	Sage

	
	Hepatiit
	Sage

	
	Maksa hellus
	Sage

	
	Ikterus
	Harv

	Naha ja nahaaluskoe kahjustused 
	Erüteem
	Väga sage

	
	Lööve
	Väga sage

	
	1 Näo turse
	Väga sage

	
	Alopeetsia
	Väga sage

	
	Küünekahjustus
	Väga sage

	
	Palmoplantaarne erütrodüsesteesia sündroom
	Väga sage

	
	Akne
	Sage

	
	Kuiv nahk
	Sage

	
	Täppverevalum
	Sage

	
	Liighigistamine
	Sage

	
	Makulopapulaarne lööve
	Sage

	
	Sügelus
	Sage

	
	Küünte murdumine
	Sage

	
	Dermatiit
	Sage

	
	Urtikaaria
	Aeg-ajalt

	
	Angioödeem
	Teadmata

	Lihaste, luustiku ja sidekoe kahjustused
	Liigesvalu
	Väga sage

	
	1 Lihaspinge
	Väga sage

	
	Lihasvalu
	Väga sage

	
	Liigesepõletik
	Sage

	
	Seljavalu
	Sage

	
	Luuvalu
	Sage

	
	Lihasspasmid
	Sage

	
	Kaelavalu
	Sage

	
	Valu jäsemetes
	Sage

	Neerude ja kuseteede häired
	Neerukahjustus
	Sage

	
	Membranoosne glomerulonefriit
	Teadmata

	
	Glomerulonefropaatia
	Teadmata

	
	Neerupuudulikkus
	Teadmata

	Rasedus, sünnitusjärgsed ja perinataalsed seisundid
	Oligohüdramnion
	Teadmata

	
	Neerude hüpoplaasia
	Teadmata

	
	Kopsude hüpoplaasia
	Teadmata

	Reproduktiivse süsteemi ja rinnanäärme häired
	Rinnapõletik/mastiit
	Sage

	Üldised häired ja manustamiskoha reaktsioonid
	Asteenia
	Väga sage

	
	Rindkerevalu
	Väga sage

	
	Külmavärinad
	Väga sage

	
	Väsimus
	Väga sage

	
	Gripitaolised sümptomid
	Väga sage

	
	Infusiooniga seotud reaktsioon
	Väga sage

	
	Valu
	Väga sage

	
	Palavik
	Väga sage

	
	Limaskestapõletik
	Väga sage

	
	Perifeersed tursed
	Väga sage

	
	Halb enesetunne
	Sage

	
	Tursed
	Sage

	Vigastus, mürgistus ja protseduuri tüsistused
	Kontusioon
	Sage


+ Tähistab kõrvaltoimeid, millest on teatatud seoses surmlõppega.
1 Tähistab kõrvaltoimeid, millest on teatatud suurel määral seoses infusioonireaktsioonidega. Nende täpsed esinemissagedused on teadmata.
* Täheldatud kombineerimisel taksaanidega pärast ravi antratsükliinidega.

Valitud kõrvaltoimete kirjeldus

Kardiaalne düsfunktsioon
Südame paispuudulikkus (NYHA II…IV klass) on Herceptin’i kasutamisega seotud sage kõrvaltoime, mis võib lõppeda surmaga (vt lõik 4.4). Herceptin’iga ravitud patsientidel on täheldatud kardiaalse düsfunktsiooni nähtusid ja sümptomeid, nagu hingeldus, ortopnoe, köha süvenemine, kopsuturse, S3‑galopp või vatsakese väljutusfraktsiooni langus (vt lõik 4.4).

Kolmes keskses kliinilises uuringus, kus Herceptin’i adjuvantravi kasutati kombinatsioonis kemoteraapiaga, oli 3./4. astme südame funktsioonihäirete (eriti sümptomaatilise kongestiivse südamepuudulikkuse) esinemissagedus sarnane patsientidel, kes said ainult kemoteraapiat (st ei saanud Herceptin’i), ning patsientidel, kellele manustati Herceptin’i järjestikku pärast taksaani (0,3...0,4%). Esinemissagedus oli suurim patsientidel, kellele manustati Herceptin’i taksaaniga samal ajal (2,0%). Neoadjuvantravi puhul on Herceptin’i ja väikeseannuselise antratsükliini raviskeemi samaaegse kasutamise kogemus piiratud (vt lõik 4.4).

Kui Herceptin’i manustati pärast adjuvantravi lõppu, täheldati üheaastases rühmas NYHA III…IV klassi südamepuudulikkust 0,6%‑l patsientidest 12‑kuulise järelkontrolliperioodi järel. Uuringus BO16348 oli 8‑aastase mediaanse järelkontrolliperioodi järel tõsise südame paispuudulikkuse (NYHA III ja IV klass) esinemissagedus 1‑aastase Herceptin’i ravi rühmas 0,8% ning kerge sümptomaatilise ja asümptomaatilise vasaku vatsakese düsfunktsiooni esinemismäär 4,6%.

Tõsise südame paispuudulikkuse pöördumist (defineeritud kui vähemalt kahe järjestikuse LVEF väärtus ≥ 50% pärast viimast episoodi) täheldati 71,4%‑l Herceptin’iga ravitud patsientidest. Kerge sümptomaatilise ja asümptomaatilise vasaku vatsakese düsfunktsiooni pöördumist näidati 79,5%‑l patsientidest. Ligikaudu 17% kardiaalse düsfunktsiooniga seotud juhtumitest ilmnesid pärast Herceptin’i ravi lõppu.

Intravenoosse Herceptin’i kesksetes metastaatilise haiguse uuringutes jäi kardiaalse düsfunktsiooni esinemissagedus vahemikku 9...12%, kui seda kombineeriti paklitakseeliga, võrreldes 1...4%‑ga ainult paklitakseeli puhul. Monoteraapia puhul oli esinemissagedus 6...9%. Kardiaalse düsfunktsiooni suurimat esinemissagedust täheldati patsientidel, kes said Herceptin’i koos antratsükliini/tsüklofosfamiidiga (27%), ning see oli märkimisväärselt suurem kui ainult antratsükliini/tsüklofosfamiidi puhul (7...10%). Järgnevas südamefunktsiooni prospektiivse jälgimise uuringus oli sümptomaatilise kongestiivse südamepuudulikkuse esinemissagedus Herceptin’i ja dotsetakseeli saanud patsientidel 2,2% võrreldes 0%‑ga ainult dotsetakseeli puhul. Enamik patsiente (79%), kellel tekkis nendes uuringutes kardiaalne düsfunktsioon, paranes pärast südamepuudulikkuse standardravi saamist.

Infusiooniga seotud reaktsioonid, allergilist laadi reaktsioonid ja ülitundlikkus
Metastaatilise haiguse korral tekib hinnanguliselt mingit tüüpi infusiooniga seotud reaktsioon ligikaudu 40%‑l Herceptin’iga ravitud patsientidest. Samas on enamik infusiooniga seotud reaktsioone kerge kuni keskmise raskusega (NCI-CTC hindamissüsteem) ning ilmneb üldjuhul ravi alguses, st esimese, teise ja kolmanda infusiooni ajal; järgnevate infusioonide puhul esinemissagedus väheneb. Reaktsioonideks on külmavärinad, palavik, hingeldus, hüpotensioon, vilistav hingamine, bronhospasm, tahhükardia, vere hapnikusaturatsiooni langus, respiratoorne distress, lööve, iiveldus, oksendamine ja peavalu (vt lõik 4.4). Erineva raskusega reaktsioonide esinemissagedus erines uuringute vahel sõltuvalt näidustusest, andmete kogumise metoodikast ja sellest, kas trastuzumabi manustati koos kemoteraapiaga või monoteraapiana.
Tavaliselt esimese või teise Herceptin’i infusiooni ajal on tekkinud raskekujulised anafülaktilised reaktsioonid, mis vajavad kohest täiendavat sekkumist (vt lõik 4.4) ja mida on seostatud surmlõppega.

Üksikutel juhtudel on täheldatud anafülaktoidseid reaktsioone.

Hematotoksilisus
Febriilne neutropeenia, leukopeenia, aneemia, trombotsütopeenia ja neutropeenia on esinenud väga sageli. Hüpoprotrombineemia esinemissagedus on teadmata. Kui trastuzumabi manustatakse koos dotsetakseeliga pärast antratsükliinravi, võib vähesel määral suureneda neutropeenia risk.

Pulmonaalsed kõrvaltoimed
Herceptin’i kasutamisega seoses tekivad raskekujulised pulmonaalsed kõrvaltoimed, mida on seostatud surmlõppega. Nendeks on (kuid mitte ainult) kopsuinfiltraadid, äge respiratoorne distress-sündroom, pneumoonia, pneumoniit, pleuraefusioon, respiratoorne distress, äge kopsuturse ja hingamispuudulikkus (vt lõik 4.4).

Üksikasjalikud andmed riski minimeerimise meetmete kohta, mis on kooskõlas EL-i riskijuhtimise plaaniga, on toodud lõigus 4.4 „Hoiatused ja ettevaatusabinõud kasutamisel“.

Immunogeensus

Varajases staadiumis rinnanäärmevähi neoadjuvant-adjuvant uuringus (BO22227), mille jälgimisperiood oli enam kui 70 kuud, tekkisid trastuzumabivastased antikehad 10,1%‑l (30/296) Herceptin’i intravenoosset ravimvormi saanud patsientidest. Neutraliseerivad trastuzumabivastased antikehad tuvastati pärast ravi algust võetud proovides kahel Herceptin’i intravenoosset ravimvormi saanud patsiendil 30‑st. 

Nende antikehade kliiniline tähtsus on teadmata. Trastuzumabivastaste antikehade esinemine ei mõjutanud ebasoodsalt Herceptin’i intravenoosse ravimvormi farmakokineetikat, efektiivsust (määrati patoloogilise täieliku ravivastuse [pCR] järgi ning sündmustevaba elulemust EFS) ega ohutust (määrati manustamisega seotud kõrvaltoimete esinemise järgi).

Puuduvad immunogeensuse andmed Herceptin’i kohta maovähi ravis.

Üleminek Herceptin’i intravenoosselt ravimvormilt subkutaansele ravimvormile ja vastupidi

Uuringus MO22982, kus hinnati üleminekut Herceptin’i intravenoosselt ravimvormilt subkutaansele ravimvormile ja vastupidi, oli esmane eesmärk hinnata patsientide eelistust kas trastuzumabi intravenoosse või subkutaanse manustamise suhtes. Selles uuringus uuriti kahte kohorti (üks kohort kasutas subkutaanset ravimvormi viaalis ja teine subkutaanset ravimvormi manustamissüsteemis), kasutades 2 rühmaga ristuva ülesehitusega uuringuplaani, kus 488 patsienti randomiseeriti ühte kahest erinevast kolmenädalaste intervallidega Herceptin’i ravi järjestusest (intravenoosne [tsüklid 1...4]→ subkutaanne [tsüklid 5...8] või subkutaanne [tsüklid 1...4]→ intravenoosne [tsüklid 5...8]). Patsiendid kas ei olnud varem Herceptin’i intravenoosset ravi saanud (20,3%) või olid eelnevalt saanud Herceptin’i intravenoosset ravi (79,7%). Järjestuse intravenoosne → subkutaanne puhul (subkutaanse viaali ja subkutaanse manustamissüsteemi kohordid kombineeritult) oli kõrvaltoimete (kõik raskusastmed) esinemissagedus enne üleminekut (tsüklid 1...4) ja pärast üleminekut (tsüklid 5...8) vastavalt 53,8% ja 56,4%; järjestuse subkutaanne → intravenoosne puhul (subkutaanse viaali ja subkutaanse manustamissüsteemi kohordid kombineeritult) oli kõrvaltoimete (kõik raskusastmed) esinemissagedus enne ja pärast üleminekut vastavalt 65,4% ja 48,7%.
Enne ravivahetust (tsüklid 1...4) oli tõsiste kõrvaltoimete, 3. raskusastme kõrvaltoimete ja kõrvaltoimete tõttu ravi katkestamise esinemissagedus väike (< 5%) ning sarnane pärast ravivahetust täheldatuga (tsüklid 5...8). 4. või 5. raskusastme kõrvaltoimeid ei kirjeldatud.

Võimalikest kõrvaltoimetest teatamine
Ravimi võimalikest kõrvaltoimetest on oluline teatada ka pärast ravimi müügiloa väljastamist. See võimaldab jätkuvalt hinnata ravimi kasu/riski suhet. Tervishoiutöötajatel palutakse kõigist võimalikest kõrvaltoimetest teatada riikliku teavitamissüsteemi (vt 0HV lisa) kaudu.

4.9	Üleannustamine

Kliinilistes uuringutes ei ole üleannustamisest teatatud. Herceptin’i monoteraapia uuringutes ei manustatud suuremaid üksikannuseid kui 10 mg/kg; metastaatilise maovähiga patsientide kliinilises uuringus on hinnatud säilitusannuse 10 mg/kg manustamist iga 3 nädala järel, millele eelnes 8 mg/kg küllastusannuse manustamine. Neid annuseid taluti hästi.


5.	FARMAKOLOOGILISED OMADUSED

5.1	Farmakodünaamilised omadused

Farmakoterapeutiline rühm: kasvajavastased ained, monoklonaalsed antikehad, ATC-kood: L01FD01

Trastuzumab on rekombinantne inimesele omaseks muudetud IgG1‑tüüpi monoklonaalne antikeha inimese epidermaalse kasvufaktori retseptori 2 (HER2) vastu. HER2 üleekspressioon on täheldatav 20…30% primaarse rinnanäärmevähi juhtudel. HER2‑positiivsuse sageduse uuringud maovähi korral, mis kasutasid immunohistokeemilist (IHC) ja fluorestsents in situ hübridisatsiooni (FISH) või kromogeenset in situ hübridisatsiooni (CISH), on näidanud HER2‑positiivsuse varieeruvust vahemikus 6,8...34,0% IHC ja 7,1...42,6% FISH puhul. Uuringud näitavad, et rinnanäärmevähiga patsientidel, kelle kasvajal esineb HER2 üleekspressioon, on lühem haigusevaba elulemus võrreldes patsientidega, kellel kasvaja HER2 üleekspressiooni ei esine. Retseptori ekstratsellulaarne domeen (ECD, p105) eraldub verre ja on määratav seerumist.

Toimemehhanism

Trastuzumab seondub suure afiinsuse ja spetsiifilisusega alamdomeeniga IV, mis on HER2 ekstratsellulaarse domeeni jukstamembraani regioon. Trastuzumabi seondumine HER2‑ga inhibeerib ligandist sõltumatuid HER2 signaaliradasid ja takistab tema ekstratsellulaarse domeeni, mis on HER2 aktivatsioonimehhanism, proteolüütilist lõhustamist. Selle tulemusena inhibeeris trastuzumab nii in vitro uuringutes kui ka loomkatsetes HER2 üleekspressiooniga inimese kasvajarakkude proliferatsiooni. Lisaks on trastuzumab antikeha-sõltuva rakulise tsütotoksilisuse tugevaks mediaatoriks. In vitro tõestati, et trastuzumabi poolt vahendatud antikeha-sõltuv rakuline tsütotoksilisus toimib eelistatult HER2 üleekspressiooniga kasvajarakkude suhtes võrreldes kasvajarakkudega, kus HER2 üleekspressioon puudub.

HER2 üleekspressiooni või HER2 geeni amplifikatsiooni määramine

HER2 üleekspressiooni või HER2 geeni amplifikatsiooni määramine rinnanäärmevähi korral
Herceptin’i tuleks kasutada ainult neil patsientidel, kelle kasvajal esineb HER2 üleekspressioon või HER2 geeni amplifikatsioon, mis on kindlaks tehtud täpse ja valideeritud analüüsi abil. HER2 üleekspressiooni tuleb määrata fikseeritud kasvajalõikudel immunohistokeemilisel (IHC) meetodil (vt lõik 4.4). HER2 geeni amplifikatsiooni tuleb määrata fikseeritud kasvajalõikudel fluorestsents in situ hübridisatsiooni (FISH) või kromogeense in situ hübridisatsiooni (CISH) meetodil. Herceptin’i raviks sobilikel patsientidel esineb tugev HER2 üleekspressioon (IHC 3+) või positiivne FISH või CISH analüüsi tulemus.

Täpsete ja reprodutseeritavate tulemuste kindlustamiseks tuleb määramine läbi viia akrediteeritud laboris, mis on võimeline tagama määramisprotseduuride validatsiooni.

Soovitatav punktisüsteem IHC vastuse hindamiseks on toodud tabelis 2:

Tabel 2. Soovitatav punktisüsteem IHC vastuse hindamiseks rinnavähi korral

	Punktid
	Värvuse muutuse kirjeldus
	HER2 üleekspressiooni hindamine

	0
	Värvuse muutust ei ole või esineb membraani värvuse muutus < 10% kasvajarakkudest
	Negatiivne

	1+
	Nõrk/vaevalt märgatav membraani värvuse muutus > 10% kasvaja rakkudest. Rakud on ainult membraani osas värvust muutnud
	Negatiivne

	2+
	Nõrk kuni mõõdukas täielik membraani värvuse muutus > 10% kasvajarakkudest
	Ebakindel

	3+
	Tugev täielik membraani värvuse muutus > 10% kasvajarakkudest
	Positiivne



FISH loetakse üldjuhul positiivseks, kui kasvajaraku HER2 geeni koopiate arvu ja kromosoom 17 koopiate arvu suhe on  2, või kui HER2 geeni koopiate arv kasvajaraku kohta on üle 4, kui kromosoom 17 kontrolli ei kasutata.

CISH loetakse üldjuhul positiivseks, kui enam kui 50% kasvajarakkudes on tuuma kohta üle 5 HER2 geeni koopia.

Põhjalikud juhised analüüsi läbiviimise ja tõlgendamise kohta leiate valideeritud FISH ja CISH analüüside pakendi infolehtedest. Kehtida võivad ka HER2 testimise ametlikud soovitused.

Mis tahes muu meetodi puhul, mida võib kasutada HER2 proteiini või geeniekspressiooni hindamiseks, tuleb analüüsid teha ainult laborites, mis tagavad valideeritud meetodite adekvaatse kaasaja nõuetele vastava läbiviimise. Need meetodid peavad kindlasti olema piisavalt täpsed, et demonstreerida HER2 üleekspressiooni ja eristada mõõdukat (tase 2+) HER2 üleekspressiooni tugevast (tase 3+).

HER2 üleekspressiooni või HER2 geeni amplifikatsiooni määramine maovähi korral
HER2 üleekspressiooni või HER2 geeni amplifikatsiooni määramiseks tuleb kasutada täpset ja valideeritud analüüsi. Esimene soovitatav määramismeetod on IHC ning juhtudel, kui on vaja määrata ka HER2 geeni amplifikatsiooni staatust, tuleb kasutada kas hõbedaga rikastatud in situ hübridisatsiooni (silver-enhanced in situ hybridization, SISH) või FISH meetodit. Kasvaja histoloogia ja morfoloogia paralleelseks hindamiseks on siiski soovitatav kasutada SISH meetodit. Et tagada määramismeetodite validatsioon ning täpsete ja reprodutseeritavate tulemuste saamine, tuleb HER2 määramine läbi viia laboris, kus töötab vastava väljaõppe saanud personal. Täielikud juhised analüüsi teostamise ja tulemuste tõlgendamise kohta sisalduvad kasutatavate HER2 analüüsidega kaasas olevas kasutusjuhendis.

Uuringus ToGA (BO18255) loeti HER2‑positiivseteks patsiendid, kelle kasvaja oli IHC 3+ või FISH-positiivne, ning nad kaasati uuringusse. Kliinilise uuringu tulemuste põhjal piirdus kasulik toime patsientidega, kellel oli suurim HER2 valgu üleekspressioon, mida defineeriti kui IHC 3+ või IHC 2+ punktisummat ja positiivset FISH tulemust.

Meetodi võrdluse uuringus (uuring D008548) täheldati suurt konkordantsust (> 95%) SISH ja FISH meetodi kasutamisel HER2 geeni amplifikatsiooni määramiseks maovähiga patsientidel.

HER2 üleekspressiooni tuleb määrata fikseeritud kasvajalõikudel immunohistokeemilisel (IHC) meetodil. HER2 geeni amplifikatsiooni tuleb määrata in situ hübridisatsiooni, kasutades fikseeritud kasvajalõikudel SISH või FISH meetodil.

Soovitatav punktisüsteem IHC vastuse hindamiseks on toodud tabelis 3:

Tabel 3. Soovitatav punktisüsteem IHC vastuse hindamiseks maovähi korral

	Punktid
	Operatsiooni käigus võetud proov – värvuse muutuse kirjeldus
	Biopsia proov – värvuse muutuse kirjeldus
	HER2 üleekspressiooni hindamine

	0
	Värvuse muutust ei ole või esineb membraani värvuse muutus < 10% rakkudest
	Puudub värvuse muutus või membraani värvuse muutus kõikides kasvajarakkudes
	Negatiivne

	1+
	Nõrk/vaevalt märgatav membraani värvuse muutus  10% kasvajarakkudest; rakud on ainult membraani osas värvust muutnud 
	Kasvajarakkude kogumis nõrk/vaevalt märgatav membraani värvuse muutus hoolimata värvunud kasvajarakkude protsendist
	Negatiivne

	2+
	Nõrk kuni mõõdukas täielik, basolateraalne või lateraalne membraani värvuse muutus  10% kasvajarakkudest 
	Kasvajarakkude kogumis nõrk kuni mõõdukas täielik, basolateraalne või lateraalne membraani värvuse muutus hoolimata värvunud kasvajarakkude protsendist
	Ebakindel 

	3+
	Tugev täielik, basolateraalne või lateraalne membraani värvuse muutus  10% kasvajarakkudest 
	Kasvajarakkude kogumis tugev täielik, basolateraalne või lateraalne membraani värvuse muutus hoolimata värvunud kasvajarakkude protsendist
	Positiivne



SISH või FISH loetakse üldjuhul positiivseks, kui kasvajaraku HER2 geeni koopiate arvu ja kromosoom 17 koopiate arvu suhe on  2.

Kliiniline efektiivsus ja ohutus

Metastaatiline rinnanäärmevähk

Herceptin’i on kliinilistes uuringutes kasutatud monoteraapiana metastaatilise rinnanäärmevähiga patsientide raviks, kui kasvajal esineb HER2 üleekspressioon ja üks või enam kemoteraapiaskeemi ei ole andnud soovitud tulemust (ainult Herceptin).

Herceptin’i kombineeritud ravi paklitakseeli või dotsetakseeliga on kasutatud ka rinnanäärmevähiga patsientidel, kes ei ole oma metastaatilise haiguse tõttu eelnevalt kemoteraapiat saanud. Eelnevalt antratsükliinil põhinevat adjuvantset kemoteraapiat saanud patsientidele manustati raviks paklitakseeli (175 mg/m2 infusiooni teel 3 tunni jooksul) koos Herceptin’iga või ilma. Keskses uuringus, kus dotsetakseeli (100 mg/m2 infusiooni teel 1 tunni jooksul) manustati koos Herceptin’iga või ilma, oli 60% patsientidest eelnevalt saanud antratsükliinil põhinevat adjuvantset kemoteraapiat. Patsiente raviti Herceptin’iga kuni haiguse progresseerumiseni.

Herceptin’i efektiivsust kombinatsioonis paklitakseeliga ei ole uuritud patsientidel, kes ei ole eelnevalt adjuvantset antratsükliinravi saanud. Kuid Herceptin’i ja dotsetakseeli kombinatsioon oli patsientidel efektiivne hoolimata sellest, kas nad olid eelnevalt adjuvantset antratsükliinravi saanud või mitte.

Patsientide sobivust suurematesse Herceptin’i monoteraapia ja Herceptin’i + paklitakseeli kliinilistesse uuringutesse kaasamiseks hinnati nende HER2 üleekspressiooni järgi. Testina kasutati fikseeritud rinnanäärmevähikoe immunohistokeemilist värvimist HER2 määramiseks, milleks kasutati hiire monoklonaalseid antikehi CB11 ja 4D5. Koed fikseeriti formaliinis või Bouin’i fiksaatoriga. Kliinilise uuringu materjali hindamiseks kasutati kesklaboris skaalat 0 kuni 3+. Kaasati patsiendid, kellel kasutatud testis oli kasvajarakkude värvumise aste 2+ või 3+. Patsiente, kellel kasutatud testis oli kasvajarakkude värvumise aste 0 või 1+, ei kaasatud. Enam kui 70%‑l kaasatud patsientidest esines 3+ üleekspressioon. Andmete põhjal võib oletada, et ravitulemus on parem patsientidel, kellel HER2 üleekspressioon on kõrgem (3+).

Keskses uuringus, kus dotsetakseeli manustati koos Herceptin’iga või ilma, oli põhiline meetod HER2‑positiivsuse määramiseks immuunhistokeemia. Vähestel patsientidel kasutati fluorestsents in situ hübridisatsiooni (FISH). 87% sellesse uuringusse lülitunud patsientidest olid IHC 3+ kasvajaga ja 95% IHC 3+ kasvajaga ja/või FISH-positiivsed.

Iganädalane annustamine metastaatilise rinnanäärmevähi puhul
Tabelis 4 on toodud monoteraapia ja kombinatsioonravi efektiivsuse tulemused:

Tabel 4. Monoteraapia ja kombinatsioonravi uuringute efektiivsuse tulemused

	Näitaja
	Monoteraapia
	Kombinatsioonravi

	
	Herceptin1


N = 172
	Herceptin + paklitakseel2

N = 68
	Paklitakseel2


N = 77
	Herceptin + dotsetakseel3

N = 92
	Dotsetakseel3


N = 94

	Ravile allumine (95% CI)
	18%
(13…25)
	49%
(36…61)
	17%
(9…27)
	61%
(50…71)
	34%
(25…45)

	Ravivastuse kestuse mediaan (kuudes) (95% CI)
	9,1
(5,6…10,3)
	8,3
(7,3…8,8)
	4,6
(3,7…7,4)
	11,7
(9,3…15,0)
	5,7
(4,6…7,6)

	AP mediaan (kuudes) (95% CI)
	3,2
(2,6…3,5)
	7,1
(6,2…12,0)
	3,0
(2,0…4,4)
	11,7
(9,2…13,5)
	6,1
(5,4…7,2)

	Elulemuse mediaan (kuudes) (95% CI)
	16,4
(12,3…ne)
	24,8
(18,6…33,7)
	17,9
(11,2…23,8)
	31,2
(27,3…40,8)
	22,74
(19,1…30,8)


AP – aeg progresseerumiseni; „ne“ näitab, et tulemust ei saa hinnata või on veel määramata.
1.	Uuring H0649g: IHC 3+ patsientide alamrühm
2.	Uuring H0648g: IHC 3+ patsientide alamrühm
3.	Uuring M77001: Täielik analüüsirühm (intent-to-treat), 24 kuu tulemused

Kombinatsioonravi Herceptin’i ja anastrosooliga
Herceptin’i on uuritud kombinatsioonis anastrosooliga HER2 üleekspressiooniga, hormoon-retseptor (st östrogeen-retseptor (ÖR) ja/või progesteroon-retseptor (PR)) positiivse metastaatilise rinnanäärmevähiga menopausi järgses eas patsientidel esmavaliku ravis. Progressioonivaba elulemus kahekordistus Herceptin’i pluss anastrosooli grupis võrreldes anastrosooli monoteraapiaga (4,8 kuud versus 2,4 kuud). Teised näitajad, mille osas kombinatsioonravi paremaid tulemusi andis, olid: üldine ravivastus (16,5% versus 6,7%); kliinilise paranemise määr (42,7% versus 27,9%); aeg progressioonini (4,8 kuud versus 2,4 kuud). Ravivastuse saabumise aja ja kestuse osas uuringugruppide vahel erinevusi ei täheldatud. Keskmine üldine elulemus pikenes kombinatsioonravi saanud patsientidel 4,6 kuud. Erinevus ei olnud statistiliselt oluline, kuid siiski läksid enam kui pooled anastrosooli monoteraapiana saanud patsientidest peale haiguse progresseerumist üle Herceptin’i sisaldavale raviskeemile.

Annustamine kolmenädalaste intervallidega metastaatilise rinnanäärmevähi puhul
Mittevõrdlevate monoteraapia ja kombinatsioonravi uuringute efektiivsuse tulemuste kokkuvõte on esitatud tabelis 5:

Tabel 5. Mitte võrdlevate monoteraapia ja kombinatsioonravi uuringute efektiivsuse tulemused

	Näitaja
	Monoteraapia
	Kombinatsioonravi

	
	Herceptin1

N = 105
	Herceptin2

N = 72
	Herceptin + paklitakseel3
N = 32
	Herceptin + 
dotsetakseel4
N = 110

	Ravile allumine (95% CI)
	24%
(15…35)
	27%
(14…43)
	59%
(41…76)
	73%
(63…81)

	Ravivastuse kestuse mediaan (kuudes) (vahemik)
	10,1
(2,8…35,6)
	7,9
(2,1…18,8)
	10,5
(1,8…21)
	13,4
(2,1…55,1)

	AP mediaan (kuudes) (95% CI)
	3,4
(2,8…4,1)
	7,7
(4,2…8,3)
	12,2
(6,2…ne)
	13,6
(11…16)

	Elulemuse mediaan (kuudes) (95% CI)
	ne
	ne
	ne

	47,3
(32…ne)


AP – aeg progresseerumiseni; „ne“ näitab, et tulemust ei saa hinnata või on veel määramata.
1.	Uuring WO16229: küllastusannus 8 mg/kg, millele järgnes 6 mg/kg manustamine iga 3 nädala järel
2.	Uuring MO16982: küllastusannus 6 mg/kg nädalas 3 nädala jooksul; millele järgnes 6 mg/kg manustamine iga 3 nädala järel
3.	Uuring BO15935
4.	Uuring MO16419

Haiguse progresseerumise paikmed
Haiguse progresseerumist maksas esines märkimisväärselt harvem patsientidel, kes said raviks Herceptin’i ja paklitakseeli kombinatsiooni, võrreldes ainult paklitakseeliga (21,8% versus 45,7%; p = 0,004). Herceptin’i ja paklitakseeliga ravitud patsientidel esines sagedamini haiguse progresseerumist kesknärvisüsteemis, võrreldes ainult paklitakseeli saanutega (12,6% versus 6,5%; p = 0,377).

Varajases staadiumis rinnanäärmevähk (adjuvantravi)

Varajases staadiumis rinnanäärmevähki defineeritakse kui mittemetastaseerunud primaarset invasiivset rinnanäärme kartsinoomi. Herceptin’i kasutamist adjuvantravina uuriti neljas suures mitmekeskuselises randomiseeritud uuringus:
-	Uuringu BO16348 eesmärk oli võrrelda ühe ja kahe aasta jooksul iga kolme nädala järel manustatud Herceptin’i ravi vaatlusega HER2‑positiivse varajases staadiumis rinnanäärmevähiga patsientidel pärast operatsiooni, kemoteraapiat ja kiiritusravi (kui on kohaldatav). Lisaks tehti kahe aasta pikkuse Herceptin’i ravi ja ühe aasta pikkuse Herceptin’i ravi võrdlus. Herceptin’i gruppi määratud patsiendid said küllastusannusena 8 mg/kg, millele järgnes 6 mg/kg manustamine iga kolme nädala järel kas ühe või kahe aasta jooksul. 
-	Kombineeritud analüüsi hõlmavate uuringute NSABP B-31 ja NCCTG N9831 eesmärk oli uurida kliinilist kasulikkust Herceptin’i ravi kombineerimisel paklitakseeliga pärast AC kemoteraapiat, peale selle hinnati NCCTG N9831 uuringus ka Herceptin’i lisamist järjestikku AC→P kemoteraapiale HER2‑positiivse varajases staadiumis rinnanäärmevähiga patsientidel pärast operatsiooni.
-	Uuringu BCIRG 006 eesmärk oli uurida Herceptin’i ravi kombineerimist dotsetakseeliga kas pärast AC kemoteraapiat või kombinatsioonis dotsetakseeli ja karboplatiiniga HER2‑positiivse varajases staadiumis rinnanäärmevähiga patsientidel pärast operatsiooni.

Uuringus HERA piirdus varajases staadiumis rinnanäärmevähk opereeritava primaarse invasiivse rinnanäärme adenokartsinoomiga, mille läbimõõt oli vähemalt 1 cm, ning kaenlaalused lümfisõlmed olid haaratud või mitte.

Uuringute NSABP B-31 ja NCCTG N9831 kombineeritud analüüsis piirdus varajases staadiumis rinnanäärmevähk opereeritava suure riskiga rinnanäärmevähiga, mida määratleti kui HER2‑positiivset ja kaenlaaluste lümfisõlmede haaratusega vähki või HER2‑positiivset ja suure riski tunnustega lümfisõlmede haaratuseta vähki (kasvaja suurus > 1 cm ja östrogeenretseptor-negatiivne või kasvaja suurus > 2 cm hoolimata hormonaalsest staatusest).

Uuringus BCIRG 006 määratleti HER2‑positiivset varajases staadiumis rinnanäärmevähki kui lümfisõlmede haaratusega vähki või suure riskiga lümfisõlmede haaratuseta (pN0) vähki, mille puhul esineb vähemalt üks järgmistest teguritest: kasvaja suurus üle 2 cm, östogeenretseptor- ja progesteroonretseptor-negatiivne, histoloogiline ja/või nukleaarne aste 2...3 või vanus < 35 aasta).

Uuringu BO16348 efektiivsuse tulemuste kokkuvõte pärast mediaanset 12‑kuulist* ja 8‑aastast** järelkontrolli on esitatud tabelis 6:

Tabel 6. Efektiivsuse tulemused uuringust BO16348

	
	12‑kuuline järelkontrolli mediaan
	8‑aastane järelkontrolli mediaan

	Näitaja
	Vaatlus
N = 1693
	Herceptin
1 aasta
N = 1693
	Vaatlus
N = 1697***
	Herceptin
1 aasta
N = 1702***

	Haigusvaba elulemus
	
	
	
	

	- Tüsistustega patsientide arv
	219 (12,9%)
	127 (7,5%)
	570 (33,6%)
	471 (27,7%)

	- Tüsistusteta patsientide arv
	1474 (87,1%)
	1566 (92,5%)
	1127 (66,4%)
	1231 (72,3%)

	P-väärtus versus vaatlus
	< 0,0001
	< 0,0001

	Riskitiheduste suhe versus vaatlus
	0,54
	0,76

	Retsidiivivaba elulemus
	
	
	
	

	- Tüsistustega patsientide arv
	208 (12,3%)
	113 (6,7%)
	506 (29,8%)
	399 (23,4%)

	- Tüsistusteta patsientide arv
	1485 (87,7%)
	1580 (93,3%)
	1191 (70,2%)
	1303 (76,6%)

	P-väärtus versus vaatlus
	< 0,0001
	< 0,0001

	Riskitiheduste suhe versus vaatlus
	0,51
	0,73

	Pikaajaline haigusvaba elulemus
	
	
	
	

	- Tüsistustega patsientide arv
	184 (10,9%)
	99 (5,8%)
	488 (28,8%)
	399 (23,4%)

	- Tüsistusteta patsientide arv
	1508 (89,1%)
	1594 (94,6%)
	1209 (71,2%)
	1303 (76,6%)

	P-väärtus versus vaatlus
	< 0,0001
	< 0,0001

	Riskitiheduste suhe versus vaatlus
	0,50
	0,76

	Üldine elulemus (surm)
	
	
	
	

	- Tüsistustega patsientide arv
	40 (2,4%)
	31 (1,8%)
	350 (20,6%)
	278 (16,3%)

	- Tüsistusteta patsientide arv
	1653 (97,6%)
	1662 (98,2%)
	1347 (79,4%)
	1424 (83,7%)

	P-väärtus versus vaatlus
	0,24
	0,0005

	Riskitiheduste suhe versus vaatlus
	0,75
	0,76


* 1‑aastane versus vaatlus haigusvaba elulemuse kaasuv esmane tulemusnäitaja täitis ettemääratud statistilist piiri.
** Lõplik analüüs (sh 52% vaatlusrühma patsientide ristsiire Herceptin’iga).
*** Üldise valimi suuruses on näha erinevusi pärast lõpptähtaega 12‑kuuliseks mediaanseks järelkontrolliks randomiseeritud patsientide väikese arvu tõttu.

Efektiivsuse tulemused vahepealsest efektiivsuse analüüsist ületasid protokollis ettemääratud statistilise piiri võrdluses 1‑aastase Herceptin’i ravi ja vaatluse vahel. Mediaanse 12‑kuulise järelkontrolli järel oli haigusvaba elulemuse riskitiheduste suhe 0,54 (95% CI 0,44…0,67), mis on tõlgendatav absoluutseks kasuks, mis 2‑aastase elulemuse puhul tähendab 7,6‑protsendilist erinevust (85,8% versus 78,2%) Herceptin’i grupi kasuks.

Lõplik analüüs tehti pärast mediaanset 8‑aastast järelkontrolli, milles näidati, et 1‑aastane Herceptin’i ravi on seotud 24% riski vähenemisega võrreldes ainult vaatlusrühmaga (HR = 0,76, 95% CI 0,67…0,86). See on tõlgendatav absoluutseks kasuks, mis 8‑aastase elulemuse puhul tähendab 6,4‑protsendilist erinevust 1‑aastase Herceptin’i ravi kasuks.

Selles lõplikus analüüsis ei näidanud Herceptin’ ravi pikendamine 2 aastani lisakasu võrreldes 1‑aastase raviga [haigusvaba elulemuse 2 aastat versus 1 aasta HR ravikavatsusega populatsioonis oli 0,99 (95% CI 0,87…1,13), p-väärtus = 0,9 ja üldise elulemuse HR = 0,98 (0,83…1,15), p‑väärtus = 0,78]. Asümptomaatilise südame düsfunktsiooni esinemismäär oli 2‑aastase ravi rühmas suurenenud (8,1% versus 4,6% 1‑aastase ravi rühmas). Rohkem patsiente koges 2‑aastase ravi rühmas vähemalt ühte 3. või 4. astme kõrvaltoimet (20,4%) võrreldes 1‑aastase ravi rühmaga (16,3%).

Uuringutes NSABP B-31 ja NCCTG N9831 manustati Herceptin’i kombinatsioonis paklitakseeliga pärast AC kemoteraapiat.

Doksorubitsiini ja tsüklofosfamiidi manustati samal ajal järgmiselt:

-	doksorubitsiin intravenoosse boolusena annuses 60 mg/m2 iga 3 nädala järel 4 tsükli jooksul;

-	intravenoosne tsüklofosfamiid annuses 600 mg/m2 30 minuti jooksul, manustatuna iga 3 nädala järel 4 tsükli jooksul.

Paklitakseeli kombinatsioonis Herceptin’iga manustati järgmiselt:

-	intravenoosne paklitakseel – 80 mg/m2 intravenoosse püsiinfusioonina, manustatuna iga nädal 12 nädala jooksul;
või
-	intravenoosne paklitakseel – 175 mg/m2 intravenoosse püsiinfusioonina, manustatuna iga 3 nädala järel 4 tsükli jooksul (iga tsükli 1. päeval).

Tabelis 7 on toodud kokkuvõte uuringute NSABP B-31 ja NCCTG 9831 kombineeritud analüüsi efektiivsuse tulemustest haigusvaba elulemuse lõpliku analüüsi* ajal. Keskmine järelkontrolli kestus oli 1,8 aastat AC→P grupi patsientidel ja 2,0 aastat AC→PH grupi patsientidel.

Tabel 7. Uuringute NSABP B-31 ja NCCTG N9831 kombineeritud analüüsi efektiivsuse tulemuste kokkuvõte haigusvaba elulemuse lõpliku analüüsi* ajal

	Näitaja

	AC→P
(n = 1679)
	AC→PH
(n = 1672)
	Riskitiheduste suhe vs. AC→P
(95% CI)
p-väärtus

	Haigusvaba elulemus
Patsientide arv (%)
	
261 (15,5)
	
133 (8,0)
	
0,48 (0,39; 0,59)
p < 0,0001

	Kaugmetastaasid
Patsientide arv
	
193 (11,5)
	
96 (5,7)
	
0,47 (0,37; 0,60)
p < 0,0001

	Surm (üldise elulemuse juhtum):
Patsientide arv
	
92 (5,5)
	
62 (3,7)
	
0,67 (0,48; 0,92)
p = 0,014**


A: doksorubitsiin; C: tsüklofosfamiid; P: paklitakseel; H: trastuzumab
* järelkontrolli kestuse mediaanväärtused AC→P grupi patsientidel 1,8 aastat ja AC→PH grupi patsientidel 2,0 aastat 
** Üldise elulemuse p-väärtus ei ületanud AC→PH ja AC→P võrdluse ettemääratud statistilist piiri

Esmase tulemusnäitaja (haigusvaba elulemuse) puhul viis Herceptin’i lisamine paklitakseeli kemoteraapiale haiguse retsidiveerumise riski 52% vähenemiseni. Riskitiheduste suhe on tõlgendatav absoluutseks kasuks, mis 3‑aastase haigusvaba elulemuse puhul tähendab 11,8%‑list erinevust (87,2% versus 75,4%) AC→PH (Herceptin’i) grupi kasuks.
Ohutusandmete uuendamise ajal pärast keskmiselt 3,5...3,8 aastat kestnud järelkontrolli kinnitab haigusvaba elulemuse analüüs uuesti haigusvaba elulemuse lõplikus analüüsis näidatud kasu suurust. Hoolimata üleminekust Herceptin’ile kontrollgrupis viis Herceptin’i lisamine paklitakseeli kemoteraapiale haiguse retsidiveerumise riski 52% vähenemiseni. Herceptin’i lisamine paklitakseeli kemoteraapiale viis ka surma riski 37% vähenemiseni.

Uuringute NSABP B-31 ja NCCTG N9831 kombineeritud analüüsi andmetel põhinev üldise elulemuse ettemääratud lõplik analüüs viidi läbi siis, kui oli esinenud 707 surmajuhtumit (järelkontrolli kestuse mediaanväärtus 8,3 aastat AC→PH grupis). AC→PH ravi tulemusena paranes üldine elulemus statistiliselt olulisel määral AC→P raviga võrreldes (stratifitseeritud riski suhtarv [HR] = 0,64; 95% CI [0,55; 0,74]; logaritmiline astak-p-väärtus < 0,0001). 8 aasta möödudes oli elulemuse määr AC→PH grupis hinnanguliselt 86,9% ja AC→P grupis 79,4%; absoluutne kasu 7,4% (95% CI 4,9%; 10,0%).
Tabelis 8 on toodud uuringute NSABP B-31 ja NCCTG N9831 kombineeritud analüüsil põhinevad lõplikud üldise elulemuse tulemused:

Tabel 8. Uuringute NSABP B-31 ja NCCTG N9831 kombineeritud analüüsi andmetel põhinev lõplik üldise elulemuse analüüs 

	Näitaja

	AC→P
(N = 2032)
	AC→PH
(N = 2031)
	p-väärtus versus AC→P

	Riski suhtarv versus AC→P
(95% CI)

	Surm (üldise elulemuse juhtum):
Patsientide arv (%)
	

418 (20,6%)
	

289 (14,2%)
	

< 0,0001
	

0,64
(0,55; 0,74)


A: doksorubitsiin; C: tsüklofosfamiid; P: paklitakseel; H: trastuzumab

Haigusvaba elulemuse analüüs viidi läbi ka üldise elulemuse lõpliku analüüsi ajal uuringute NSABP B‑31 ja NCCTG N9831 kombineeritud analüüsi põhjal. Uuendatud haigusvaba elulemuse analüüsi tulemused (stratifitseeritud HR = 0,61; 95% CI [0,54; 0,69]) näitasid sarnast kasu haigusvaba elulemuse osas võrreldes lõpliku esmase haigusvaba elulemuse analüüsiga hoolimata sellest, et 24,8% AC→P rühma patsientidest läks üle Herceptin’ile. 8 aasta möödudes oli haigusvaba elulemuse määr hinnanguliselt 77,2% (95% CI: 75,4, 79,1) AC→PH rühmas; absoluutne kasu 11,8% AC→P rühmaga võrreldes.

Uuringus BCIRG 006 manustati Herceptin’i kas kombinatsioonis dotsetakseeliga pärast AC kemoteraapiat (AC→DH) või kombinatsioonis dotsetakseeli ja karboplatiiniga (DCarbH).

Dotsetakseeli manustati järgmiselt:
-	intravenoosne dotsetakseel – 100 mg/m2 intravenoosse infusioonina 1 tunni jooksul, manustatuna iga 3 nädala järel 4 tsükli jooksul (esimese dotsetakseelitsükli 2. päeval, seejärel iga järgneva tsükli 1. päeval)
või
-	intravenoosne dotsetakseel – 75 mg/m2 intravenoosse infusioonina 1 tunni jooksul, manustatuna iga 3 nädala järel 6 tsükli jooksul (esimese tsükli 2. päeval, seejärel iga järgneva tsükli 1. päeval)
millele järgnes:
-	karboplatiin – AUC sihtväärtuse = 6 mg/ml/min juures, manustatuna intravenoosse infusiooni teel 30...60 minuti jooksul, mida korratakse iga 3 nädala järel kokku kuue tsükli jooksul

Herceptin’i manustati iga nädal koos kemoteraapiaga ja seejärel kolmenädalaste intervallide järel kokku 52 nädala jooksul.

Tabelites 9 ja 10 on toodud kokkuvõte uuringu BCIRG 006 efektiivsuse tulemustest. Keskmine järelkontrolli kestus oli 2,9 aastat AC→D grupis ning 3,0 aastat AC→DH ja DCarbH gruppides.

Tabel 9. Ülevaade uuringu BCIRG 006 efektiivsusanalüüsidest AC→D versus AC→DH

	Näitaja

	AC→D
(n = 1073)
	AC→DH
(n = 1074)
	Riskitiheduste suhe vs. AC→D
(95% CI)
p-väärtus

	Haigusvaba elulemus
	
	
	

	Patsientide arv
	195
	134
	0,61 (0,49; 0,77)
p < 0,0001

	Kaugmetastaasid
	
	
	

	Patsientide arv
	144
	95
	0,59 (0,46; 0,77)
p < 0,0001

	Surm (üldise elulemuse juhtum)
	
	
	

	Patsientide arv
	80
	49
	0,58 (0,40; 0,83)
p = 0,0024


AC→D = doksorubitsiin pluss tsüklofosfamiid, millele järgneb dotsetakseel; AC→DH = doksorubitsiin pluss tsüklofosfamiid, millele järgneb dotsetakseel pluss trastuzumab; CI = usaldusvahemik

Tabel 10. Ülevaade uuringu BCIRG 006 efektiivsusanalüüsidest AC→D versus DCarbH

	Parameeter

	AC→D
(n = 1073)
	DCarbH
(n = 1074)
	Riskitiheduste suhe vs. AC→D
(95% CI)

	Haigusvaba elulemus
	
	
	

	Patsientide arv
	195
	145
	0,67 (0,54; 0,83)
p = 0,0003

	Kaugmetastaasid
	
	
	

	Patsientide arv
	144
	103
	0,65 (0,50; 0,84)
p = 0,0008

	Surm (üldise elulemuse juhtum)
	
	
	

	Patsientide arv
	80
	56
	0,66 (0,47; 0,93)
p = 0,0182


AC→D = doksorubitsiin pluss tsüklofosfamiid, millele järgneb dotsetakseel; DCarbH = dotsetakseel, karboplatiin ja trastuzumab; CI = usaldusvahemik

Uuringu BCIRG 006 esmase tulemusnäitaja (haigusvaba elulemuse) puhul on riskitiheduste suhe tõlgendatav absoluutseks kasuks, mis 3‑aastase haigusvaba elulemuse puhul tähendab 5,8‑punktilist erinevust (86,7% versus 80,9%) AC→DH (Herceptin’i) grupi kasuks ja 4,6%‑list erinevust (85,5% versus 80,9%) DCarbH (Herceptin’i) grupi kasuks võrreldes AC→D’ga.

Uuringus BCIRG 006 oli 213/1075 patsiendil DCarbH (TCH) grupis, 221/1074 patsiendil ACDH (ACTH) grupis ja 217/1073 patsiendil AC→D (ACT) grupis Karnofsky sooritusvõime ≤ 90 (80 või 90). Selles patsientide alagrupis ei täheldatud kasu haigusvaba elulemuse osas (riskitiheduste suhe = 1,16, 95% CI [0,73; 1,83] DCarbH (TCH) versus ACD (ACT); riskitiheduste suhe 0,97, 95% CI [0,60; 1,55] ACDH (ACTH) versus ACD).

Lisaks tehti NSABP B-31/NCCTG N9831* ja BCIRG006 kliiniliste uuringute kombineeritud analüüsi andmestikule uuriv post hoc analüüs, milles kombineeriti haigusvaba elulemuse sündmused ja sümptomaatilised kardiaalsed sündmused, mis on kokku võetud tabelis 11:

Tabel 11. NSABP B-31/NCCTG N9831* ja BCIRG006 kliiniliste uuringute kombineeritud analüüsi andmestiku uuriv post hoc analüüs, milles kombineeriti haigusvaba elulemuse sündmused ja sümptomaatilised kardiaalsed sündmused

	
	ACPH 
(vs. ACP)
(NSABP B-31 ja NCCTG N9831)*

	ACDH 
(vs. ACD)
(BCIRG 006)
	DCarbH 
(vs. ACD)
(BCIRG 006)

	Esmase tõhususanalüüsi
haigusvaba elulemuse riskitiheduste suhted
(95% CI)
p-väärtus
	
0,48
(0,39; 0,59) 
p < 0,0001
	
0,61
(0,49; 0,77)
p < 0,0001
	
0,67
(0,54; 0,83)
p = 0,0003

	Pikaajalise järelkontrolli efektiivsusanalüüs**
Haigusvaba elulemuse riskitiheduste suhted
(95% CI)
p-väärtus
	

0,61
(0,54; 0,69)
p < 0,0001
	

0,72
(0,61; 0,85)
p < 0,0001
	

0,77
(0,65; 0,90)
p = 0,0011

	Post hoc uuriv analüüs koos haigusvaba elulemuse ja sümptomaatiliste kardiaalsete sündmustega
Pikaajaline järelkontroll**
Riskitiheduste suhted
(95% CI)
	



0,67
(0,60; 0,75)
	



0,77
(0,66; 0,90)
	



0,77
(0,66; 0,90)



A: doksorubitsiin; C: tsüklofosfamiid; P: paklitakseel; D: dotsetakseel; Carb: karboplatiin; H: trastuzumab; CI = usaldusvahemik
* Haigusvaba elulemuse lõpliku analüüsi ajal. Järelkontrolli kestuse mediaanväärtus oli 1,8 aastat AC→P grupis ja 2,0 aastat AC→PH grupis
** Pikaajalise järelkontrolli kestuse mediaanväärtus kombineeritud analüüsi kliinilistes uuringutes oli 8,3 aastat (vahemik: 0,1...12,1) AC→PH harus ja 7,9 aastat (vahemik: 0,0...12,2) AC→P harus. Pikaajalise järelkontrolli kestuse mediaanväärtus uuringus BCIRG 006 oli 10,3 aastat nii AC→D (vahemik: 0,0...12,6) kui DCarbH (vahemik: 0,0...13,1) harus ning 10,4 aastat (vahemik: 0,0...12,7) AC→DH harus.

Varases staadiumis rinnanäärmevähk (neoadjuvant-adjuvantravi)

Seni puuduvad Herceptin’i efektiivsust võrdlevad tulemused ravimi manustamisel koos kemoteraapiaga adjuvantravina ja neoadjuvant-/adjuvantravina.

Neoadjuvant-adjuvantravi mitmekeskuselise randomiseeritud uuringu MO16432 eesmärk oli hinnata samaaegselt manustatud Herceptin’i ja neoadjuvantse kemoteraapia, mis sisaldas nii antratsükliini kui taksaani ning millele järgnes adjuvantravina Herceptin (ravi kestis kokku 1 aasta), kliinilist tõhusust. Uuringusse kaasati esmaselt diagnoositud lokaalselt kaugelearenenud (III staadium) või põletikulise rinnanäärmevähiga patsiendid. HER2+ kasvajatega patsiendid randomiseeriti saama kas neoadjuvantset kemoteraapiat koos neoadjuvantse-adjuvantse Herceptin’iga või ainult neoadjuvantset kemoteraapiat.

Uuringus MO16432 manustati Herceptin’i (8 mg/kg küllastusannus, millele järgnes 6 mg/kg säilitusannuse manustamine iga 3 nädala järel) samaaegselt 10 tsükli neoadjuvantse kemoteraapiaga

järgmiselt:

	doksorubitsiin 60 mg/m2 ja paklitakseel 150 mg/m2, manustatuna kolmenädalaste intervallidega 3 tsükli jooksul,

millele järgnes
	paklitakseel 175 mg/m2, manustatuna kolmenädalaste intervallidega 4 tsükli jooksul,

millele järgnes
	CMF 1. ja 8. päeval iga 4 nädala järel 3 tsükli jooksul,

millele pärast operatsiooni järgnesid
	täiendavad tsüklid adjuvantse Herceptin’iga (et ravi kestaks ühe aasta).

Tabelis 12 on toodud kokkuvõte uuringust MO16432 saadud efektiivsuse tulemustest. Keskmine järelkontrolli kestus Herceptin’i grupis oli 3,8 aastat.

Tabel 12. Uuringu MO16432 efektiivsuse tulemused

	Näitaja

	Kemoteraapia + Herceptin
(n = 115)
	Ainult kemoteraapia
(n = 116)
	

	Tüsistustevaba elulemus
	
	
	Riskitiheduste suhe
(95% CI)

	Tüsistusega patsientide arv
	46
	59
	0,65 (0,44; 0,96)
p = 0,0275

	Täielik ravivastus kokku* (95% CI)
	40%
(31,0; 49,6)
	20,7%
(13,7; 29,2)
	P = 0,0014

	Üldine elulemus
	
	
	Riskitiheduste suhe
(95% CI)

	Tüsistusega patsientide arv
	22
	33
	0,59 (0,35; 1,02)
p = 0,0555


* defineeriti kui igasuguse invasiivse vähi puudumist nii rinnanäärmes kui kaenlaalustes lümfisõlmedes

Absoluutne kasu – 13 protsendipunkti Herceptin’i grupi kasuks – arvutati 3‑aastase tüsistustevaba elulemuse põhjal (65% versus 52%).

Metastaatiline maovähk

Herceptin’i on uuritud ühes randomiseeritud, avatud III faasi uuringus ToGA (BO18255) kombinatsioonis kemoteraapiaga võrreldes ainult kemoteraapiaga.

Kemoteraapiat manustati järgmiselt:

-	kapetsitabiin – 1000 mg/m2 suu kaudu kaks korda päevas 14 päeva jooksul iga 3 nädala järel 6 tsüklit (iga tsükli 1. päeva õhtust kuni 15. päeva hommikuni)
või
-	intravenoosne 5‑fluorouratsiil – 800 mg/m2/päevas intravenoosse püsiinfusioonina 5 päeva jooksul, manustatuna iga 3 nädala järel 6 tsüklit (iga tsükli päevadel 1...5) 

Kumbagi manustati koos:

-	tsisplatiiniga – 80 mg/m2 iga 3 nädala järel 6 tsüklit iga tsükli 1. päeval.

Tabelis 13 on esitatud uuringu BO18225 efektiivsuse tulemuste kokkuvõte:

Tabel 13. Uuringu BO18225 efektiivsuse tulemused

	Näitaja
	FP
N = 290
	FP+H
N = 294
	HR (95% CI)
	p-väärtus

	Üldise elulemuse mediaan kuudes
	11,1
	13,8
	0,74 (0,60…0,91)
	0,0046

	Progressioonivaba elulemuse mediaan kuudes
	5,5
	6,7
	0,71 (0,59…0,85)
	0,0002

	Haiguse progresseerumiseni kulunud aja mediaan kuudes
	5,6
	7,1
	0,70 (0,58…0,85)
	0,0003

	Üldine ravivastuse sagedus,%
	34,5%
	47,3%
	1,70a (1,22; 2,38)
	0,0017

	Ravivastuse kestuse mediaan kuudes
	4,8
	6,9
	0,54 (0,40…0,73)
	< 0,0001


FP + H: fluoropürimidiin/tsisplatiin + Herceptin
FP: fluoropürimidiin/tsisplatiin
a Riskitiheduste suhe

Uuringusse värvati patsiendid, kes ei olnud eelnevalt saanud mao või mao-söögitoru ühenduskoha HER2‑positiivse mitteopereeritava lokaalselt levinud või retsidiveerunud ja/või metastaatilise, kuratiivsele ravile allumatu adenokartsinoomi ravi. Esmane tulemusnäitaja oli üldine elulemus, mida defineeriti kui aega randomiseerimise päevast kuni mis tahes põhjusel tekkinud surma päevani. Analüüsi teostamise ajal oli surnud kokku 349 randomiseeritud patsienti: 182 patsienti (62,8%) kontrollgrupis ja 167 patsienti (56,8%) ravigrupis. Enamus surmajuhtusid oli tingitud vähiga seotud tüsistustest.

[bookmark: _Toc231363901]Post‑hoc alagrupi analüüsid näitavad, et positiivne ravitoime piirdub suurema HER2 valgu ekspressiooniga kasvajatega (IHC 2+/FISH+ või IHC 3+). Suure HER2 ekspressiooniga grupis oli üldise elulemuse mediaan 11,8 kuud versus 16 kuud, HR 0,65 (95% CI 0,51...0,83) ja progressioonivaba elulemuse mediaan 5,5 kuud versus 7,6 kuud, HR 0,64 (95% CI 0,51...0,79) vastavalt FP versus FP + H puhul. Üldise elulemuse osas oli HR 0,75 (95% CI 0,51...1,11) IHC 2+/FISH+ grupis ja HR oli 0,58 (95% CI 0,41...0,81) IHC 3+/FISH+ grupis.

Uurivas alagrupi analüüsis, mis viidi läbi uuringu ToGA (BO18255) raames, puudus ilmne kasu üldisele elulemusele, kui Herceptin lisati patsientide raviskeemi, kellel oli uuringueelselt ECOG sooritusvõime 2 [HR 0,96 (95% CI 0,51...1,79], mittemõõdetav [HR 1,78 (95% CI 0,87...3,66) ja lokaalselt kaugelearenenud haigus [HR 1,20 (95% CI 0,29...4,97].

Lapsed

Euroopa Ravimiamet ei kohusta esitama Herceptin’iga läbi viidud uuringute tulemusi laste kõikide alarühmade kohta rinnanäärme- ja maovähi korral (teave lastel kasutamise kohta: vt lõik 4.2).

5.2	Farmakokineetilised omadused

Trastuzumabi farmakokineetikat hinnati populatsiooni farmakokineetilise mudeli analüüsi põhjal, kus kasutati 1582 isikult saadud kombineeritud andmeid. Nende hulka kuulsid HER2‑positiivse metastaatilise ja varajases staadiumis rinnanäärmevähi, kaugelearenenud maovähi või teiste kasvajavormidega patsiendid ning terved vabatahtlikud, kes said 18‑s I, II ja III faasi uuringus intravenoosselt manustatavat Herceptin’i. Trastuzumabi kontsentratsiooni-aja profiili kirjeldas kahekambriline mudel paralleelse lineaarse ja mittelineaarse eliminatsiooniga tsentraalsest kambrist. Mittelineaarse eliminatsiooni tõttu suurenes kogukliirens kontsentratsiooni vähenemisel. Seetõttu ei saa tuletada trastuzumabi poolväärtusaja konstantset väärtust. t½ väheneb kontsentratsiooni vähenemisel manustamisintervalli jooksul (vt tabel 16). Metastaatilise ja varajases staadiumis rinnanäärmevähiga patsientidel olid sarnased farmakokineetilised parameetrid (nt kliirens [CL], tsentraalne jaotusruumala [Vc]) ja populatsiooni prognoositud püsiva plasmakontsentratsiooni väärtused (Cmin, Cmax ja AUC). Lineaarne kliirens olid 0,136 l/päevas metastaatilise rinnanäärmevähi, 0,112 l/päevas varajases staadiumis rinnanäärmevähi ja 0,176 l/päevas kaugelearenenud maovähi puhul. Mittelineaarse eliminatsiooni parameeterväärtused olid 8,81 mg/päevas maksimaalse eliminatsiooni kiiruse (Vmax) ja 8,92 µg/ml Michaelis-Menteni konstandi (Km) kohta metastaatilise ja varajases staadiumis rinnanäärmevähi ning kaugelearenenud maovähiga patsientidel. Tsentraalne jaotusruumala oli 2,62 l metastaatilise ja varajases staadiumis rinnanäärmevähiga patsientidel ning 3,63 l kaugelearenenud maovähiga patsientidel. Lõplikus populatsiooni farmakokineetilises mudelis tuvastati lisaks primaarsele kasvaja tüübile trastuzumabi plasmakontsentratsiooni mõjutavate statistiliselt oluliste kaasmuutujatena kehakaal, seerumi asparaataminotransferaasi ja albumiini sisaldus. Kuid nende kaasmuutujate toime ulatus trastuzumabi plasmakontsentratsioonile näitab, et nendel kaasmuutujatel ei ole tõenäoliselt kliiniliselt olulist toimet transtuzumabi kontsentratsioonile.

Populatsiooni prognoositud farmakokineetilised plasmakontsentratsiooni väärtused (mediaan koos 5.‑95. protsentiiliga) ja farmakokineetilised parameeterväärtused kliiniliselt oluliste kontsentratsioonide puhul (Cmax ja Cmin) metastaatilise ja varajases staadiumis rinnanäärmevähi ning kaugelearenenud maovähiga patsientidel, kes said heaks kiidetud iganädalast ja kolmenädalaste intervallidega raviskeemi, on toodud tabelis 14 (1. tsükkel), tabelis 15 (püsiv plasmakontsentratsioon) ja tabelis 16 (farmakokineetilised parameetrid) allpool.

Tabel 14. Populatsiooni prognoositud 1. tsükli farmakokineetilised plasmakontsentratsiooni väärtused (mediaan koos 5.‑95. protsentiiliga) Herceptin’i intravenoossete raviskeemide puhul metastaatilise ja varajases staadiumis rinnanäärmevähi ning kaugelearenenud maovähiga patsientidel

	Raviskeem
	Primaarne kasvaja tüüp
	N
	Cmin
(µg/ml)
	Cmax
(µg/ml)
	AUC0...21 päeva
(µg.päev/ml)

	8 mg/kg +
6 mg/kg iga 3 nädala järel
	Metastaatiline rinnanäärmevähk
	805
	28,7 
(2,9…46,3)
	182 
(134…280)
	1376
(728…1998)

	
	Varajases staadiumis rinnanäärmevähk
	390
	30,9 
(18,7…45,5)
	176 
(127…227)
	1390
(1039…1895)

	
	Kaugelearenenud maovähk
	274
	23,1
(6,1…50,3)
	132
(84,2…225)
	1109
(588…1938)

	4 mg/kg +
2 mg/kg iganädalaselt
	Metastaatiline rinnanäärmevähk
	805
	37,4 
(8,7…58,9)
	76,5 
(49,4…114)
	1073 
(597…1584)

	
	Varajases staadiumis rinnanäärmevähk
	390
	38,9 
(25,3…58,8)
	76,0
(54,7…104)
	1074 
(783…1502)



Tabel 15. Populatsiooni prognoositud püsiva plasmakontsentratsiooni farmakokineetilised väärtused (mediaan koos 5.‑95. protsentiiliga) Herceptin’i intravenoossete raviskeemide puhul metastaatilise ja varajases staadiumis rinnanäärmevähi ning kaugelearenenud maovähiga patsientidel

	Raviskeem
	Primaarne kasvaja tüüp
	N
	Cmin,ss*
(µg/ml)
	Cmax,ss**
(µg/ml)
	AUCss, 0...21 päeva
(µg.päev/ml)
	Püsiva plasmakont-sentratsiooni saabumiseni kuluv aeg***
(nädalad)

	8 mg/kg +
6 mg/kg iga 3 nädala järel
	Metastaatiline rinnanäärme-vähk
	805
	44,2 
(1,8…85,4)
	179 
(123…266)
	1736 
(618…2756)
	12

	
	Varajases staadiumis rinnanäärme-vähk
	390
	53,8 
(28,7…85,8)
	184 
(134…247)
	1927 
(1332…2771)
	15

	
	Kaugele-arenenud maovähk
	274
	32,9 
(6,1…88,9)
	131 
(72,5…251)
	1338 
(557…2875)
	9

	4 mg/kg +
2 mg/kg iganädalaselt
	Metastaatiline rinnanäärme-vähk
	805
	63,1 
(11,7…107)
	107 
(54,2…164)
	1710 
(581…2715)
	12

	
	Varajases staadiumis rinnanäärme-vähk
	390
	72,6 
(46…109)
	115 
(82,6…160)
	1893 
(1309…2734)
	14


*Cmin,ss – Cmin püsiva plasmakontsentratsiooni seisundis 
**Cmax,ss = Cmax püsiva plasmakontsentratsiooni seisundis
***aeg 90% püsiva plasmakontsentratsiooni saabumiseni

Tabel 16. Populatsiooni prognoositud farmakokineetilised parameeterväärtused püsiva plasmakontsentratsiooni seisundis Herceptin’i intravenoossete raviskeemide puhul metastaatilise ja varajases staadiumis rinnanäärmevähi ning kaugelearenenud maovähiga patsientidel

	Raviskeem
	Primaarne kasvaja tüüp
	N
	Kogukliirensi vahemik Cmax,ss kuni Cmin,ss
(l/päevas)
	t1/2 vahemik Cmax,ss kuni Cmin,ss
(päevad)

	8 mg/kg +
6 mg/kg iga 3 nädala järel
	Metastaatiline rinnanäärmevähk
	805
	0,183…0,302 
	15,1…23,3

	
	Varajases staadiumis rinnanäärmevähk
	390
	0,158…0,253
	17,5…26,6

	
	Kaugelearenenud maovähk
	274
	0,189…0,337
	12,6…20,6

	4 mg/kg +
2 mg/kg iganädalaselt
	Metastaatiline rinnanäärmevähk
	805
	0,213…0,259
	17,2…20,4

	
	Varajases staadiumis rinnanäärmevähk
	390
	0,184…0,221
	19,7…23,2



Trastuzumabi väljaviimine organismist

Trastuzumabi organismist väljaviimise perioodi hinnati pärast iganädalast või kolmenädalaste intervallidega intravenoosset raviskeemi, kasutades populatsiooni farmakokineetilist mudelit. Nende simulatsioonide tulemused näitavad, et vähemalt 95% patsientidest saavutavad kontsentratsioonid alla 1 μg/ml (ligikaudu 3% populatsiooni prognoositud Cmin,ss väärtusest või ligikaudu 97% väljaviimisel organismist) 7 kuuga.

Tsirkuleeriv HER2‑ECD
Kaasmuutujate uurivad analüüsid ainult patsientide alamrühma kohta saadud andmetega näitasid, et suurema eraldunud HER2-ECD tasemega patsientidel oli kiirem mittelineaarne kliirens (madalam Km) (P  0,001). Esines korrelatsioon eraldunud antigeeni ja SGOT/AST taseme vahel; eraldunud antigeeni mõju kliirensile võib osaliselt seletada SGOT/AST tasemega.

Metastaatilise maovähiga patsientidel täheldatud eraldunud HER2‑ECD ravieelne tase oli sarnane metastaatilise rinnanäärmevähi ja varajases staadiumis rinnanäärmevähiga patsientidel täheldatuga, samuti puudus ilmne mõju trastuzumabi kliirensile.

5.3	Prekliinilised ohutusandmed

Kuni kuus kuud kestnud uuringutes ei ilmnenud ägedat või kroonilist annusest sõltuvat toksilisust. Teratogeensusuuringutes, emaslooma fertiilsuse või hilisgestatsioonitoksilisuse/platsentaarbarjääri läbivuse uuringutes ei ilmnenud kahjulikku toimet reproduktsioonivõimele. Herceptin ei ole genotoksiline. Uuringus trehaloosiga ei avaldanud see peamine abiaine mingit toksilist toimet.

Herceptin’i kartsinogeensust ega mõju isaslooma fertiilsusele ei ole pikaajalistes loomkatsetes uuritud.


6.	FARMATSEUTILISED ANDMED

6.1	Abiainete loetelu

Histidiinvesinikkloriidmonohüdraat
Histidiin
,‑trehaloosdihüdraat
Polüsorbaat 20 (E432)

6.2	Sobimatus

Seda ravimpreparaati ei tohi segada ega lahjendada teiste ravimitega, välja arvatud nendega, mis on loetletud lõigus 6.6.

Mitte lahjendada glükoosi sisaldavate lahustega, kuna need põhjustavad proteiini agregatsiooni.

6.3	Kõlblikkusaeg

Avamata viaal
4 aastat.

Aseptiline manustamiskõlblikuks muutmine ja lahjendamine:
Pärast aseptilist manustamiskõlblikuks muutmist steriilses süstevees on lahuse keemilis-füüsikaline stabiilsus tõestatud 48 tunni jooksul temperatuuril 2 C...8 C.

Pärast aseptilist lahjendamist naatriumkloriidi 9 mg/ml (0,9%) süstelahust sisaldavates polüvinüülkloriid-, polüetüleen- või polüpropüleenkottides on Herceptin’i keemilis-füüsikaline stabiilsus tõestatud kuni 30 päeva jooksul temperatuuril 2 C...8 C ja 24 tunni jooksul temperatuuril alla 30 C.

Mikrobioloogilise saastatuse vältimiseks tuleb Herceptin’i infusioonilahus kohe ära kasutada. Kui lahust ei kasutata kohe, vastutab selle säilitamisaja ja -tingimuste eest kasutaja ning ravimit võib säilitada kuni 24 tundi temperatuuril 2 C...8 C, välja arvatud juhul, kui lahjendamine/manustamiskõlblikuks muutmine on toimunud kontrollitud ja valideeritud aseptilistes tingimustes.

6.4	Säilitamise eritingimused 

Hoida külmkapis (2 C...8 C).

Valmistatud lahusel mitte lasta külmuda.

Avatud ravimpreparaadi säilitamistingimused vt lõigud 6.3 ja 6.6.

6.5	Pakendi iseloomustus ja sisu

Herceptin’i viaal:
I tüüpi läbipaistvast klaasist 15 ml viaal butüülkummist korgiga, mis on kaetud fluorovaigust kilega, sisaldab 150 mg trastuzumabi.

Karbis on 1 viaal.

6.6	Erihoiatused ravimpreparaadi hävitamiseks ja käsitlemiseks

Herceptin i.v. on saadaval steriilsetes, säilitusainevabades ja mittepürogeensetes ühekordseks kasutamiseks mõeldud viaalides.

Manustamiskõlblikuks muutmise ja lahjendamise protseduuri peab läbi viima vajalikke aseptika nõudeid järgides. Hoolikalt tuleb jälgida, et tagataks valmistatud lahuste steriilsus. Kuna ravim ei sisalda antimikroobseid säilitusaineid ega bakteriostaatilisi aineid, tuleb järgida aseptika nõudeid.

Aseptiline ettevalmistus, käsitsemine ja säilitamine:
Infusiooni ettevalmistamisel tuleb tagada aseptiline käitsemine. Ettevalmistus:
	viiakse läbi väljaõppinud töötaja poolt aseptilistes tingimustes vastavalt hea tava eeskirjadele, eriti parenteraalsete ravimite aseptilisel ettevalmistamisel
	valmistatakse laminaarse õhuvooluga tõmbekapis või bioohutuskapis, kasutades standardseid ettevaatusabinõusid veenisisese aine ohutul käitlemisel
	järgneb ettevalmistatud lahuse nõuetekohane säilitamine veenisisese infusiooni jaoks, et tagada aseptiliste tingimuste säilimine

Herceptin’i viaali sisu lahustatakse 7,2 ml steriilses süstevees (ei ole pakendile lisatud). Teiste lahustite kasutamist tuleb vältida. Lahustamisel saadakse 7,4 ml lahust ühekordseks kasutamiseks, mis sisaldab ligikaudu 21 mg/ml trastuzumabi, pH-ga ligikaudu 6,0. 4%‑line lahuse liig viaalis kindlustab, et igast viaalist saab 150 mg annuse.

Herceptin’i tuleb lahustamise ajal käsitseda ettevaatlikult. Liigne vahutekitamine lahustamisel või valmislahuse raputamine võib raskendada vajaliku koguse väljatõmbamist viaalist.

Valmistatud lahusel mitte lasta külmuda.

Aseptilise lahustamise juhised:
1) Kasutades steriilset süstalt, süstida aeglaselt 7,2 ml steriilset süstevett lüofiliseeritud Herceptin’i sisaldavasse viaali, suunates joa lüofilisaadile.
2) Lahustumise soodustamiseks pöörata viaali ettevaatlikult. MITTE LOKSUTADA!

Vähese vahu teke lahustamisel on tavaline. Pärast lahustamist peab viaalil laskma seista ligikaudu 5 minutit. Herceptin’i valmislahus on värvitu kuni kahvatukollane läbipaistev vedelik, mis ei tohi sisaldada nähtavaid osakesi.

Valmistatud lahuse aseptilise lahjendamise juhised
Arvutage vajalik lahuse kogus:
	küllastusannuseks (4 mg trastuzumabi/kg) või järgnevaks iganädalaseks annuseks (2 mg trastuzumabi/kg) järgnevalt:

Kogus (ml) = kehakaal (kg) x annus (küllastusannuseks 4 mg/kg või säilitusannuseks 2 mg/kg)
				21 (mg/ml, valmislahuse kontsentratsioon) 

	küllastusannuseks (8 mg trastuzumabi/kg) või järgnevaks iga 3 nädala järel manustatavaks annuseks (6 mg trastuzumabi/kg) järgnevalt:

Kogus (ml) = kehakaal (kg) x annus (küllastusannuseks 8 mg/kg või säilitusannuseks 6 mg/kg)
				21 (mg/ml, valmislahuse kontsentratsioon)

Steriilse nõela ja süstla abil tõmmatakse viaalist välja vajalik kogus lahust ja lisatakse infusioonikotti, mis sisaldab 250 ml 0,9% naatriumkloriidilahust. Glükoosi sisaldavaid lahuseid ei tohi kasutada (vt lõik 6.2). Lahuste segunemiseks tuleb kotti pöörata ettevaatlikult, et ei tekiks vahtu.

Parenteraalseid ravimeid tuleb enne manustamist visuaalselt kontrollida võõrosakeste esinemise või värvimuutuste suhtes.

Kasutamata ravimpreparaat või jäätmematerjal tuleb hävitada vastavalt kohalikele nõuetele.

Sobimatust Herceptin’i ja polüvinüülkloriid-, polüetüleen- või polüpropüleenkottide vahel ei ole täheldatud.

Müügiloa esmase väljastamise kuupäev: 28. august 2000
Müügiloa viimase uuendamise kuupäev: 28. juuli 2010


10.	TEKSTI LÄBIVAATAMISE KUUPÄEV

Täpne teave selle ravimpreparaadi kohta on Euroopa Ravimiameti kodulehel: 3Hhttps://www.ema.europa.eu.
1.	RAVIMPREPARAADI NIMETUS

Herceptin 600 mg süstelahus viaalis


2.	KVALITATIIVNE JA KVANTITATIIVNE KOOSTIS

Üks 5 ml viaal sisaldab 600 mg trastuzumabi – inimesele omaseks muudetud IgG1 monoklonaalset antikeha, mis on toodetud imetaja (hiina hamstri munasari) rakususpensiooni kultuuri abil ning puhastatud afiinsus- ja ioonvahetuskromatograafia, sealhulgas viiruste inaktiveerimise ja eemaldamise spetsiifiliste protseduuride teel.

Teadaolevat toimet omav abiaine
Üks 5 ml viaal sisaldab 2,0 mg polüsorbaat 20

Abiainete täielik loetelu vt lõik 6.1.


3.	RAVIMVORM

Süstelahus

Selge kuni opalestseeruv lahus, mis on värvitu või kollakat värvi.


4.	KLIINILISED ANDMED

4.1	Näidustused

Rinnanäärmevähk

Metastaatiline rinnanäärmevähk

Herceptin on näidustatud HER2‑positiivse metastaatilise rinnanäärmevähi (MRV) raviks:

-	monoteraapiana patsientidele, kellele on metastaatilise haiguse raviks rakendatud vähemalt kahte keemiaraviskeemi. Eelnev kemoteraapia peab olema sisaldanud vähemalt ühte antratsükliini ja ühte taksaani, välja arvatud juhul, kui patsientidele on need ravimid sobimatud. Hormoonretseptor-positiivsetel patsientidel peab olema ebaõnnestunud ka hormoonravi, välja arvatud juhul, kui patsientidele on see raviviis sobimatu.

-	kombinatsioonis paklitakseeliga patsientidele, kes ei ole varem metastaseerunud haiguse raviks kemoteraapiat saanud ning kellele antratsükliin ei sobi.

-	kombinatsioonis dotsetakseeliga patsientidele, kes ei ole varem metastaatilise haiguse raviks kemoteraapiat saanud.

-	kombinatsioonis aromataasi inhibiitoriga hormoonretseptor-positiivsetele metastaatilise rinnanäärmevähiga menopausi järgses eas patsientidele, kellele ei ole varem trastuzumabi manustatud.

Varajases staadiumis rinnanäärmevähk

Herceptin on näidustatud HER2‑positiivse varajases staadiumis rinnanäärmevähi raviks:

-	pärast operatiivset ravi, kemoteraapiat (neoadjuvant- või adjuvantravi) ja kiiritusravi (kui on kohaldatav) (vt lõik 5.1).

-	pärast adjuvantset kemoteraapiat doksorubitsiini ja tsüklofosfamiidiga kombinatsioonis paklitakseeli või dotsetakseeliga.

-	kombinatsioonis adjuvantse kemoteraapiaga, mis sisaldab dotsetakseeli ja karboplatiini.

-	kombinatsioonis neoadjuvantse kemoteraapiaga, millele järgneb adjuvantravi Herceptin’iga lokaalselt kaugelearenenud (sh põletikulise) haiguse või > 2 cm läbimõõduga kasvajate korral (vt lõigud 4.4 ja 5.1).

Herceptin’i tuleks kasutada ainult metastaatilise või varajases staadiumis rinnanäärmevähiga patsientidel, kelle kasvajal esineb HER2 üleekspressioon või HER2 geeni amplifikatsoon, mis on kindlaks määratud täpse ja valideeritud analüüsiga (vt lõigud 4.4 ja 5.1). 

4.2	Annustamine ja manustamisviis

HER2 määramine on enne ravi alustamist kohustuslik (vt lõigud 4.4 ja 5.1). Herceptin’iga võib ravi alustada ainult tsütotoksilise kemoteraapia läbiviimise kogemustega arst (vt lõik 4.4) ning ravimit tohib manustada ainult tervishoiutöötaja.

Tähtis on kontrollida pakendi märgistust veendumaks, et patsiendile manustatakse õiget talle määratud ravimvormi (intravenoosset või subkutaanset fikseeritud annust sisaldavat ravimvormi). Herceptin’i subkutaanne fikseeritud annust sisaldav ravimvorm ei ole ette nähtud intravenoosseks manustamiseks ning seda tohib manustada ainult nahaaluse süstena.

Herceptin’i intravenoosselt ravimvormilt subkutaansele ravimvormile ja vastupidi üleminekut kolmenädalaste intervallidega raviskeemi puhul on hinnatud uuringus MO22982 (vt lõik 4.8).

Ravimi kasutusvigade vältimiseks on tähtis kontrollida viaali etiketilt ja veenduda, et valmistatav ja manustatav ravim on Herceptin (trastuzumab), mitte mõni teine trastuzumabi sisaldav ravim (nt trastuzumabemtansiin või trastuzumabderukstekaan).

Annustamine

Herceptin’i subkutaanse ravimvormi soovitatav fikseeritud annus on 600 mg olenemata patsiendi kehakaalust. Küllastusannust ei ole vaja manustada. See annus manustatakse naha alla 2...5 minuti jooksul iga kolme nädala järel.

Määrava tähtsusega uuringus (BO22227) manustati Herceptin’i subkutaanset fikseeritud annust sisaldavat ravimvormi neoadjuvant‑/adjuvantravina varajases staadiumis rinnanäärmevähiga patsientidele. Preoperatiivne kemoteraapia sisaldas dotsetakseeli (75 mg/m2), millele järgnes FEC (5FU, epirubitsiini ja tsüklofosfamiidi) manustamine standardannuses.

Vt lõik 5.1 Kemoteraapiaga kombineeritud annustamine.

Ravi kestus
Metastaatilise rinnanäärmevähiga patsiente tuleb Herceptin’iga ravida kuni haiguse progresseerumiseni. Varajases staadiumis rinnanäärmevähiga patsiente tuleb Herceptin’iga ravida 1 aasta või kuni haiguse retsidiveerumiseni, ükskõik kumb saabub enne, ravi pikendamine VSRV korral üle ühe aasta ei ole soovitatav (vt lõik 5.1).

Annuse vähendamine
Kliiniliste uuringute käigus ei vähendatud Herceptin’i annust. Patsiendid võivad raviga jätkata mööduvate, kemoteraapiast põhjustatud müelosupressiooniperioodide ajal, kuid sellega peab kaasnema hoolikas jälgimine neutropeenia komplikatsioonide suhtes. Paklitakseeli, dotsetakseeli või aromataasi inhibiitori annuse vähendamise või edasilükkamise kohta vt vastavat ravimi omaduste kokkuvõtet.

Kui vasaku vatsakese väljutusfraktsioon (LVEF) langeb ≥ 10 protsendipunkti võrra algväärtusest JA allapoole 50%, tuleb ravi katkestada ja korrata LVEF mõõtmist ligikaudu 3 nädala jooksul. Kui LVEF ei ole paranenud või on veel langenud või kui on tekkinud sümptomaatiline kongestiivne südamepuudulikkus, tuleb tõsiselt kaaluda Herceptin’iga ravi lõpetamist, välja arvatud juhul, kui ravist saadav kasu individuaalsele patsiendile kaalub üle riskid. Kõik sellised patsiendid tuleb suunata kardioloogi konsultatsioonile ning neid tuleb jälgida.

Ununenud annused
Kui Herceptin’i subkutaanse fikseeritud annust sisaldava ravimvormi annuse manustamine ununeb, soovitatakse järgmine 600 mg annus (st ununenud annus) manustada niipea kui võimalik. Intervall Herceptin’i subkutaanse fikseeritud annust sisaldava ravimvormi järjestikuste manustamiste vahel ei tohi olla lühem kui kolm nädalat.

Patsientide erirühmad
Eakatel ja neeru- või maksakahjustusega patsientidel ei ole spetsiaalseid farmakokineetilisi uuringuid läbi viidud. Populatsiooni farmakokineetilise analüüsi järgi ei mõjuta vanus ega neerukahjustus trastuzumabi dispositsiooni.

Lapsed
Puudub Herceptin’i asjakohane kasutus lastel.

Manustamisviis

600 mg annus tuleb manustada ainult nahaaluse süstena 2...5 minuti jooksul iga kolme nädala järel. Ravimit tuleb süstida vahelduvalt vasakusse ja paremasse reide. Iga järgmine süst tuleb teha vähemalt 2,5 cm kaugusele eelmisest süstekohast ning ravimit ei tohi kunagi süstida piirkonda, mille nahk on punetav, verevalumiga, valulik või kõva. Ravikuuri ajal Herceptin’i subkutaanse fikseeritud annust sisaldava ravimvormiga tuleb teised subkutaanseks manustamiseks mõeldud ravimpreparaadid eelistatult süstida erinevatesse kohtadesse. Esimese süsti järgselt tuleb patsienti ravimi manustamisega seotud reaktsioonide nähtude või sümptomite suhtes jälgida vähemalt 30 minutit ja pärast järgnevaid süste 15 minutit (vt lõigud 4.4 ja 4.8).

Herceptin’i subkutaanse fikseeritud annust sisaldava ravimvormi kasutamis‑ ja käsitsemisjuhend vt lõik 6.6.

4.3	Vastunäidustused

	Ülitundlikkus trastuzumabi, hiirevalgu, hüaluronidaasi või lõigus 6.1 loetletud mis tahes abiaine suhtes.
	Tugev rahuoleku düspnoe, mis on tingitud kaugelearenenud pahaloomulisest haigusest või mis vajab täiendavat hapnikravi.

4.4	Erihoiatused ja ettevaatusabinõud kasutamisel

Jälgitavus
Bioloogiliste ravimpreparaatide jälgitavuse parandamiseks tuleb manustatava ravimi nimi ja partii number selgelt dokumenteerida.

HER2 määramine tuleb läbi viia erilaboris, kus on tagatud määramisprotseduuri adekvaatne valideerimine (vt lõik 5.1). 

Praegu puuduvad kliiniliste uuringute andmed ravimi taaskasutamise kohta varem Herceptin’i adjuvantravina saanud patsientidel.

Kardiaalne düsfunktsioon

Üldised kaalutlused

Herceptin’iga ravitud patsientidel on suurem risk kongestiivse südamepuudulikkuse (New Yorgi Südameassotsiatsiooni [NYHA] II kuni IV klass) või asümptomaatilise kardiaalse düsfunktsiooni tekkeks. Neid on täheldatud patsientidel, kes on saanud Herceptin’i monoteraapiana või kombinatsioonis paklitakseeli või dotsetakseeliga, eriti pärast antratsükliini (doksorubitsiini või epirubitsiini) sisaldanud kemoteraapiat. Need võivad olla mõõdukad kuni rasked ning lõppeda surmaga (vt lõik 4.8). Lisaks peab olema ettevaatlik suurenenud kardiaalse riskiga (nt hüpertensioon, dokumenteeritud südame isheemiatõbi, kongestiivne südamepuudulikkus, vasaku vatsakese väljutusfraktsioon (LVEF) < 55%, kõrgem vanus) patsientide ravimisel.

Herceptin’i ravi kandidaadid, eriti eelnevalt antratsükliini ja tsüklofosfamiidi saanud patsiendid peavad enne ravi läbima südameuuringud (sh anamnees, kehaline läbivaatus, elektrokardiogramm (EKG), ehhokardiogramm ja/või MUGA uuring (multigated acquisition) või magnetresonantstomograafia). Monitooring võib aidata kindlaks teha patsiendid, kellel tekib kardiaalne düsfunktsioon. Enne ravi tehtavaid südameuuringuid tuleb korrata ravi ajal iga 3 kuu järel ja pärast ravi lõpetamist iga 6 kuu järel kuni 24 kuu möödumiseni Herceptin’i viimasest manustamisest. Enne otsuse tegemist, kas alustada ravi Herceptin’iga, tuleb põhjalikult kaaluda kasu ja riski vahekorda.

Kõikide olemasolevate andmete populatsiooni farmakokineetilise analüüsi põhjal võib trastuzumab vereringes püsida kuni 7 kuud pärast Herceptin’iga ravi lõpetamist(vt lõik 5.2). Patsientidel, kes saavad antratsükliine pärast Herceptin’i ärajätmist, võib olla suurem risk kardiaalse düsfunktsiooni tekkeks. Võimalusel peavad arstid hoiduma antratsükliinil baseeruvast ravist kuni 7 kuud pärast Herceptin’i ärajätmist. Antratsükliinide kasutamise korral tuleb hoolikalt jälgida patsiendi südametegevust.

Tavaline kardioloogiline läbivaatus tuleks teha patsientidele, kellel tekivad pärast ravi alustamist südame-veresoonkonna vaevused. Kõikidel patsientidel tuleb ravi ajal jälgida südamefunktsiooni (nt iga 12 nädala järel). Monitooring võib aidata avastada patsiente, kellel võib tekkida südamefunktsiooni häire. Patsiente, kellel tekib asümptomaatiline kardiaalne düsfunktsioon, on soovitatav sagedamini monitoorida (nt iga 6...8 nädala tagant). Kui vasaku vatsakese funktsioon jätkuvalt halveneb, kuid jääb asümptomaatiliseks, peaks arst kaaluma Herceptin’iga ravi lõpetamist juhul, kui see ei ole viinud patsiendi kliinilise seisundi paranemiseni.

Patsientidel, kellel tekib kardiaalne düsfunktsioon, ei ole Herceptin’iga ravi jätkamise või taasalustamise ohutust prospektiivselt uuritud. Kui LVEF langeb ≥ 10 protsendipunkti võrra algväärtusest JA allapoole 50%, tuleb ravi katkestada ja korrata LVEF mõõtmist ligikaudu 3 nädala jooksul. Kui LVEF ei ole paranenud või on veel langenud või on tekkinud sümptomaatiline kongestiivne südamepuudulikkus, tuleb tõsiselt kaaluda Herceptin’iga lõpetamist, välja arvatud juhul, kui ravist saadav kasu individuaalsele patsiendile kaalub üle riskid. Kõik sellised patsiendid tuleb suunata kardioloogi konsultatsioonile ning neid tuleb jälgida.

Kui Herceptin’i ravi ajal kujuneb sümptomaatiline südamepuudulikkus, tuleb seda ravida südamepuudulikkuse standardravimitega. Enamus patsiente, kellel kesksetes kliinilistes uuringutes tekkis südamepuudulikkus või asümptomaatiline kardiaalne düsfunktsioon, paranes südamepuudulikkuse standardraviga, mis sisaldas angiotensiini konverteeriva ensüümi (AKE) inhibiitorit või angiotensiini retseptorite blokaatorit (ARB) ja beetablokaatorit. Enamus kardiaalsete sümptomitega patsiente, kellel Herceptin’i ravi kliiniliselt toimis, jätkasid ravi Herceptin’iga ilma lisanduvate kardiaalsete kõrvaltoimeteta.

Metastaatiline rinnanäärmevähk

Metastaatilise rinnanäärmevähi korral ei tohi Herceptin’i ja antratsükliine samaaegselt manustada.

Metastaatilise rinnanäärmevähiga patsiendid, kes on eelnevalt saanud antratsükliine, on Herceptin’i ravi ajal samuti ohustatud kardiaalse düsfunktsiooni tekkest, kuigi risk on väiksem kui Herceptin’i ja antratsükliinide samaaegsel kasutamisel.

Varajases staadiumis rinnanäärmevähk

Varajases staadiumis rinnanäärmevähiga patsientidel tuleb südant kontrollida enne ravi alustamist, ravi ajal iga 3 kuu järel ning iga 6 kuu järel pärast ravi lõpetamist kuni 24 kuu möödumiseni Herceptin’i viimasest manustamisest. Antratsükliini sisaldavat kemoteraapiat saavate patsientide puhul on soovitatav edasine kontroll, mis peaks toimuma kord aastas kuni 5 aastat pärast Herceptin’i viimast manustamist või kauem, kui täheldatakse vasaku vatsakese väljutusfraktsiooni jätkuvat vähenemist.

Varajases staadiumis rinnanäärmevähi adjuvant- ja neoadjuvantravi kesksetes uuringutes, kus kasutati Herceptin’i, ei saanud osaleda patsiendid, kes olid põdenud müokardiinfarkti, kellel oli medikamentoosset ravi vajav stenokardia, varem põetud või olemasolev kongestiivne südamepuudulikkus (NYHA II…IV klass), LVEF < 55%, muu kardiomüopaatia, medikamentoosset ravi vajav arütmia, kliiniliselt väljendunud südameklapi haigus, ravile halvasti alluv hüpertensioon (siia ei kuulunud standardravile alluv hüpertensioon) ja hemodünaamiliselt oluline perikardi efusioon ning seetõttu ei saa ravi nendele patsientidele soovitada.

Adjuvantravi

Adjuvantravina ei tohi Herceptin’i ja antratsükliine samaaegselt manustada.

Varajases staadiumis rinnanäärmevähiga patsientidel täheldati sümptomaatiliste ja asümptomaatiliste südamehäirete esinemissageduse suurenemist Herceptin’i (intravenoosse ravimvormi) manustamisel pärast antratsükliini sisaldavat kemoteraapiat võrreldes antratsükliini mittesisaldava dotsetakseeli ja karboplatiini raviskeemi manustamisega. See oli enam väljendunud juhul, kui Herceptin’i (intravenoosset ravimvormi) manustati samal ajal taksaanidega võrreldes taksaanide järjestikuse manustamisega. Vaatamata kasutatud raviskeemile tekkis enamik sümptomaatilisi südamehäireid esimese 18 kuu jooksul. Ühes kolmest läbi viidud kesksest uuringust (BCIRG006), kus järelkontroll kestis keskmiselt 5,5 aastat, täheldati sümptomaatiliste südame- või vasaku vatsakese väljutusfraktsiooni häirete kumulatiivse esinemissageduse pidevat suurenemist (kuni 2,37%) patsientidel, kellele manustati Herceptin’i samal ajal taksaaniga pärast antratsükliinravi, võrreldes ligikaudu 1%‑ga kahes võrdlusrühmas (antratsükliin pluss tsüklofosfamiid, millele järgnes taksaan, ning taksaan, karboplatiin ja Herceptin’i).

Neljas suures adjuvantravi uuringus tuvastatud südamehäire riskifaktorid olid kõrgem vanus (> 50 aastat), madal LVEF (< 55%) ravieelselt, enne või pärast paklitakseelravi alustamist, LVEF langus 10...15 punkti võrra ning antihüpertensiivsete ravimite eelnev või samaaegne kasutamine. Patsientidel, kes said Herceptin’i pärast adjuvantse kemoteraapia lõppemist, seostati kardiaalse düsfunktsiooni tekkeriski enne Herceptin’iga ravi alustamist manustatud antratsükliini suurema kumulatiivse annusega ja kehamassiindeksiga (KMI) > 25 kg/m2.

Neoadjuvant-adjuvantravi

Varajases staadiumis rinnanäärmevähiga patsientidel, kes on sobivad saama neoadjuvant‑adjuvantravi, tohib Herceptin’i koos antratsükliinidega kasutada ainult patsientidel, kes ei ole varem kemoteraapiat saanud, ning ainult koos väikeseannuseliste antratsükliini raviskeemidega (st maksimaalsete kumulatiivsete annustega, milleks on doksorubitsiin 180 mg/m2 või epirubitsiin 360 mg/m2).

Kui patsient on saanud neoadjuvantravina samaaegselt väikeses annuses antratsükliinide täieliku ravikuuri ja Herceptin’i, ei tohi pärast operatsiooni manustada täiendavat tsütotoksilist kemoteraapiat. Muudes olukordades tehakse otsus täiendava tsütotoksilise kemoteraapia vajaduse kohta individuaalsete tegurite alusel.

Trastuzumabi ja väikeseannuseliste antratsükliini raviskeemide samaaegse kasutamise kogemus piirdub praegu kahe uuringuga (MO16432 ja BO22227).

Otsustava tähtsusega uuringus MO16432 manustati Herceptin’i koos neoadjuvantse kemoteraapiaga, mis sisaldas kolme tsüklit doksorubitsiini (kumulatiivne annus 180 mg/m2). Herceptin’i rühmas oli sümptomaatilise kardiaalse düsfunktsiooni esinemissagedus 1,7%.

Otsustava tähtsusega uuringus BO22227 manustati Herceptin’i koos neoadjuvantse kemoteraapiaga, mis sisaldas nelja tsüklit epirubitsiini (kumulatiivne annus 300 mg/m2); järelkontrolli (kestuse mediaan ületas 70 kuud) järgselt oli südamepuudulikkus/kongestiivse südamepuudulikkuse esinemissagedus Herceptin’i intravenoosse ravi rühmas 0,3% ja Herceptin’i subkutaanse ravi rühmas 0,7%. Madalama kehakaaluga patsientidel (< 59 kg, alumine kehakaalu kvartiil) ei seostatud Herceptin’i subkutaanse ravi rühmas kasutatud fikseeritud annusega südame häirete riski suurenemist ega LVEF-i olulist langust.

Kliiniline kogemus üle 65‑aastastel patsientidel on piiratud.

Manustamisega seotud reaktsioonid

Herceptin’i subkutaanse fikseeritud annust sisaldava ravimvormi kasutamisel esineb teadaolevalt manustamisega seotud reaktsioone. Nende tekkeriski vähendamiseks võib kasutada premedikatsiooni.

Kuigi Herceptin’i subkutaanse fikseeritud annust sisaldava ravimvormi kliinilises uuringus ei kirjeldatud tõsiseid manustamisega seotud reaktsioonid (sh düspnoe, hüpotensioon, vilistav hingamine, bronhospasm, tahhükardia, vere hapnikusaturatsiooni langus ja respiratoorne distress), peab olema ettevaatlik, sest need on tekkinud seoses intravenoosse ravimvormi manustamisega. Patsiente tuleb jälgida manustamisega seotud reaktsioonide suhtes 30 minutit pärast esimest süsti ja 15 minutit pärast järgnevaid süste. Kerge raskusastmega manustamisega seotud reaktsioonide raviks võib manustada valuvaigistit/antipüreetikumi (nt meperidiin või paratsetamool) või antihistamiinikumi (nt difenhüdramiin). Intravenoosse Herceptin’i suhtes tekkinud tõsiseid reaktsioone on edukalt ravitud toetavate meetmetega nagu hapnik, beeta-adrenomimeetikumid ja kortikosteroidid. Harva on need reaktsioonid lõppenud surmaga. Risk surmaga lõppeva manustamisega seotud reaktsiooni tekkeks võib olla suurenenud patsientidel, kellel esineb rahuoleku düspnoe kaugelearenenud kasvajalise haiguse või kaasuvate haiguste tõttu. Seetõttu ei tohi selliseid patsiente Herceptin’iga ravida (vt lõik 4.3).

Pulmonaalsed reaktsioonid

Herceptin’i subkutaanse fikseeritud annust sisaldava ravimvormi kasutamisel peab olema ettevaatlik, sest turuletulekujärgsel perioodil on intravenoosse ravimvormi kasutamisel kirjeldatud raskeid pulmonaalseid reaktsioone (vt lõik 4.8). Need reaktsioonid on mõnikord lõppenud surmaga ning võivad esineda infusioonireaktsiooni osana või olla hilise tekkega. Lisaks on teatatud üksikutest interstitsiaalse kopsuhaiguse, sh kopsuinfiltraatide, ägeda respiratoorse distressi sündroomi, pneumoonia, pneumoniidi, pleuraefusiooni, respiratoorse distressi, ägeda kopsuturse ja hingamispuudulikkuse juhtudest. Interstitsiaalse kopsuhaigusega seotud riskifaktorite hulka kuulub muu eelnev või samaaegne interstitsiaalse kopsuhaigusega teadaolevalt seotud kasvajavastane ravi, nagu taksaanid, gemtsitabiin, vinorelbiin ja kiiritusravi. Risk pulmonaalse reaktsiooni tekkeks on suurenenud patsientidel, kellel esineb rahuoleku düspnoe kaugelearenenud kasvajalise haiguse või kaasuvate haiguste tõttu. Seetõttu ei tohi selliseid patsiente Herceptin’iga ravida (vt lõik 4.3). Ettevaatlik peab olema pneumoniidi tekke suhtes, eriti samaaegset taksaanravi saavatel patsientidel. 

Teadaolevat toimet omavad abiained

Naatrium

Herceptin sisaldab vähem kui 1 mmol (23 mg) naatriumi annuses, see tähendab põhimõtteliselt „naatriumivaba“.

Polüsorbaat 20
Herceptin sisaldab 2,0 mg polüsorbaat 20 ühes 600 mg/5 ml viaalis, mis vastab 0,4 mg/ml. Polüsorbaadid võivad põhjustada allergilisi reaktsioone.

4.5	Koostoimed teiste ravimitega ja muud koostoimed

Ravimite koostoimeid ei ole nõuetekohaselt uuritud. Kliinilistes uuringutes ei ole Herceptin’i ja samaaegselt kasutatud ravimite vahel kliiniliselt olulisi koostoimeid täheldatud.

Trastuzumabi toime teiste antineoplastiliste ainete farmakokineetikale

HER2‑positiivse metastaatilise rinnanäärmevähiga naistel läbi viidud uuringutest BO15935 ja M77004 saadud farmakokineetilised andmed näitasid, et paklitakseeli ja doksorubitsiini (ning nende põhimetaboliitide 6‑α‑hüdroksüülpaklitakseeli [POH] ja doksorubitsinooli [DOL]) ekspositsioon ei muutunud trastuzumabi toimel (8 mg/kg või 4 mg/kg i.v. küllastusannus, millele järgneb vastavalt 6 mg/kg i.v. manustamine 3‑nädalaste intervallide järel või 2 mg/kg iganädalane i.v. manustamine).
Samas võib trastuzumabi toimel suureneda ühe doksorubitsiini metaboliidi (7‑deoksü‑13‑dihüdro-doksorubitsinooni, D7D) üldine ekspositsioon. D7D bioaktiivsus ja selle metaboliidi sisalduse tõusu kliiniline mõju oli ebaselge.

Andmed Herceptin’i (4 mg/kg i.v. küllastusannus ja 2 mg/kg i.v. nädalas) ja dotsetakseeli (60 mg/m2 i.v.) ühe rühmaga uuringust JP16003, mis viidi läbi HER2‑positiivse metastaatilise rinnanäärmevähiga Jaapani naistel, näitasid, et Herceptin’i samaaegsel manustamisel puudus toime dotsetakseeli ühekordse annuse farmakokineetikale. Uuring JP19959 oli BO18255 (ToGA) lisauuring, kus osalesid kaugelearenenud maovähiga Jaapani mees- ja naissoost patsiendid ning hinnati kapetsitabiini ja tsisplatiini farmakokineetikat nende kasutamisel koos Herceptin’iga või ilma. Selle lisauuringu tulemused näitasid, et kapetsitabiini bioaktiivsete metaboliitide (nt 5‑FU) ekspositsiooni ei mõjutanud tsisplatiini või tsisplatiini pluss Herceptin’i samaaegne kasutamine. Kuid koos Herceptin’iga manustamisel täheldati kapetsitabiini enda kõrgemaid plasmakontsentratsioone ja pikemat poolväärtusaega. Andmed näitasid ka seda, et tsisplatiini farmakokineetikat ei mõjutanud kapetsitabiini või kapetsitabiini pluss Herceptin’i samaaegne kasutamine. 

Metastaatilise või lokaalselt levinud mitteopereeritava HER2‑positiivse vähiga patsientide uuringust H4613g/GO01305 saadud farmakokineetilised andmed näitasid, et trastuzumabil puudus mõju karboplatiini farmakokineetikale. 

Antineoplastiliste ainete toime trastuzumabi farmakokineetikale

Kui võrreldi trastuzumabi simuleeritud kontsentratsioone seerumis pärast Herceptin’i monoteraapiat (4 mg/kg küllastusannus/2 mg/kg iganädalaselt i.v.) ja HER2‑positiivse metastaatilise rinnanäärmevähiga Jaapani naistel täheldatud kontsentratsioone seerumis (uuring JP16003), ei avaldanud dotsetakseeli samaaegne manustamine toimet trastuzumabi farmakokineetikale.
Kahest II faasi uuringust (BO15935 ja M77004) ning ühest III faasi uuringust (H0648g), kus patsiendid said samaaegset ravi Herceptin’i ja paklitakseeliga, ning kahest II faasi uuringust, kus Herceptin’i manustati monoteraapiana (W016229 ja MO16982) HER2‑positiivse metastaatilise rinnanäärmevähiga naistele, saadud farmakokineetiliste andmete võrdlus näitas, et trastuzumabi individuaalsed ja keskmised minimaalsed kontsentratsioonid seerumis varieerusid uuringute siseselt ja vaheliselt, kuid puudus paklitakseeli samaaegse manustamise selge toime trastuzumabi farmakokineetikale. Uuringust M77004, kus HER2‑positiivse metastaatilise rinnanäärmevähiga naised said samaaegset ravi Herceptin’i, paklitakseeli ja doksorubitsiiniga, saadud trastuzumabi farmakokineetiliste andmete võrdlemisel trastuzumabi farmakokineetiliste andmetega uuringutest, kus Herceptin’i manustati monoteraapiana (H0649g) või kombinatsioonis antratsükliini pluss tsüklofosfamiidi või paklitakseeliga (uuring H0648g), ei ilmnenud doksorubitsiini ja paklitakseeli toimet trastuzumabi farmakokineetikale.

Uuringust H4613g/GO01305 saadud farmakokineetilised andmed näitasid, et karboplatiinil puudus mõju trastuzumabi farmakokineetikale.

Anastrosooli samaaegne manustamine ei mõjutanud trastuzumabi farmakokineetikat.

4.6	Fertiilsus, rasedus ja imetamine

Rasestumisvõimelised naised / kontratseptsioon
Rasestumisvõimelistele naistele tuleb soovitada, et nad kasutaksid tõhusaid rasestumisvastaseid vahendeid ravi ajal Herceptin’iga ja 7 kuu jooksul pärast ravi lõppu (vt lõik 5.2).

Rasedus
Reproduktsiooniuuringud on läbi viidud makaakidega, kellele manustati kuni 25 korda suuremaid annuseid kui inimestel kasutatavad iganädalased Herceptin’i intravenoosse ravimvormi säilitusannused 2 mg/kg. Uuringutes ei ilmnenud mingeid tõendeid viljakuse pärssimisest või lootekahjustuse tekkest. Täheldati trastuzumabi tungimist läbi platsentaarbarjääri loote arengu varases (20. kuni 50. tiinuspäeval) ja hilises (120. kuni 150. tiinuspäeval) perioodis. Ei ole teada, kas Herceptin võib mõjutada reproduktiivsust. Reproduktsiooniuuringute andmed ei ole alati ülekantavad loomadelt inimestele. Seega tuleb Herceptin’i kasutamisest raseduse ajal hoiduda, välja arvatud juhul, kui ravist oodatav kasu emale ületab võimaliku riski lootele.

Turuletulekujärgselt on Herceptin’i saavatel rasedatel naistel teatatud oligohüdramnioniga seotud loote neerude kasvu- ja/või funktsioonihäirete juhtudest, millest mõnesid on seostatud surmaga lõppenud loote kopsude hüpoplaasiaga. Naistele, kes rasestuvad, tuleb rääkida lootekahjustuse võimalusest. Kui rase naine saab ravi Herceptin’iga või kui patsient rasestub Herceptin’i saamise ajal või 7 kuu jooksul pärast Herceptin’i viimase annuse manustamist, on soovitatav tema igakülgne jälgimine erinevate erialaspetsialistide poolt.

Imetamine
Uuring, mis viidi läbi Cynomolgus ahvidega, kellele manustati tiinuse 120. kuni 150. päeval kuni 25 korda suuremaid annuseid kui inimestel kasutatavad iganädalased Herceptin’i intravenoosse ravimvormi säilitusannused 2 mg/kg, näitas, et trastuzumab eritub pärast poegimist ahvi piima. Emakasisene kokkupuude trastuzumabiga ja trastuzumabi olemasolu järglaste seerumis ei olnud seotud mingite kasvu ja arengut mõjutavate kõrvaltoimetega järglase sünnist kuni ühe kuu vanuseni. Ei ole teada, kas trastuzumab eritub inimeste rinnapiima. Kuna humaan-IgG1 eritub inimese rinnapiima ja võimalik risk vastsündinule ei ole teada, ei tohi naised ravi ajal Herceptin’iga ja kuni 7 kuud pärast viimase annuse manustamist last rinnaga toita.

Fertiilsus
Puuduvad andmed fertiilsuse kohta.

4.7	Toime reaktsioonikiirusele

Herceptin mõjutab kergelt autojuhtimise ja masinate käsitsemise võimet (vt lõik 4.8). Ravi ajal Herceptin’iga võib esineda pearinglust ja unisust (vt lõik 4.8). Infusiooniga seotud sümptomitega (vt lõik 4.4) patsientidele tuleb soovitada hoiduda autojuhtimisest ja masinate käsitsemisest seni, kuni nähud on möödunud.

4.8	Kõrvaltoimed

Ohutusandmete kokkuvõte

Herceptin’i (intravenoosse ja subkutaanse ravimvormi) kasutamisel seni kirjeldatud kõige tõsisemateks ja/või sagedasemateks kõrvaltoimeteks on kardiaalne düsfunktsioon, manustamisega seotud reaktsioonid, hematotoksilisus (eriti neutropeenia), infektsioonid ja pulmonaalsed kõrvaltoimed.

Varajases staadiumis rinnanäärmevähi keskses uuringus täheldatud Herceptin’i subkutaanse fikseeritud annust sisaldava ravimvormi ohutusprofiil (mida hinnati vastavalt 298‑l ja 297‑l patsiendil, kes said ravi intravenoosse või subkutaanse fikseeritud annust sisaldava ravimvormiga) oli üldiselt sarnane intravenoosse ravimvormi teadaoleva ohutusprofiiliga.

Tõsised kõrvaltoimed (mida määratleti vastavalt Riikliku Vähiinstituudi kõrvaltoimete üldistele terminoloogilistele kriteeriumidele (NCI CTCAE raskusaste ≥ 3), versioon 3.0) olid võrdselt jaotunud Herceptin’i mõlema ravimvormi vahel (52,3% versus 53,5% vastavalt intravenoosse ja subkutaanse fikseeritud annust sisaldava ravimvormi puhul).

Mõningaid kõrvaltoimeid kirjeldati suurema esinemissagedusega subkutaanse fikseeritud annust sisaldava ravimvormi puhul:
	Tõsised kõrvaltoimed (millest enamus tuvastati hospitaliseerimise või haiglaravi kestuse pikenemise tõttu): 14,1% versus 21,5% vastavalt intravenoosse ja subkutaanse ravimvormi puhul. Tõsiste kõrvaltoimete esinemissageduse erinevus ravimvormide vahel oli peamiselt tingitud infektsioonidest koos neutropeeniaga või ilma (4,4% versus 8,1%) ja südame häiretest (0,7% versus 1,7%).
	Postoperatiivsed haavainfektsioonid (rasked ja/või tõsised) 1,7% versus 3,0% vastavalt intravenoosse ja subkutaanse ravimvormi puhul.
	Manustamisega seotud reaktsioonid: 37,2% versus 47,8% vastavalt intravenoosse ja subkutaanse fikseeritud annust sisaldava ravimvormi puhul ravifaasi jooksul.
	Hüpertensioon: 4,7% versus 9,8% vastavalt intravenoosse ja subkutaanse fikseeritud annust sisaldava ravimvormi puhul.

Intravenoosse ravimvormi puhul täheldatud kõrvaltoimete loetelu tabelina

Selles lõigus on kasutatud järgmisi esinemissageduse kategooriaid: väga sage (≥ 1/10), sage (≥ 1/100 kuni < 1/10), aeg-ajalt (≥ 1/1000 kuni < 1/100), harv (≥ 1/10000 kuni < 1/1000), väga harv (< 1/10 000), teadmata (ei saa hinnata olemasolevate andmete alusel). Igas esinemissageduse grupis on kõrvaltoimed toodud tõsiduse vähenemise järjekorras.

Tabelis 1 on loetletud kõrvaltoimed, mida on kirjeldatud seoses intravenoosse Herceptin’i kasutamisega monoteraapiana või kombinatsioonis kemoteraapiaga kesksetes kliinilistes uuringutes ja turuletulekujärgselt. 

Kõik toodud kõrvaltoimed põhinevad suurimal kesksetes kliinilistes uuringutes täheldatud esinemissagedusel. Lisaks on tabelis 1 loetletud turuletulekujärgselt teatatud kõrvaltoimed.

Tabel 1. Kesksetes kliinilistes uuringutes (N = 8386) ja turuletulekujärgselt kirjeldatud kõrvaltoimed intravenoosse Herceptin’i kasutamisel monoteraapiana või kombinatsioonis kemoteraapiaga

	Organsüsteemi klass
	Kõrvaltoime
	Sagedus

	Infektsioonid ja infestatsioonid
	Infektsioon
	Väga sage

	
	Nasofarüngiit
	Väga sage

	
	Neutropeeniline sepsis
	Sage

	
	Tsüstiit
	Sage

	
	Gripp
	Sage

	
	Sinusiit
	Sage

	
	Nahainfektsioon
	Sage

	
	Riniit
	Sage

	
	Ülemiste hingamisteede infektsioon
	Sage

	
	Kuseteede infektsioon
	Sage

	
	Farüngiit
	Sage

	Hea-, pahaloomulised ja täpsustamata kasvajad (sealhulgas tsüstid ja polüübid)
	Pahaloomulise kasvaja progresseerumine
	Teadmata

	
	Kasvaja progresseerumine
	Teadmata

	Vere ja lümfisüsteemi häired
	Febriilne neutropeenia
	Väga sage

	
	Aneemia
	Väga sage

	
	Neutropeenia
	Väga sage

	
	Vere valgeliblede arvu langus/leukopeenia
	Väga sage

	
	Trombotsütopeenia
	Väga sage

	
	Hüpoprotrombineemia
	Teadmata

	
	Immuunne trombotsütopeenia
	Teadmata

	Immuunsüsteemi häired
	Ülitundlikkus
	Sage

	
	+Anafülaktiline reaktsioon
	Harv

	
	+Anafülaktiline šokk
	Harv

	Ainevahetus- ja toitumishäired
	Kehakaalu vähenemine/kaalulangus
	Väga sage

	
	Anoreksia
	Väga sage

	
	Tuumori lüüsi sündroom
	Teadmata

	
	Hüperkaleemia
	Teadmata

	Psühhiaatrilised häired
	Unetus
	Väga sage

	
	Ärevus
	Sage

	
	Depressioon
	Sage

	Närvisüsteemi häired
	1Treemor
	Väga sage

	
	Pearinglus
	Väga sage

	
	Peavalu
	Väga sage

	
	Paresteesia
	Väga sage

	
	Maitsehäire
	Väga sage

	
	Perifeerne neuropaatia
	Sage

	
	Hüpertoonia
	Sage

	
	Somnolentsus
	Sage

	Silma kahjustused
	Konjunktiviit
	Väga sage

	
	Suurenenud pisaraeritus
	Väga sage

	
	Kuivsilmsus
	Sage

	
	Papillödeem
	Teadmata

	
	Võrkkesta verevalum
	Teadmata

	Kõrva ja labürindi kahjustused
	Kurtus
	Aeg-ajalt

	Südame häired
	1 Vererõhu langus
	Väga sage

	
	1 Vererõhu tõus
	Väga sage

	
	1 Ebakorrapärane südametegevus
	Väga sage

	
	1Laperdus
	Väga sage

	
	Väljutusfraktsiooni langus*
	Väga sage

	
	+Südamepuudulikkus (kongestiivne)
	Sage

	
	+1Supraventrikulaarne tahhüarütmia
	Sage

	
	Kardiomüopaatia
	Sage

	
	1Südamepekslemine
	Sage

	
	Perikardi efusioon
	Aeg-ajalt

	
	Kardiogeenne šokk
	Teadmata

	
	Galopprütmi esinemine
	Teadmata

	Vaskulaarsed häired
	Kuumahood
	Väga sage

	
	+1Hüpotensioon
	Sage

	
	Vasodilatsioon
	Sage

	
	+Hingeldus
	Väga sage

	
	Köha
	Väga sage

	
	Ninaverejooks
	Väga sage

	
	Rinorröa
	Väga sage

	
	+Pneumoonia
	Sage

	
	Astma
	Sage

	
	Kopsukahjustus
	Sage

	
	+Pleuraefusioon
	Sage

	
	+1Vilisev hingamine
	Aeg-ajalt

	
	Pneumoniit
	Aeg-ajalt

	
	+Kopsufibroos
	Teadmata

	
	+Respiratoorne distress
	Teadmata

	
	+Hingamispuudulikkus
	Teadmata

	
	+Kopsuinfiltraadid
	Teadmata

	
	+Äge kopsuturse
	Teadmata

	
	+Äge respiratoorne distress-sündroom
	Teadmata

	
	+Bronhospasm
	Teadmata

	
	+Hüpoksia
	Teadmata

	
	+Hapnikusaturatsiooni langus
	Teadmata

	
	Kõriturse
	Teadmata

	
	Ortopnoe
	Teadmata

	
	Kopsuturse
	Teadmata

	
	Interstitsiaalne kopsuhaigus
	Teadmata

	Seedetrakti häired
	Kõhulahtisus
	Väga sage

	
	Oksendamine
	Väga sage

	
	Iiveldus
	Väga sage

	
	1 Huulte turse
	Väga sage

	
	Kõhuvalu
	Väga sage

	
	Düspepsia
	Väga sage

	
	Kõhukinnisus
	Väga sage

	
	Stomatiit
	Väga sage

	
	Hemorroidid
	Sage

	
	Suukuivus
	Sage

	Maksa ja sapiteede häired
	Hepatotsellulaarne kahjustus
	Sage

	
	Hepatiit
	Sage

	
	Maksa hellus
	Sage

	
	Ikterus
	Harv

	Naha ja nahaaluskoe kahjustused 
	Erüteem
	Väga sage

	
	Lööve
	Väga sage

	
	1 Näo turse
	Väga sage

	
	Alopeetsia
	Väga sage

	
	Küünekahjustus
	Väga sage

	
	Palmoplantaarne erütrodüsesteesia sündroom
	Väga sage

	
	Akne
	Sage

	
	Kuiv nahk
	Sage

	
	Täppverevalum
	Sage

	
	Liighigistamine
	Sage

	
	Makulopapulaarne lööve
	Sage

	
	Sügelus
	Sage

	
	Küünte murdumine
	Sage

	
	Dermatiit
	Sage

	
	Urtikaaria
	Aeg-ajalt

	
	Angioödeem
	Teadmata

	Lihaste, luustiku ja sidekoe kahjustused
	Liigesvalu
	Väga sage

	
	1 Lihaspinge
	Väga sage

	
	Lihasvalu
	Väga sage

	
	Liigesepõletik
	Sage

	
	Seljavalu
	Sage

	
	Luuvalu
	Sage

	
	Lihasspasmid
	Sage

	
	Kaelavalu
	Sage

	
	Valu jäsemetes
	Sage

	Neerude ja kuseteede häired
	Neerukahjustus
	Sage

	
	Membranoosne glomerulonefriit
	Teadmata

	
	Glomerulonefropaatia
	Teadmata

	
	Neerupuudulikkus
	Teadmata

	Rasedus, sünnitusjärgsed ja perinataalsed seisundid
	Oligohüdramnion
	Teadmata

	
	Neerude hüpoplaasia
	Teadmata

	
	Kopsude hüpoplaasia
	Teadmata

	Reproduktiivse süsteemi ja rinnanäärme häired
	Rinnapõletik/mastiit
	Sage

	Üldised häired ja manustamiskoha reaktsioonid
	Asteenia
	Väga sage

	
	Rindkerevalu
	Väga sage

	
	Külmavärinad
	Väga sage

	
	Väsimus
	Väga sage

	
	Gripitaolised sümptomid
	Väga sage

	
	Infusiooniga seotud reaktsioon
	Väga sage

	
	Valu
	Väga sage

	
	Palavik
	Väga sage

	
	Limaskestapõletik
	Väga sage

	
	Perifeersed tursed
	Väga sage

	
	Halb enesetunne
	Sage

	
	Tursed
	Sage

	Vigastus, mürgistus ja protseduuri tüsistused
	Kontusioon
	Sage


+ Tähistab kõrvaltoimeid, millest on teatatud seoses surmlõppega.
1 Tähistab kõrvaltoimeid, millest on teatatud suurel määral seoses manustamisega seotud reaktsioonidega. Nende täpsed esinemissagedused on teadmata.
* Täheldatud kombineerimisel taksaanidega pärast ravi antratsükliinidega.

Valitud kõrvaltoimete kirjeldus

Kardiaalne düsfunktsioon

Herceptin’i sage kõrvaltoime on kongestiivne südamepuudulikkus (NYHA II…IV klass). Seda on seostatud surmlõppega. Herceptin’iga ravitud patsientidel on täheldatud kardiaalse düsfunktsiooni nähtusid ja sümptomeid, nagu hingeldus, ortopnoe, köha süvenemine, kopsuturse, S3-galopp või vatsakese väljutusfraktsiooni langus (vt lõik 4.4).

Kolmes keskses varajases staadiumis rinnanäärmevähi kliinilises uuringus, kus intravenoosse Herceptin’i adjuvantravi kasutati kombinatsioonis kemoteraapiaga, oli 3./4. astme kardiaalse düsfunktsiooni (eriti sümptomaatilise kongestiivse südamepuudulikkuse) esinemissagedus sarnane patsientidel, kes said ainult kemoteraapiat (st ei saanud Herceptin’i), ning patsientidel, kellele manustati Herceptin’i järjestikku pärast taksaani (0,3...0,4%). Esinemissagedus oli suurim patsientidel, kellele manustati Herceptin’i samaaegselt taksaaniga (2,0%). Neoadjuvantravi puhul on Herceptin’i ja väikeseannuselise antratsükliini raviskeemi samaaegse kasutamise kogemus piiratud (vt lõik 4.4).

Kui Herceptin’i manustati pärast adjuvantse kemoteraapia lõppu, täheldati üheaastases rühmas NYHA III…IV klassi südamepuudulikkust 0,6%‑l patsientidest keskmiselt 12 kuud kestnud järelkontrolliperioodi järel. Uuringus BO16348 oli pärast keskmiselt 8 aastat kestnud järelkontrolliperioodi raske kongestiivse südamepuudulikkuse (NYHA III ja IV klass) esinemissagedus 1‑aastase Herceptin’i ravi rühmas 0,8% ning kerge sümptomaatilise ja asümptomaatilise vasaku vatsakese düsfunktsiooni esinemissagedus 4,6%.
Raske kongestiivse südamepuudulikkuse pöörduvust (defineeriti kui vähemalt kahte järjestikust LVEF väärtust ≥ 50% pärast viimast episoodi) täheldati 71,4%‑l Herceptin’iga ravitud patsientidest. Kerge sümptomaatilise ja asümptomaatilise vasaku vatsakese düsfunktsiooni pöörduvust näidati 79,5%‑l patsientidest. Ligikaudu 17% kardiaalse düsfunktsiooniga seotud juhtumitest ilmnesid pärast Herceptin’i ravi lõppu.

Intravenoosse Herceptin’i kesksetes metastaatilise haiguse uuringutes jäi kardiaalse düsfunktsiooni esinemissagedus vahemikku 9...12%, kui seda kasutati kombinatsioonis paklitakseeliga, võrreldes 1...4%‑ga ainult paklitakseeli puhul. Monoteraapia puhul oli esinemissagedus 6...9%. Kardiaalse düsfunktsiooni suurimat esinemissagedust täheldati patsientidel, kes said Herceptin’i koos antratsükliini/tsüklofosfamiidiga (27%), ning see oli märkimisväärselt suurem kui ainult antratsükliini/tsüklofosfamiidi puhul (7...10%). Järgnevas südamefunktsiooni prospektiivse jälgimise uuringus oli sümptomaatilise kongestiivse südamepuudulikkuse esinemissagedus Herceptin’i ja dotsetakseeli saanud patsientidel 2,2% võrreldes 0%‑ga ainult dotsetakseeli puhul. Enamik patsiente (79%), kellel tekkis nendes uuringutes kardiaalne düsfunktsioon, paranes pärast südamepuudulikkuse standardravi saamist.

Manustamisega seotud reaktsioonid/ülitundlikkus

Herceptin’i kliinilistes uuringutes täheldati ravimi manustamisega seotud reaktsioone/ ülitundlikkusreaktsioone, nagu külmavärinad ja/või palavik, düspnoe, hüpotensioon, vilistav hingamine, bronhospasm, tahhükardia, vere hapnikusaturatsiooni langus, respiratoorne distress, lööve, iiveldus, oksendamine ja peavalu (vt lõik 4.4). Erineva raskusega reaktsioonide esinemissagedus erines uuringute vahel sõltuvalt näidustusest, andmete kogumise metoodikast ja sellest, kas trastuzumabi manustati koos kemoteraapiaga või monoteraapiana.

Üksikutel juhtudel on täheldatud anafülaktoidseid reaktsioone.

Hematotoksilisus

Febriilne neutropeenia, leukopeenia, aneemia, trombotsütopeenia ja neutropeenia on tekkinud väga sageli. Hüpoprotrombineemia esinemissagedus on teadmata. Kui trastuzumabi manustatakse koos dotsetakseeliga pärast antratsükliinravi, võib vähesel määral suureneda neutropeenia risk.

Pulmonaalsed kõrvaltoimed

Herceptin’i kasutamisega seoses tekivad raskekujulised pulmonaalsed kõrvaltoimed, mida on seostatud surmlõppega. Nendeks on (kuid mitte ainult) kopsuinfiltraadid, äge respiratoorne distress‑sündroom, pneumoonia, pneumoniit, pleuraefusioon, respiratoorne distress, äge kopsuturse ja hingamispuudulikkus (vt lõik 4.4).

Subkutaanse fikseeritud annust sisaldava ravimvormi puhul täheldatud kõrvaltoimete loetelu tabelina

Manustamisega seotud reaktsioonid

Keskses uuringus oli manustamisega seotud reaktsioonide kõikide raskusastmete esinemissagedus 37,2% Herceptin’i intravenoosse ravimvormi ja 47,8% Herceptin’i subkutaanse fikseeritud annust sisaldava ravimvormi puhul; tõsiseid 3. raskusastme kõrvaltoimeid kirjeldati vastavalt 2,0%‑l ja 1,7%‑l patsientidest ravifaasi jooksul; 4. või 5. raskusastme kõrvaltoimeid ei täheldatud. Kõik Herceptin’i subkutaanse fikseeritud annust sisaldava ravimvormi puhul kirjeldatud rasked manustamisega seotud reaktsioonid ilmnesid kemoteraapia samaaegse manustamise ajal. Kõige sagedasem tõsine kõrvaltoime oli ülitundlikkus ravimi suhtes.

Süsteemseteks reaktsioonideks olid ülitundlikkus, hüpotensioon, tahhükardia, köha ja hingeldus. Lokaalseteks reaktsioonideks olid erüteem, sügelus, turse, lööve ja valu süstekohas.

Infektsioonid

Raskekujuliste infektsioonide (NCI CTCAE raskusaste ≥ 3) esinemissagedus oli 5,0% ja 7,1% vastavalt Herceptin’i intravenoosse ravimvormi ja Herceptin’i subkutaanse fikseeritud annust sisaldava ravimvormi rühmas.

Kõrvaltoimetena ilmnenud raskekujuliste infektsioonide (millest enamus tuvastati hospitaliseerimise või haiglaravi kestuse pikenemise tõttu) esinemissagedus oli 4,4% Herceptin’i intravenoosse ja 8,1% Herceptin’i subkutaanse fikseeritud annust sisaldava ravimvormi rühmas. Erinevust ravimvormide vahel täheldati peamiselt adjuvantravi faasi (monoteraapia) kestel ja see oli põhiliselt tingitud postoperatiivsetest haavainfektsioonidest, kuid ka mitmesugustest teistest infektsioonidest, nagu hingamisteede infektsioonid, äge püelonefriit ja sepsis. Kõik infektsioonid taandusid Herceptin’i intravenoosse ravi rühmas keskmiselt 13 päeva ja Herceptin’i subkutaanse fikseeritud annust sisaldava ravimvormi rühmas keskmiselt 17 päeva jooksul.

Hüpertensiivsed episoodid

Keskses uuringus BO22227 esines Herceptin’i subkutaanse fikseeritud annust sisaldava ravimvormi puhul üle kahe korra sagedamini erineva raskusastme hüpertensiooni (4,7% versus 9,8% vastavalt intravenoosse ja subkutaanse fikseeritud annust sisaldava ravimvormi puhul) ning suurem oli ka raskekujuliste episoodide (NCI CTCAE raskusaste ≥ 3) osakaal (intravenoosse ja subkutaanse fikseeritud annust sisaldava ravimvormi puhul vastavalt < 1% ja 2,0%). Kõigil peale ühe raske hüpertensiooniga patsientidest oli anamneesis hüpertensioon enne uuringuga liitumist. Mõned rasketest episoodidest ilmnesid süstimise päeval.

Immunogeensus

Varajases staadiumis rinnanäärmevähi neoadjuvant-adjuvant uuringus (BO22227), mille jälgimisperiood oli enam kui 70 kuud, tekkisid trastuzumabivastased antikehad 10,1%‑l (30/296) Herceptin’i intravenoosset ravimvormi saanud patsientidest. Neutraliseerivad trastuzumabivastased antikehad tuvastati pärast ravi algust võetud proovides kahel Herceptin’i intravenoosset ravimvormi saanud patsiendil 30‑st.

Nende antikehade kliiniline tähtsus on teadmata. Trastuzumabivastaste antikehade esinemine ei mõjutanud ebasoodsalt Herceptin’i intravenoosse ravimvormi farmakokineetikat, efektiivsust (määrati patoloogilise täieliku ravivastuse [pCR] järgi ning sündmustevaba elulemust EFS) ega ohutust (määrati manustamisega seotud kõrvaltoimete esinemise järgi).

Üksikasjalikud andmed riski minimeerimise meetmete kohta, mis on kooskõlas EL-i riskijuhtimise plaaniga, on toodud lõigus 4.4.

Üleminek Herceptin’i intravenoosselt ravimvormilt subkutaansele ravimvormile ja vastupidi

Uuringus MO22982, kus hinnati üleminekut Herceptin’i intravenoosselt ravimvormilt subkutaansele ravimvormile ja vastupidi, oli esmane eesmärk hinnata patsientide eelistust kas trastuzumabi intravenoosse või subkutaanse manustamise suhtes. Selles uuringus uuriti kahte kohorti (üks kohort kasutas subkutaanset ravimvormi viaalis ja teine subkutaanset ravimvormi manustamissüsteemis), kasutades 2 rühmaga ristuva ülesehitusega uuringuplaani, kus 488 patsienti randomiseeriti ühte kahest erinevast kolmenädalaste intervallidega Herceptin’i ravi järjestusest (intravenoosne [tsüklid 1...4]→ subkutaanne [tsüklid 5...8] või subkutaanne [tsüklid 1...4]→ intravenoosne [tsüklid 5...8]). Patsiendid kas ei olnud varem Herceptin’i intravenoosset ravi saanud (20,3%) või olid eelnevalt saanud Herceptin’i intravenoosset ravi (79,7%). Järjestuse intravenoosne → subkutaanne puhul (subkutaanse viaali ja subkutaanse manustamissüsteemi kohordid kombineeritult) oli kõrvaltoimete (kõik raskusastmed) esinemissagedus enne üleminekut (tsüklid 1...4) ja pärast üleminekut (tsüklid 5...8) vastavalt 53,8% ja 56,4%; järjestuse subkutaanne → intravenoosne puhul (subkutaanse viaali ja subkutaanse manustamissüsteemi kohordid kombineeritult) oli kõrvaltoimete (kõik raskusastmed) esinemissagedus enne ja pärast üleminekut vastavalt 65,4% ja 48,7%.
Enne ravivahetust (tsüklid 1...4) oli tõsiste kõrvaltoimete, 3. raskusastme kõrvaltoimete ja kõrvaltoimete tõttu ravi katkestamise esinemissagedus väike (< 5%) ning sarnane pärast ravivahetust täheldatuga (tsüklid 5...8). 4. või 5. raskusastme kõrvaltoimeid ei kirjeldatud.

Võimalikest kõrvaltoimetest teatamine
Ravimi võimalikest kõrvaltoimetest on oluline teatada ka pärast ravimi müügiloa väljastamist. See võimaldab jätkuvalt hinnata ravimi kasu/riski suhet. Tervishoiutöötajatel palutakse kõigist võimalikest kõrvaltoimetest teatada riikliku teavitamissüsteemi (vt 2HV lisa) kaudu. 

4.9	Üleannustamine

Herceptin’i subkutaanse fikseeritud annust sisaldava ravimvormi kuni 960 mg ühekordsete annuste manustamisel ei ole ebasoodsaid toimeid kirjeldatud.


5.	FARMAKOLOOGILISED OMADUSED

5.1	Farmakodünaamilised omadused

Farmakoterapeutiline rühm: kasvajavastased ained, monoklonaalsed antikehad, ATC-kood: L01FD01

Herceptin’i subkutaanne fikseeritud annust sisaldav ravimvorm sisaldab rekombinantset inimese hüaluronidaasi (rHuPH20). See on ensüüm, mida kasutatakse samaaegselt subkutaanselt manustatavate ravimite dispersiooni ja imendumise suurendamiseks.

Trastuzumab on rekombinantne inimesele omaseks muudetud IgG1-tüüpi monoklonaalne antikeha inimese epidermaalse kasvufaktori retseptori 2 (HER2) vastu. HER2 üleekspressioon on täheldatav 20...30%‑l primaarse rinnanäärmevähi juhtudest. Uuringud näitavad, et rinnanäärmevähiga patsientidel, kelle kasvajal esineb HER2 üleekspressioon, on lühem haigusevaba elulemus võrreldes patsientidega, kellel kasvaja HER2 üleekspressiooni ei esine. Retseptori ekstratsellulaarne domeen (ECD, p105) eraldub verre ja on määratav seerumist.

Toimemehhanism

Trastuzumab seondub suure afiinsuse ja spetsiifilisusega alamdomeeniga IV, mis on HER2 ekstratsellulaarse domeeni jukstamembraani regioon. Trastuzumabi seondumine HER2‑ga inhibeerib ligandist sõltumatuid HER2 signaaliradasid ja takistab tema ekstratsellulaarse domeeni, mis on HER2 aktivatsioonimehhanism, proteolüütilist lõhustamist. Selle tulemusena inhibeeris trastuzumab nii in vitro uuringutes kui ka loomkatsetes HER2 üleekspressiooniga inimese kasvajarakkude proliferatsiooni. Lisaks on trastuzumab antikeha-sõltuva rakulise tsütotoksilisuse tugevaks mediaatoriks. In vitro tõestati, et trastuzumabi poolt vahendatud antikeha-sõltuv rakuline tsütotoksilisus toimib eelistatult HER2 üleekspressiooniga kasvajarakkude suhtes võrreldes kasvajarakkudega, kus HER2 üleekspressioon puudub.

HER2 üleekspressiooni või HER2 geeni amplifikatsiooni määramine

HER2 üleekspressiooni või HER2 geeni amplifikatsiooni määramine rinnanäärmevähi korral
Herceptin’i tuleks kasutada ainult neil patsientidel, kelle kasvajal esineb HER2 üleekspressioon või HER2 geeni amplifikatsioon, mis on kindlaks tehtud täpse ja valideeritud analüüsi abil. HER2 üleekspressiooni tuleb määrata fikseeritud kasvajalõikudel immunohistokeemilisel (IHC) meetodil (vt lõik 4.4). HER2 geeni amplifikatsiooni tuleb määrata fikseeritud kasvajalõikudel fluorestsents in situ hübridisatsiooni (FISH) või kromogeense in situ hübridisatsiooni (CISH) meetodil. Herceptin’i raviks sobilikel patsientidel esineb tugev HER2 üleekspressioon (IHC 3+) või positiivne FISH või CISH analüüsi tulemus.

Täpsete ja reprodutseeritavate tulemuste kindlustamiseks tuleb määramine läbi viia akrediteeritud laboris, mis on võimeline tagama määramisprotseduuride validatsiooni.

Soovitatav punktisüsteem IHC vastuse hindamiseks on järgmine:

Tabel 2. Soovitatav punktisüsteem IHC vastuse hindamiseks

	Punktid
	Värvuse muutuse kirjeldus
	HER2 üleekspressiooni hindamine

	0
	Värvuse muutust ei ole või esineb membraani värvuse muutus < 10% kasvajarakkudest
	Negatiivne

	1+
	Nõrk/vaevalt märgatav membraani värvuse muutus > 10% kasvaja rakkudest. Rakud on ainult membraani osas värvust muutnud
	Negatiivne

	2+
	Nõrk kuni mõõdukas täielik membraani värvuse muutus > 10% kasvajarakkudest
	Ebakindel

	3+
	Tugev täielik membraani värvuse muutus > 10% kasvajarakkudest
	Positiivne



FISH loetakse üldjuhul positiivseks, kui kasvajaraku HER2 geeni koopiate arvu ja kromosoom 17 koopiate arvu suhe on  2, või kui HER2 geeni koopiate arv kasvajaraku kohta on üle 4, kui kromosoom 17 kontrolli ei kasutata.

CISH loetakse üldjuhul positiivseks, kui enam kui 50% kasvajarakkudes on tuuma kohta üle 5 HER2 geeni koopia.

Põhjalikud juhised analüüsi läbiviimise ja tõlgendamise kohta leiate valideeritud FISH ja CISH analüüside pakendi infolehtedest. Kehtida võivad ka HER2 testimise ametlikud soovitused.

Mis tahes muu meetodi puhul, mida võib kasutada HER2 proteiini või geeniekspressiooni hindamiseks, tuleb analüüsid teha ainult laborites, mis tagavad valideeritud meetodite adekvaatse kaasaja nõuetele vastava läbiviimise. Need meetodid peavad kindlasti olema piisavalt täpsed, et demonstreerida HER2 üleekspressiooni ja eristada mõõdukat (tase 2+) HER2 üleekspressiooni tugevast (tase 3+).

Kliiniline efektiivsus ja ohutus

Metastaatiline rinnanäärmevähk

Intravenoosne ravimvorm

Herceptin’i on kliinilistes uuringutes kasutatud monoteraapiana metastaatilise rinnanäärmevähiga patsientide raviks, kui kasvajal esineb HER2 üleekspressioon ja üks või enam kemoteraapiaskeemi ei ole andnud soovitud tulemust (ainult Herceptin).

Herceptin’i kombineeritud ravi paklitakseeli või dotsetakseeliga on kasutatud ka rinnanäärmevähiga patsientidel, kes ei ole oma metastaatilise haiguse tõttu eelnevalt kemoteraapiat saanud. Eelnevalt antratsükliinil põhinevat adjuvantset kemoteraapiat saanud patsientidele manustati raviks paklitakseeli (175 mg/m2 infusiooni teel 3 tunni jooksul) koos Herceptin’iga või ilma. Keskses uuringus, kus dotsetakseeli (100 mg/m2 infusiooni teel 1 tunni jooksul) manustati koos Herceptin’iga või ilma, oli 60% patsientidest eelnevalt saanud antratsükliinil põhinevat adjuvantset kemoteraapiat. Patsiente raviti Herceptin’iga kuni haiguse progresseerumiseni.

Herceptin’i efektiivsust kombinatsioonis paklitakseeliga ei ole uuritud patsientidel, kes ei ole eelnevalt adjuvantset antratsükliinravi saanud. Kuid Herceptin’i ja dotsetakseeli kombinatsioon oli patsientidel efektiivne hoolimata sellest, kas nad olid eelnevalt adjuvantset antratsükliinravi saanud või mitte.

Patsientide sobivust suurematesse Herceptin’i monoteraapia ja Herceptin’i + paklitakseeli kliinilistesse uuringutesse kaasamiseks hinnati nende HER2 üleekspressiooni järgi. Testina kasutati fikseeritud rinnanäärmevähikoe immunohistokeemilist värvimist HER2 määramiseks, milleks kasutati hiire monoklonaalseid antikehi CB11 ja 4D5. Koed fikseeriti formaliinis või Bouin’i fiksaatoriga. Kliinilise uuringu materjali hindamiseks kasutati kesklaboris skaalat 0 kuni 3+. Kaasati patsiendid, kellel kasutatud testis oli kasvajarakkude värvumise aste 2+ või 3+. Patsiente, kellel kasutatud testis oli kasvajarakkude värvumise aste 0 või 1+, ei kaasatud. Enam kui 70%‑l kaasatud patsientidest esines 3+ üleekspressioon. Andmete põhjal võib oletada, et ravitulemus on parem patsientidel, kellel HER2 üleekspressioon on kõrgem (3+).

Keskses uuringus, kus dotsetakseeli manustati koos Herceptin’iga või ilma, oli põhiline meetod HER2‑positiivsuse määramiseks immuunhistokeemia. Vähestel patsientidel kasutati fluorestsents in situ hübridisatsiooni (FISH). 87% sellesse uuringusse lülitunud patsientidest olid IHC 3+ kasvajaga ja 95% IHC 3+ kasvajaga ja/või FISH-positiivsed.

Iganädalane annustamine metastaatilise rinnanäärmevähi puhul
Tabelis 3 on toodud monoteraapia ja kombinatsioonravi efektiivsuse tulemused:

Tabel 3. Efektiivsuse tulemused monoteraapia ja kombinatsioonravi uuringutest

	Näitaja
	Monoteraapia
	Kombinatsioonravi

	
	Herceptin1


N = 172
	Herceptin + paklitakseel2

N = 68
	Paklitakseel2


N = 77
	Herceptin + dotsetakseel3

N = 92
	Dotsetakseel3


N = 94

	Ravile allumine (95% CI)
	18%
(13…25)
	49%
(36…61)
	17%
(9…27)
	61%
(50…71)
	34%
(25…45)

	Ravivastuse kestuse mediaan (kuudes) (95% CI)
	9,1
(5,6…10,3)
	8,3
(7,3…8,8)
	4,6
(3,7…7,4)
	11,7
(9,3…15,0)
	5,7
(4,6…7,6)

	AP mediaan (kuudes) (95% CI)
	3,2
(2,6…3,5)
	7,1
(6,2…12,0)
	3,0
(2,0…4,4)
	11,7
(9,2…13,5)
	6,1
(5,4…7,2)

	Elulemuse mediaan (kuudes) (95% CI)
	16,4
(12,3…ne)
	24,8
(18,6…33,7)
	17,9
(11,2…23,8)
	31,2
(27,3…40,8)
	22,74
(19,1…30,8)


AP – aeg progresseerumiseni; „ne“ näitab, et tulemust ei saa hinnata või on veel määramata.
1.	Uuring H0649g: IHC 3+ patsientide alamrühm
2.	Uuring H0648g: IHC 3+ patsientide alamrühm
3.	Uuring M77001: Täielik analüüsirühm (intent-to-treat), 24 kuu tulemused

Kombinatsioonravi Herceptin’i ja anastrosooliga
Herceptin’i on uuritud kombinatsioonis anastrosooliga HER2 üleekspressiooniga, hormoon-retseptor (st östrogeen-retseptor (ÖR) ja/või progesteroon-retseptor (PR)) positiivse metastaatilise rinnanäärmevähiga menopausi järgses eas patsientidel esmavaliku ravis. Progressioonivaba elulemus kahekordistus Herceptin’i pluss anastrosooli rühmas võrreldes anastrosooli monoteraapiaga (4,8 kuud versus 2,4 kuud). Teised näitajad, mille osas kombinatsioonravi paremaid tulemusi andis, olid üldine ravivastus (16,5% versus 6,7%); kliinilise paranemise määr (42,7% versus 27,9%); aeg haiguse progresseerumiseni (4,8 kuud versus 2,4 kuud). Ravivastuse saabumise aja ja kestuse osas uuringurühmade vahel erinevusi ei täheldatud. Keskmine üldine elulemus pikenes kombinatsioonravi saanud patsientidel 4,6 kuud. Erinevus ei olnud statistiliselt oluline, kuid siiski läksid enam kui pooled anastrosooli monoteraapiana saanud patsientidest peale haiguse progresseerumist üle Herceptin’i sisaldavale raviskeemile.

Annustamine kolmenädalaste intervallidega metastaatilise rinnanäärmevähi puhul
Mittevõrdlevate monoteraapia ja kombinatsioonravi uuringute efektiivsuse tulemuste kokkuvõte on esitatud tabelis 4:

Tabel 4. Efektiivsuse tulemused mittevõrdlevatest monoteraapia ja kombinatsioonravi uuringutest

	Näitaja
	Monoteraapia
	Kombinatsioonravi

	
	Herceptin1

N = 105
	Herceptin2

N = 72
	Herceptin + paklitakseel3
N = 32
	Herceptin + 
dotsetakseel4
N = 110

	Ravile allumine (95% CI)
	24%
(15…35)
	27%
(14…43)
	59%
(41…76)
	73%
(63...81)

	Ravivastuse kestuse mediaan (kuudes) (vahemik)
	10,1
(2,8…35,6)
	7,9
(2,1…18,8)
	10,5
(1,8…21)
	13,4
(2,1…55,1)

	AP mediaan (kuudes) (95% CI)
	3,4
(2,8…4,1)
	7,7
(4,2…8,3)
	12,2
(6,2…ne)
	13,6
(11…16)

	Elulemuse mediaan (kuudes) (95% CI)
	ne
	ne
	ne

	47,3
(32…ne)


AP – aeg progresseerumiseni; „ne“ näitab, et tulemust ei saa hinnata või on veel määramata.
1.	Uuring WO16229: küllastusannus 8 mg/kg, millele järgnes 6 mg/kg manustamine iga 3 nädala järel
2.	Uuring MO16982: küllastusannus 6 mg/kg nädalas 3 nädala jooksul; millele järgnes 6 mg/kg manustamine iga 3 nädala järel
3.	Uuring BO15935
4.	Uuring MO16419

Haiguse progresseerumise paikmed
Haiguse progresseerumist maksas esines märkimisväärselt harvem patsientidel, kes said raviks Herceptin’i ja paklitakseeli kombinatsiooni, võrreldes ainult paklitakseeliga (21,8% versus 45,7%; p = 0,004). Herceptin’i ja paklitakseeliga ravitud patsientidel esines sagedamini haiguse progresseerumist kesknärvisüsteemis, võrreldes ainult paklitakseeli saanutega (12,6% versus 6,5%; p = 0,377).

Varajases staadiumis rinnanäärmevähk (adjuvantravi)

Intravenoosne ravimvorm

Varajases staadiumis rinnanäärmevähki defineeritakse kui mittemetastaseerunud primaarset invasiivset rinnanäärme kartsinoomi. Herceptin’i kasutamist adjuvantravina uuriti neljas suures mitmekeskuselises randomiseeritud uuringus:
-	Uuringu BO16348 eesmärk oli võrrelda ühe ja kahe aasta jooksul iga kolme nädala järel manustatud Herceptin’i ravi vaatlusega HER2‑positiivse varajases staadiumis rinnanäärmevähiga patsientidel pärast operatsiooni, kemoteraapiat ja kiiritusravi (kui on kohaldatav). Lisaks tehti kahe aasta pikkuse Herceptin’i ravi ja ühe aasta pikkuse Herceptin’i ravi võrdlus. Herceptin’i rühma määratud patsiendid said küllastusannusena 8 mg/kg, millele järgnes 6 mg/kg manustamine iga kolme nädala järel kas ühe või kahe aasta jooksul. 
-	Kombineeritud analüüsi hõlmavate uuringute NSABP B-31 ja NCCTG N9831 eesmärk oli uurida kliinilist kasulikkust Herceptin’i ravi kombineerimisel paklitakseeliga pärast AC kemoteraapiat, peale selle hinnati uuringus NCCTG N9831 ka Herceptin’i lisamist järjestikku AC→P kemoteraapiale HER2‑positiivse varajases staadiumis rinnanäärmevähiga patsientidel pärast operatsiooni.
-	Uuringu BCIRG 006 eesmärk oli uurida Herceptin’i ravi kombineerimist dotsetakseeliga kas pärast AC kemoteraapiat või kombinatsioonis dotsetakseeli ja karboplatiiniga HER2‑positiivse varajases staadiumis rinnanäärmevähiga patsientidel pärast operatsiooni.

Uuringus BO16348 piirdus varajases staadiumis rinnanäärmevähk opereeritava primaarse invasiivse rinnanäärme adenokartsinoomiga, mille läbimõõt oli vähemalt 1 cm, ning kaenlaalused lümfisõlmed olid haaratud või mitte.

Uuringute NSABP B-31 ja NCCTG N9831 kombineeritud analüüsis piirdus varajases staadiumis rinnanäärmevähk opereeritava suure riskiga rinnanäärmevähiga, mida määratleti kui HER2‑positiivset ja kaenlaaluste lümfisõlmede haaratusega vähki või HER2‑positiivset ja suure riski tunnustega lümfisõlmede haaratuseta vähki (kasvaja suurus > 1 cm ja östrogeenretseptor-negatiivne või kasvaja suurus > 2 cm hoolimata hormonaalsest staatusest).

Uuringus BCIRG 006 määratleti HER2‑positiivset varajases staadiumis rinnanäärmevähki kui lümfisõlmede haaratusega vähki või suure riskiga lümfisõlmede haaratuseta (pN0) vähki, mille puhul esineb vähemalt üks järgmistest teguritest: kasvaja suurus üle 2 cm, östogeenretseptor- ja progesteroonretseptor-negatiivne, histoloogiline ja/või nukleaarne aste 2...3 või vanus < 35 aasta.

Uuringu BO16348 efektiivsuse tulemuste kokkuvõte pärast keskmiselt 12 kuud* ja 8 aastat** kestnud järelkontrolliperioodi on esitatud tabelis 5: 

Tabel 5. Uuringu BO16348 efektiivsuse tulemused

	
	12‑kuuline järelkontrolli mediaan
	8‑aastane järelkontrolli mediaan

	Näitaja
	Vaatlus
N = 1693
	Herceptin
1 aasta
N = 1693
	Vaatlus
N = 1697***
	Herceptin
1 aasta
N = 1702***

	Haigusvaba elulemus
	
	
	
	

	- Tüsistustega patsientide arv
	219 (12,9%)
	127 (7,5%)
	570 (33,6%)
	471 (27,7%)

	- Tüsistusteta patsientide arv
	1474 (87,1%)
	1566 (92,5%)
	1127 (66,4%)
	1231 (72,3%)

	P-väärtus versus vaatlus
	< 0,0001
	< 0,0001

	Riskitiheduste suhe versus vaatlus
	0,54
	0,76

	Retsidiivivaba elulemus
	
	
	
	

	- Tüsistustega patsientide arv
	208 (12,3%)
	113 (6,7%)
	506 (29,8%)
	399 (23,4%)

	- Tüsistusteta patsientide arv
	1485 (87,7%)
	1580 (93,3%)
	1191 (70,2%)
	1303 (76,6%)

	P-väärtus versus vaatlus
	< 0,0001
	< 0,0001

	Riskitiheduste suhe versus vaatlus
	0,51
	0,73

	Metastaasivaba elulemus
	
	
	
	

	- Tüsistustega patsientide arv
	184 (10,9%)
	99 (5,8%)
	488 (28,8%)
	399 (23,4%)

	- Tüsistusteta patsientide arv
	1508 (89,1%)
	1594 (94,6%)
	1209 (71,2%)
	1303 (76,6%)

	P-väärtus versus vaatlus
	< 0,0001
	< 0,0001

	Riskitiheduste suhe versus vaatlus
	0,50
	0,76

	Üldine elulemus (surm)
	
	
	
	

	- Tüsistustega patsientide arv
	40 (2,4%)
	31 (1,8%)
	350 (20,6%)
	278 (16,3%)

	- Tüsistusteta patsientide arv
	1653 (97,6%)
	1662 (98,2%)
	1347 (79,4%)
	1424 (83,7%)

	P-väärtus versus vaatlus
	0,24
	0,0005

	Riskitiheduste suhe versus vaatlus
	0,75
	0,76


* 1‑aastane versus vaatlus haigusvaba elulemuse esmane kaastulemusnäitaja täitis ettemääratud statistilise piiri.
** Lõplik analüüs (sh 52% vaatlusrühma patsientide üleminek Herceptin’ile).
*** Üldise valimi suuruses on näha erinevusi pärast vaheandmete tähtaega 12‑kuuliseks mediaanseks järelkontrolliks randomiseeritud patsientide väikese arvu tõttu.

Efektiivsuse tulemused efektiivsuse vaheanalüüsist ületasid 1‑aastase Herceptin’i ravi ja vaatluse võrdluse uuringuplaanis ettemääratud statistilise piiri. Mediaanse 12‑kuulise järelkontrolli järel oli haigusvaba elulemuse riskitiheduste suhe (HR) 0,54 (95% CI 0,44; 0,67), mis on tõlgendatav absoluutseks kasuks, mis 2‑aastase haigusvaba elulemuse puhul tähendab 7,6‑protsendilist erinevust (85,8% versus 78,2%) Herceptin’i rühma kasuks.

Lõplik analüüs tehti pärast mediaanset 8‑aastast järelkontrolli, mis näitas, et 1‑aastane Herceptin’i ravi on seotud 24% riski vähenemisega võrreldes ainult vaatlusega (HR = 0,76, 95% CI 0,67; 0,86). See on tõlgendatav absoluutseks kasuks, mis 8‑aastase haigusvaba elulemuse puhul tähendab 6,4‑protsendilist erinevust 1‑aastase Herceptin’i ravi kasuks.

Selles lõplikus analüüsis ei näidanud Herceptin’i ravi kestuse pikendamine 2 aastani lisakasu võrreldes 1‑aastase raviga [haigusvaba elulemuse 2 aastat versus 1 aasta HR ravikavatsusega populatsioonis oli 0,99 (95% CI: 0,87, 1,13), p-väärtus = 0,9 ja üldise elulemuse HR = 0,98 (0,83, 1,15); p-väärtus = 0,78]. Asümptomaatilise kardiaalse düsfunktsiooni esinemissagedus oli 2‑aastase ravi rühmas suurenenud (8,1% versus 4,6% 1‑aastase ravi rühmas). 2‑aastase ravi rühmas tekkis rohkematel patsientidel vähemalt üks 3. või 4. astme kõrvaltoime (20,4%) võrreldes 1‑aastase ravi rühmaga (16,3%).

Uuringutes NSABP B-31 ja NCCTG N9831 manustati Herceptin’i kombinatsioonis paklitakseeliga pärast AC kemoteraapiat.

Doksorubitsiini ja tsüklofosfamiidi manustati samal ajal järgmiselt:

-	doksorubitsiin intravenoosse boolusena annuses 60 mg/m2 iga 3 nädala järel 4 tsükli jooksul;

-	intravenoosne tsüklofosfamiid annuses 600 mg/m2 30 minuti jooksul, manustatuna iga 3 nädala järel 4 tsükli jooksul.

Paklitakseeli kombinatsioonis Herceptin’iga manustati järgmiselt:

-	intravenoosne paklitakseel – 80 mg/m2 intravenoosse püsiinfusioonina, manustatuna iga nädal 12 nädala jooksul;
või
-	intravenoosne paklitakseel – 175 mg/m2 intravenoosse püsiinfusioonina, manustatuna iga 3 nädala järel 4 tsükli jooksul (iga tsükli 1. päeval).

Järgnevas tabelis on toodud kokkuvõte uuringute NSABP B-31 ja NCCTG 9831 kombineeritud analüüsi efektiivsuse tulemustest haigusvaba elulemuse lõpliku analüüsi* ajal. Keskmine järelkontrolli kestus oli 1,8 aastat AC→P rühma patsientidel ja 2,0 aastat AC→PH rühma patsientidel.

Tabel 6. Uuringute NSABP B-31 ja NCCTG N9831 kombineeritud analüüsi efektiivsuse tulemuste kokkuvõte haigusvaba elulemuse lõpliku analüüsi* ajal

	Näitaja

	AC→P
(n = 1679)
	AC→PH
(n = 1672)
	Riskitiheduste suhe vs. AC→P
(95% CI)
p-väärtus

	Haigusvaba elulemus
Patsientide arv, kellel tekkis haigus uuesti (%)
	
261 (15,5)
	
133 (8,0)
	
0,48 (0,39; 0,59)
p < 0,0001

	Kaugmetastaasid
Patsientide arv
	
193 (11,5)
	
96 (5,7)
	
0,47 (0,37; 0,60)
p < 0,0001

	Surm (üldise elulemuse juhtum):
Patsientide arv 
	
92 (5,5)
	
62 (3,7)
	
0,67 (0,48; 0,92)
p = 0,014**


A: doksorubitsiin; C: tsüklofosfamiid; P: paklitakseel; H: trastuzumab
* järelkontrolli kestuse mediaanväärtused AC→P grupi patsientidel 1,8 aastat ja AC→PH grupi patsientidel 2,0 aastat 
** üldise elulemuse p-väärtus ei ületanud AC→PH ja AC→P võrdluse ettemääratud statistilist piiri

Esmase tulemusnäitaja (haigusvaba elulemuse) puhul viis Herceptin’i lisamine paklitakseeli kemoteraapiale haiguse retsidiveerumise riski 52% vähenemiseni. Riskitiheduste suhe on tõlgendatav absoluutseks kasuks, mis 3‑aastase haigusvaba elulemuse puhul tähendab 11,8%‑list erinevust (87,2% versus 75,4%) AC→PH (Herceptin’i) rühma kasuks.
Ohutusandmete uuendamise ajal pärast keskmiselt 3,5...3,8 aastat kestnud järelkontrolli kinnitab haigusvaba elulemuse analüüs uuesti haigusvaba elulemuse lõplikus analüüsis näidatud kasu suurust. Hoolimata üleminekust Herceptin’ile kontrollrühmas viis Herceptin’i lisamine paklitakseeli kemoteraapiale haiguse retsidiveerumise riski 52% vähenemiseni. Herceptin’i lisamine paklitakseeli kemoteraapiale viis ka surma riski 37% vähenemiseni.

Uuringute NSABP B-31 ja NCCTG N9831 kombineeritud analüüsi andmetel põhinev üldise elulemuse ettemääratud lõplik analüüs viidi läbi siis, kui oli esinenud 707 surmajuhtumit (järelkontrolli kestuse mediaanväärtus 8,3 aastat AC→PH grupis). AC→PH ravi tulemusena paranes üldine elulemus statistiliselt olulisel määral AC→P raviga võrreldes (stratifitseeritud riski suhtarv [HR] = 0,64; 95% CI [0,55; 0,74]; logaritmiline astak-p-väärtus < 0,0001). 8 aasta möödudes oli elulemuse määr AC→PH grupis hinnanguliselt 86,9% ja AC→P grupis 79,4%; absoluutne kasu 7,4% (95% CI 4,9%; 10,0%).

Tabelis 7 on toodud uuringute NSABP B-31 ja NCCTG N9831 kombineeritud analüüsil põhinevad lõplikud üldise elulemuse tulemused:

Tabel 7. Uuringute NSABP B-31 ja NCCTG N9831 kombineeritud analüüsi andmetel põhinev lõplik üldise elulemuse analüüs 

	Näitaja

	AC→P
(N = 2032)
	AC→PH
(N = 2031)
	p-väärtus versus AC→P

	Riski suhtarv versus AC→P
(95% CI)

	Surm (üldise elulemuse juhtum):
Patsientide arv (%)
	

418 (20,6%)
	

289 (14,2%)
	

< 0,0001
	

0,64
(0,55; 0,74)


A: doksorubitsiin; C: tsüklofosfamiid; P: paklitakseel; H: trastuzumab

Haigusvaba elulemuse analüüs viidi läbi ka üldise elulemuse lõpliku analüüsi ajal uuringute NSABP B‑31 ja NCCTG N9831 kombineeritud analüüsi põhjal. Uuendatud haigusvaba elulemuse analüüsi tulemused (stratifitseeritud HR = 0,61; 95% CI [0,54; 0,69]) näitasid sarnast kasu haigusvaba elulemuse osas võrreldes lõpliku esmase haigusvaba elulemuse analüüsiga hoolimata sellest, et 24,8% AC→P rühma patsientidest läks üle Herceptin’ile. 8 aasta möödudes oli haigusvaba elulemuse määr hinnanguliselt 77,2% (95% CI: 75,4, 79,1) AC→PH rühmas; absoluutne kasu 11,8% AC→P rühmaga võrreldes.

Uuringus BCIRG 006 manustati Herceptin’i kas kombinatsioonis dotsetakseeliga pärast AC kemoteraapiat (AC→DH) või kombinatsioonis dotsetakseeli ja karboplatiiniga (DCarbH).

Dotsetakseeli manustati järgmiselt:
-	intravenoosne dotsetakseel – 100 mg/m2 veeniinfusioonina 1 tunni jooksul, manustatuna iga 3 nädala järel 4 tsükli jooksul (esimese dotsetakseelitsükli 2. päeval, seejärel iga järgneva tsükli 1. päeval)
või
-	intravenoosne dotsetakseel – 75 mg/m2 veeniinfusioonina 1 tunni jooksul, manustatuna iga 3 nädala järel 6 tsükli jooksul (esimese tsükli 2. päeval, seejärel iga järgneva tsükli 1. päeval)
millele järgnes:
-	karboplatiin – AUC sihtväärtuse = 6 mg/ml/min juures, manustatuna veeniinfusiooni teel 30...60 minuti jooksul, mida korratakse iga 3 nädala järel kokku kuue tsükli jooksul

Herceptin’i manustati iga nädal koos kemoteraapiaga ja seejärel kolmenädalaste intervallide järel kokku 52 nädala jooksul.

Tabelites 8 ja 9 on toodud kokkuvõte uuringu BCIRG 006 efektiivsuse tulemustest. Keskmine järelkontrolli kestus oli 2,9 aastat AC→D rühmas ning 3,0 aastat AC→DH ja DCarbH rühmades.

Tabel 8. Ülevaade uuringu BCIRG 006 efektiivsusanalüüsidest AC→D versus AC→DH

	Näitaja

	AC→D
(n = 1073)
	AC→DH
(n = 1074)
	Riskitiheduste suhe vs. AC→D
(95% CI)
p-väärtus

	Haigusvaba elulemus
	
	
	

	Patsientide arv, kellel tekkis haigus uuesti
	195
	134
	0,61 (0,49; 0,77)
p < 0,0001

	Kaugmetastaasid
	
	
	

	Patsientide arv
	144
	95
	0,59 (0,46; 0,77)
p < 0,0001

	Surm (üldise elulemuse juhtum)
	
	
	

	Patsientide arv
	80
	49
	0,58 (0,40; 0,83)
p = 0,0024


AC→D = doksorubitsiin pluss tsüklofosfamiid, millele järgneb dotsetakseel; AC→DH = doksorubitsiin pluss tsüklofosfamiid, millele järgneb dotsetakseel pluss trastuzumab; CI = usaldusvahemik

Tabel 9. Ülevaade uuringu BCIRG 006 efektiivsusanalüüsidest AC→D versus DCarbH 

	Näitaja

	AC→D
(n = 1073)
	DCarbH
(n = 1074)
	Riskitiheduste suhe vs. AC→D
(95% CI)

	Haigusvaba elulemus
	
	
	

	Patsientide arv, kellel tekkis haigus uuesti
	195
	145
	0,67 (0,54; 0,83)
p = 0,0003

	Kaugmetastaasid
	
	
	

	Patsientide arv
	144
	103
	0,65 (0,50; 0,84)
p = 0,0008

	Surm (üldise elulemuse juhtum)
	
	
	

	Patsientide arv
	80
	56
	0,66 (0,47; 0,93)
p = 0,0182


AC→D = doksorubitsiin pluss tsüklofosfamiid, millele järgneb dotsetakseel; DCarbH = dotsetakseel, karboplatiin ja trastuzumab; CI = usaldusvahemik

Uuringu BCIRG 006 esmase tulemusnäitaja (haigusvaba elulemuse) puhul on riskitiheduste suhe tõlgendatav absoluutseks kasuks, mis 3‑aastase haigusvaba elulemuse puhul tähendab 5,8%‑list erinevust (86,7% versus 80,9%) AC→DH (Herceptin’i) rühma kasuks ja 4,6%‑list erinevust (85,5% versus 80,9%) DCarbH (Herceptin’i) rühma kasuks võrreldes AC→D’ga.

Uuringus BCIRG 006 oli 213/1075 patsiendil DCarbH (TCH) rühmas, 221/1074 patsiendil ACDH (ACTH) rühmas ja 217/1073 patsiendil AC→D (ACT) rühmas Karnofsky sooritusvõime ≤ 90 (80 või 90). Selles patsientide alarühmas ei täheldatud kasu haigusvaba elulemuse osas (riskitiheduste suhe = 1,16, 95% CI [0,73; 1,83] DCarbH (TCH) versus ACD (ACT); riskitiheduste suhe 0,97, 95% CI [0,60; 1,55] ACDH (ACTH) versus ACD).

Lisaks tehti NSABP B-31/NCCTG N9831* ja BCIRG006 kliiniliste uuringute kombineeritud analüüsi andmestikele uuriv post hoc analüüs, milles kombineeriti haigusvaba elulemuse sündmused ja sümptomaatilised kardiaalseid sündmused, mis on kokku võetud tabelis 10:

Tabel 10. NSABP B-31/NCCTG N9831* ja BCIRG006 kliiniliste uuringute kombineeritud analüüsi andmestikele tehtud uuriva post hoc analüüsi tulemused, mis ühendavad haigusvaba elulemuse sündmused ja sümptomaatilised kardiaalseid sündmused

	
	ACPH 
(vs. ACP)
(NSABP B-31 ja NCCTG N9831)*

	ACDH 
(vs. ACD)
(BCIRG 006)
	DCarbH 
(vs. ACD)
(BCIRG 006)

	Esmase efektiivsusanalüüsi haigusvaba elulemuse riskitiheduste suhted
(95% CI)
p-väärtus
	

0,48
(0,39; 0,59) 
p < 0,0001
	

0,61
(0,49; 0,77)
p < 0,0001
	

0,67
(0,54; 0,83)
p = 0,0003

	Pikaajalise järelkontrolli efektiivsusanalüüs**
Haigusvaba elulemuse riskitiheduste suhted
(95% CI)
p-väärtus
	

0,61
(0,54; 0,69)
p < 0,0001
	

0,72
(0,61; 0,85)
p < 0,0001
	

0,77
(0,65; 0,90)
p = 0,0011

	Uuriv post hoc analüüs koos haigusvaba elulemuse ja sümptomaatiliste kardiaalsete sündmustega
Pikaajaline järelkontroll**
Riskitiheduste suhted
(95% CI)
	




0,67
(0,60; 0,75)
	




0,77
(0,66; 0,90)
	




0,77
(0,66; 0,90)



A: doksorubitsiin; C: tsüklofosfamiid; P: paklitakseel; D: dotsetakseel; Carb: karboplatiin; H: trastuzumab; CI = usaldusvahemik
* Haigusvaba elulemuse lõpliku analüüsi ajal. Järelkontrolli kestuse mediaanväärtus oli 1,8 aastat AC→P grupis ja 2,0 aastat AC→PH grupis
** Pikaajalise järelkontrolli kestuse mediaanväärtus kombineeritud analüüsi kliinilistes uuringutes oli 8,3 aastat (vahemik: 0,1...12,1) AC→PH harus ja 7,9 aastat (vahemik: 0,0...12,2) AC→P harus. Pikaajalise järelkontrolli kestuse mediaanväärtus uuringus BCIRG 006 oli 10,3 aastat nii AC→D (vahemik: 0,0...12,6) kui DCarbH (vahemik: 0,0...13,1) harus ning 10,4 aastat (vahemik: 0,0...12,7) AC→DH harus.

Varajases staadiumis rinnanäärmevähk (neoadjuvant-adjuvantravi)

Intravenoosne ravimvorm

Seni puuduvad Herceptin’i efektiivsust võrdlevad tulemused ravimi manustamisel koos kemoteraapiaga adjuvantravina ja neoadjuvant-/adjuvantravina.

Neoadjuvant‑adjuvantravi mitmekeskuselise randomiseeritud uuringu MO16432 eesmärk oli hinnata samaaegselt manustatud Herceptin’i ja neoadjuvantse kemoteraapia, mis sisaldas nii antratsükliini kui taksaani ning millele järgnes adjuvantravina Herceptin (ravi kestis kokku 1 aasta), kliinilist tõhusust. Uuringusse kaasati esmaselt diagnoositud lokaalselt kaugelearenenud (III staadium) või põletikulise rinnanäärmevähiga patsiendid. HER2+ kasvajatega patsiendid randomiseeriti saama kas neoadjuvantset kemoteraapiat koos neoadjuvantse-adjuvantse Herceptin’iga või ainult neoadjuvantset kemoteraapiat.

Uuringus MO16432 manustati Herceptin’i (8 mg/kg küllastusannus, millele järgnes 6 mg/kg säilitusannuse manustamine iga 3 nädala järel) samaaegselt 10 tsükli neoadjuvantse kemoteraapiaga

järgmiselt:

-		doksorubitsiin 60 mg/m2 ja paklitakseel 150 mg/m2, manustatuna kolmenädalaste intervallidega 3 tsükli jooksul,

millele järgnes
-		paklitakseel 175 mg/m2, manustatuna kolmenädalaste intervallidega 4 tsükli jooksul,

millele järgnes
-		CMF 1. ja 8. päeval iga 4 nädala järel 3 tsükli jooksul,

millele pärast operatsiooni järgnesid
-		täiendavad tsüklid adjuvantse Herceptin’iga (et ravi kestaks ühe aasta).

Tabelis 11 on toodud kokkuvõte uuringust MO16432 saadud efektiivsuse tulemustest. Keskmine järelkontrolli kestus Herceptin’i rühmas oli 3,8 aastat.

Tabel 11. Efektiivsuse tulemused uuringust MO16432

	Näitaja

	Kemoteraapia + Herceptin
(n = 115)
	Ainult kemoteraapia
(n = 116)
	

	Tüsistustevaba elulemus
	
	
	Riskitiheduste suhe
(95% CI)

	Tüsistusega patsientide arv
	46
	59
	0,65 (0,44; 0,96)
p = 0,0275

	Täielik ravivastus kokku* 
(95% CI)
	40%
(31,0; 49,6)
	20,7%
(13,7; 29,2)
	P = 0,0014

	Üldine elulemus
	
	
	Riskitiheduste suhe
(95% CI)

	Tüsistusega patsientide arv
	22
	33
	0,59 (0,35; 1,02)
p = 0,0555


* defineeriti kui igasuguse invasiivse vähi puudumist nii rinnanäärmes kui kaenlaalustes lümfisõlmedes

Absoluutne kasu – 13 protsendipunkti Herceptin’i rühma kasuks – arvutati 3‑aastase tüsistustevaba elulemuse põhjal (65% versus 52%).

Subkutaanne fikseeritud annust sisaldav ravimvorm

Uuring BO22227 kavandati demonstreerima Herceptin’i subkutaanse fikseeritud annust sisaldava ravimvormi samaväärsust Herceptin’i intravenoosse ravimvormiga farmakokineetika (FK) ja efektiivsuse esmaste kaastulemusnäitajate põhjal (vastavalt trastuzumabi Cmin enne 8. tsükli annuse manustamist ja pCR-i määr radikaalse operatsiooni ajal). Kokku 595 patsienti, kellel esines HER2‑positiivne, opereeritav või lokaalselt kaugelearenenud rinnanäärmevähk (sh põletikuline rinnanäärmevähk), said kaheksa ravitsüklit Herceptin’i intravenoosse ravimvormi või Herceptin’i subkutaanse fikseeritud annust sisaldava ravimvormiga, mida manustati samaaegselt kemoteraapiaga (4 tsüklit dotsetakseeli 75 mg/m2 veeniinfusioonina, millele järgnes 4 FEC tsüklit [5‑fluorouratsiil 500 mg/m2; epirubitsiin 75 mg/m2; tsüklofosfamiid 500 mg/m2, kõik intravenoosse booluse või infusioonina]), millele järgnes operatsioon ja jätkus ravi Herceptin’i intravenoosse ravimvormi või Herceptin’i subkutaanse fikseeritud annust sisaldava ravimvormiga vastavalt esialgsele randomiseerimisele 10 lisatsükli vältel kokku ühe raviaasta jooksul.

Efektiivsuse esmase kaastulemusnäitaja (täielik ravivastus, mida defineeritakse kui invasiivsete vähirakkude puudumist rinnanäärmes) analüüsi tulemus oli 40,7% (95% CI: 34,7, 46,9) Herceptin’i intravenoosse ravimvormi rühmas ja 45,4% (95% CI: 39,2%, 51,7%) Herceptin’i subkutaanse fikseeritud annust sisaldava ravimvormi rühmas (erinevus 4,7% Herceptin’i subkutaanse fikseeritud annust sisaldava ravimvormi kasuks). Täieliku ravivastuse määra erinevuse ühepoolse 97,5% usaldusvahemiku alampiir oli -4,0, mis tõestab Herceptin’i subkutaanse ravimvormi samaväärsust esmaste kaastulemusnäitajate puhul.

Tabel 12. Patoloogilise täieliku ravivastuse (pCR) kokkuvõte

	
	Herceptin i.v.
(N = 263)
	Herceptin s.c. (N = 260)

	pCR (invasiivsete vähirakkude puudumine rinnanäärmes)
	107 (40,7%)
	118 (45,4%)

	     Ravivastust mittesaavutanuid
	156 (59,3%)
	142 (54,6%)

	pCR‑i määra täpne 95% CI*
	(34,7; 46,9)
	(39,2; 51,7)

	pCR‑i erinevus (s.c. miinus i.v. rühm)
	4,70

	pCR‑i erinevuse ühepoolse 97,5% CI alampiir**
	-4,0


*Ühe valimi binoomjaotuse usaldusvahemik Pearson-Clopperi meetodil
**Selle arvutuse puhul on kasutatud Andersoni ja Haucki pidevuse parandust (1986)

Pikema järelkontrolliga (kestuse mediaan üle 40 kuu) analüüsid toetasid Herceptin’i subkutaanse ravimvormi ja Herceptin’i intravenoosse ravimvormi samaväärset efektiivsust võrreldavate tulemustega nii tüsistustevaba elulemuse kui üldise elulemuse osas (3‑aastane tüsistustevaba elulemuse määr 73% Herceptin’i intravenoosse ja 76% subkutaanse ravimvormi rühmas ning 3‑aastane üldise elulemuse määr 90% Herceptin’i intravenoosse ja 92% subkutaanse ravimvormi rühmas).

FK esmase kaastulemusnäitaja, trastuzumabi püsiseisundi Cmin väärtuse samaväärsuse kohta 7. ravitsükli lõpus vt lõik 5.2 Farmakokineetilised omadused.

Võrdlev ohutusprofiil vt lõik 4.8.

Keskmiselt üle 70 kuu kestnud jälgimise lõpparuanne näitas sarnast EFS-i ja OS-i nende patsientide vahel, kes said Herceptin i.v.-d või Herceptin s.c.-d. 6‑aastane EFS-i määr oli mõlemas rühmas 65% (ITT populatsioonis HR = 0,98 [95% CI: 0,74; 1,29]) ja OS-i määr 84% mõlemas rühmas (ITT populatsioon: HR = 0,94 [95% CI: 0,61; 1,45]).

Uuringus MO28048, mis hindas Herceptin’i subkutaanse ravimvormi ohutust ja talutavust selle kasutamisel adjuvantravina HER2‑positiivse varajases staadiumis rinnanäärmevähiga patsientidel, kes kaasati kas Herceptin’i subkutaanse viaali kohorti (n = 1868 patsienti, sealhulgas 20 neoadjuvantravi saavat patsienti) või Herceptin’i subkutaanse manustamissüsteemi kohorti (N = 710 patsienti, sealhulgas 21 neoadjuvantravi saavat patsienti), ei ilmnenud uusi ohutusalaseid leide. Tulemused olid kooskõlas Herceptin’i intravenoosse ja subkutaanse ravimvormi teadaoleva ohutusprofiiliga. Lisaks ei olnud väiksema kehakaaluga patsientide ravi Herceptin’i subkutaanse fikseeritud annusega varajases staadiumis rinnanäärmevähi adjuvantravina seotud suurenenud ohutusriski, kõrvaltoimete ja tõsiste kõrvaltoimetega võrreldes suurema kehakaaluga patsientidega. Uuringu BO22227 lõplikud tulemused, mille järelkontroll kestis keskmiselt üle 70 kuu, olid kooskõlas Herceptin i.v. ja Herceptin s.c. ohutusprofiiliga ning uusi ohutussignaale ei täheldatud.

Lapsed

Euroopa Ravimiamet ei kohusta esitama Herceptin’iga läbi viidud uuringute tulemusi laste kõikide alarühmade kohta rinnanäärmevähi korral (teave lastel kasutamise kohta: vt lõik 4.2).

5.2	Farmakokineetilised omadused

III faasi uuringus BO22227 võrreldi trastuzumabi farmakokineetikat fikseeritud annuse 600 mg subkutaansel manustamisel kolmenädalaste intervallide järel ja ravimi intravenoossel manustamisel (8 mg/kg küllastusannus, 6 mg/kg säilitusannused iga kolme nädala järel). Esmase kaastulemusnäitaja farmakokineetilised tulemused (Cmin enne 8. tsükli annuse manustamist) näitasid Herceptin’i subkutaanse fikseeritud annuse ja Herceptin’i kehakaalu järgi kohandatud intravenoosse annuse samaväärsust. 

Keskmine Cmin oli neoadjuvantravi faasi jooksul enne 8. tsükli annuse manustamist kõrgem Herceptin’i subkutaanse fikseeritud annuse (78,7 mikrogrammi/ml) kui Herceptin’i intravenoose annuse (57,8 mikrogrammi/ml) uuringurühmas. Adjuvantravi faasi jooksul olid 13. tsükli annuse manustamise eelsed keskmised Cmin väärtused vastavalt 90,4 mikrogrammi/ml ja 62,1 mikrogrammi/ml. Uuringus BO22227 täheldatud andmete põhjal saavutati intravenoosse ravimvormi kasutamisel püsikontsentratsioon 8. tsükliks. Herceptin’i subkutaanse ravimvormi puhul saavutati peaaegu püsiv plasmakontsentratsioon pärast 7. tsükli annust (enne 8. tsükli annust); kontsentratsioon suurenes vähesel määral (< 15%), kuni 13. tsüklini. Keskmine Cmin enne 18. tsükli annuse manustamist oli 90,7 mikrogrammi/ml ning see on sarnane 13. tsükli puhul täheldatud väärtusega, mis näitab, et pärast 13. tsüklit kontsentratsioon enam ei suurene.

Tmax mediaanväärtus oli ligikaudu 3 päeva pärast subkutaanset manustamist, interindividuaalne varieeruvus oli suur (vahemik 1...14 päeva). Keskmine Cmax oli ootuspäraselt väiksem Herceptin’i subkutaanse fikseeritud annust sisaldava ravimvormi (149 mikrogrammi/ml) kui intravenoosse ravimvormi rühmas (infusiooni lõpus täheldatud väärtus: 221 mikrogrammi/ml).

Keskmine AUC0-21. päev pärast 7. tsükli annust oli ligikaudu 10% kõrgem Herceptin’i subkutaanse fikseeritud annust sisaldava ravimvormi puhul võrreldes Herceptin’i intravenoosse ravimvormiga; keskmised AUC väärtused olid vastavalt 2268 mikrogrammi/ml•päev ja 2056 mikrogrammi/ml•päev. AUC0-21. päev pärast 12. tsükli annust oli ligikaudu 20% kõrgem Herceptin’i subkutaanse fikseeritud annust sisaldava ravimvormi kui Herceptin’i intravenoosse ravimvormi puhul; keskmised AUC väärtused oli vastavalt 2610 mikrogrammi/ml•päev ja 2179 mikrogrammi/ml•päev. Kehakaalu märkimisväärse mõju tõttu trastuzumabi kliirensile ja fikseeritud annuse kasutamise tõttu subkutaanse manustamise puhul oli ekspositsiooni erinevus subkutaanse ja intravenoosse manustamise vahel sõltuv kehakaalust: patsientidel kehakaaluga < 51 kg oli trastuzumabi keskmine püsiseisundi AUC ligikaudu 80% kõrgem subkutaanse kui intravenoosse ravi järgselt, samal ajal kui suurima kehakaalu rühmas (> 90 kg) oli AUC 20% madalam pärast subkutaanset kui intravenoosset ravi.
Populatsiooni farmakokineetiline mudel paralleelse lineaarse ja mittelineaarse eliminatsiooniga tsentraalsest kambrist konstrueeriti kasutades III faasi uuringust BO22227 Herceptin s.c. ja Herceptin i.v. kohta saadud kombineeritud farmakokineetilisi andmeid, et kirjeldada täheldatud farmakokineetilisi kontsentratsioone pärast Herceptin i.v. või Herceptin s.c. manustamist varajases staadiumis rinnanäärmevähiga patsientidele. Subkutaanse ravimvormina manustatud trastuzumabi biosaadavus oli hinnanguliselt 77,1% ja esmane imendumiskiiruse konstant 0,4 1. päeval. Lineaarne kliirens oli 0,111 l/päevas ja tsentraalne jaotusruumala (Vc) 2,91 l. Michaelis-Menteni parameeterväärtused olid 11,9 mg/päevas ja 33,9 µg/ml vastavalt Vmax ja Km kohta. Kehakaalul ja seerumi alaniinaminotransferaasi (SGPT/ALT) sisaldusel oli statistiliselt oluline mõju farmakokineetikale, kuid simulatsioonid näitasid, et varajases staadiumis rinnanäärmevähiga patsientidel ei ole vaja annust kohandada. Populatsiooni prognoositud farmakokineetilised plasmakontsentratsiooni parameeterväärtused (mediaan koos 5.‑95. protsentiiliga) Herceptin’i subkutaanse ravimvormi manustamisel varajases staadiumis rinnanäärmevähiga patsientidele on toodud tabelis 13 allpool.

Tabel 13. Populatsiooni prognoositud farmakokineetilised plasmakontsentratsiooni väärtused (mediaan koos 5.‑95. protsentiiliga) Herceptin’i subkutaanse ravimvormi 600 mg manustamisel iga 3 nädala järel varajases staadiumis rinnanäärmevähiga patsientidel

	Primaarne kasvaja tüüp ja raviskeem
	Tsükkel
	N
	Cmin
(µg/ml)
	Cmax
(µg/ml)
	AUC0...21 päeva
(µg.päev/ml)

	Varajases staadiumis rinnanäärmevähk Herceptin s.c. 600 mg iga 3 nädala järel
	1. tsükkel
	297
	28,2
(14,8…40,9)
	79,3
(56,1…109)
	1065
(718…1504)

	
	7. tsükkel (püsiv plasma-kontsentratsioon)
	297
	75,0
(35,1…123)
	149
(86,1…214)
	2337
(1258…3478)



Trastuzumabi väljaviimine organismist
Trastuzumabi organismist väljaviimise perioodi hinnati pärast ravimi subkutaanset manustamist, kasutades populatsiooni farmakokineetilist mudelit. Nende simulatsioonide tulemused näitavad, et vähemalt 95% patsientidest saavutavad kontsentratsioonid alla 1 μg/ml (ligikaudu 3% populatsiooni prognoositud Cmin,ss väärtusest või ligikaudu 97% väljaviimisel organismist) 7 kuuga.

5.3	Prekliinilised ohutusandmed

Herceptin’i intravenoosne ravimvorm
Kuni kuus kuud kestnud uuringutes ei ilmnenud ägedat ega korduvat annusest sõltuvat toksilisust. Teratogeensusuuringutes, emaslooma fertiilsuse või hilisgestatsioonitoksilisuse/platsentaarbarjääri läbivuse uuringutes ei ilmnenud kahjulikku toimet reproduktsioonivõimele. Herceptin ei ole genotoksiline. Uuringus trehaloosiga ei avaldanud see peamine abiaine mingit toksilist toimet.

Herceptin’i kartsinogeensust ega mõju isaslooma fertiilsusele ei ole pikaajalistes loomkatsetes uuritud.

Herceptin’i subkutaanne ravimvorm
Viidi läbi ühekordse annuse manustamise uuring küülikutel ja 13‑nädalane korduvate annuste toksilisuse uuring makaakidel. Küülikute uuringu eesmärk oli spetsiifiliselt uurida lokaalset taluvust. 13‑nädalase uuringu eesmärk oli kinnitada, et manustamisviisi muutus ja uudse abiaine rekombinantse inimese hüaluronidaasi (rHuPH20) kasutamine ei mõjuta Herceptin’i ohutust. Herceptin’i subkutaanne fikseeritud annust sisaldav ravimvorm oli lokaalselt ja süsteemselt hästi talutav.

Hüaluronidaasi leidub enamikes inimese organismi kudedes. Korduvtoksilisuse mittekliinilised uuringud rekombinantse inimese hüaluronidaasiga (sh farmakoloogilise ohutuse tulemusnäitajad) ei ole näidanud kahjulikku toimet inimesele. rHuPH20 reproduktsioonitoksilisuse uuringutes ilmnes embrüo/loote toksilisus hiirtel kõrgete süsteemse ekspositsiooni väärtuste puhul, kuid teratogeenset toimet ei täheldatud.


6.	FARMATSEUTILISED ANDMED

6.1	Abiainete loetelu

Rekombinantne inimese hüaluronidaas (rHuPH20)
Histidiinvesinikkloriidmonohüdraat
Histidiin
α,α‑trehaloosdihüdraat
Metioniin
Polüsorbaat 20 (E432)
Süstevesi

6.2	Sobimatus

Herceptin’i subkutaanne fikseeritud annust sisaldav ravimvorm on valmislahus, mida ei tohi teiste preparaatidega segada ega lahjendada.

Ei ole täheldatud sobimatust Herceptin’i subkutaanse fikseeritud annust sisaldava ravimvormi ja polüpropüleenist või polükarbonaadist süstlamaterjaliga ega roostevabast terasest ülekande- või süstenõeltega ja polüetüleenist Luer koonuse korkidega.

6.3	Kõlblikkusaeg

21 kuud.

Pärast viaalist süstlasse tõmbamist on ravimpreparaat füüsikaliselt ja keemiliselt stabiilne 28 päeva jooksul temperatuuril 2 C...8 C ja 6 tunni jooksul (kumulatiivne aeg viaalis ja süstlas) ümbritseva keskkonna temperatuuril (maksimaalselt 30 C) hajusas päevavalguses.
Kuna Herceptin ei sisalda antimikroobseid säilitusaineid, tuleb mikrobioloogilisest seisukohast lähtuvalt ravim ära kasutada kohe.

6.4	Säilitamise eritingimused

Hoida külmkapis (2 C...8 C).
Mitte lasta külmuda.
Hoida viaal välispakendis valguse eest kaitstult.
Pärast külmkapist väljavõtmist peab Herceptin’i subkutaanse fikseeritud annust sisaldava ravimvormi manustama 6 tunni jooksul ja seda ei tohi hoida temperatuuril üle 30 C.

Avatud ravimpreparaadi säilitamistingimused vt lõigud 6.3 ja 6.6.

6.5	Pakendi iseloomustus ja sisu 

Fluroresiiniga lamineeritud butüülkummist korgiga 6 ml läbipaistvast I tüüpi klaasist viaal, mis sisaldab 5 ml lahust (600 mg trastuzumabi).

Igas karbis on üks viaal.

6.6	Erihoiatused ravimpreparaadi hävitamiseks ja käsitlemiseks

Herceptin’i tuleb enne manustamist visuaalselt kontrollida võõrosakeste esinemise või värvuse muutuse suhtes.

Herceptin on ainult ühekordseks kasutamiseks.

Kuna Herceptin ei sisalda antimikroobseid säilitusaineid, tuleb mikrobioloogilisest seisukohast lähtuvalt ravim ära kasutada kohe. Kui seda ei kasutata kohe, peab ettevalmistus aset leidma kontrollitud ja valideeritud aseptilistes tingimustes. Pärast lahuse süstlasse tõmbamist on soovitatav vahetada ülekandenõel süstla sulgurkorgi vastu, et vältida lahuse kuivamist nõelas ning mitte ohustada ravimpreparaadi kvaliteeti. Vahetult enne manustamist tuleb süstla külge kinnitada hüpodermiline süstenõel ning seejärel kohandada maht 5 ml-ni.

Kasutamata ravimpreparaat või jäätmematerjal tuleb hävitada vastavalt kohalikele nõuetele.


7.	MÜÜGILOA HOIDJA

Roche Registration GmbH 
Emil-Barell-Strasse 1
79639 Grenzach-Wyhlen
Saksamaa


8.	MÜÜGILOA NUMBER (NUMBRID) 

EU/1/00/145/002


9.	ESMASE MÜÜGILOA VÄLJASTAMISE/MÜÜGILOA UUENDAMISE KUUPÄEV

Müügiloa esmase väljastamise kuupäev: 28. august 2000
Müügiloa viimase uuendamise kuupäev: 28. juuli 2010


10.	TEKSTI LÄBIVAATAMISE KUUPÄEV

Täpne teave selle ravimpreparaadi kohta on Euroopa Ravimiameti kodulehel: 3Hhttps://www.ema.europa.eu 

























II LISA

A.	BIOLOOGILISE TOIMEAINE TOOTJAD JA RAVIMIPARTII KASUTAMISEKS VABASTAMISE EEST VASTUTAV TOOTJA

B.	HANKE- JA KASUTUSTINGIMUSED VÕI PIIRANGUD

C.	MÜÜGILOA MUUD TINGIMUSED JA NÕUDED

D.	RAVIMPREPARAADI OHUTU JA EFEKTIIVSE KASUTAMISE TINGIMUSED JA PIIRANGUD


A.	BIOLOOGILISE TOIMEAINE TOOTJAD JA RAVIMIPARTII KASUTAMISEKS VABASTAMISE EEST VASTUTAV TOOTJA

Bioloogilise toimeaine tootjate nimi ja aadress

Roche Diagnostics GmbH
Pharma Biotech Penzberg
Nonnenwald 2
D-82377 Penzberg
Saksamaa

Lonza Manufacturing LLC
1000 New Horizons Way
Vacaville, CA 95688
USA

Roche Singapore Technical Operations Pte. Ltd.
10 Tuas Bay Link
637394 Singapore
Singapur

Lonza Biologics Tuas Pte Ltd
35 Tuas South Ave. 6
637377 Singapore 
Singapur

Lonza Portsmouth 
101 International Dr. 
Portsmouth, NH 03801
USA

Ravimipartii kasutamiseks vabastamise eest vastutava tootja nimi ja aadress

Roche Pharma AG
Emil-Barell-Strasse 1
79639 Grenzach-Wyhlen
Saksamaa


B.	HANKE- JA KASUTUSTINGIMUSED VÕI PIIRANGUD

Piiratud tingimustel väljastatav retseptiravim ja eriretsepti alusel väljastatav ravim (vt I lisa: Ravimi omaduste kokkuvõte, lõik 4.2).


C.	MÜÜGILOA MUUD TINGIMUSED JA NÕUDED 

	Perioodilised ohutusaruanded

Nõuded asjaomase ravimi perioodiliste ohutusaruannete esitamiseks on sätestatud direktiivi 2001/83/EÜ artikli 107c punkti 7 kohaselt liidu kontrollpäevade loetelus (EURD loetelu) ja iga hilisem uuendus avaldatakse Euroopa ravimite veebiportaalis.


D.	RAVIMPREPARAADI OHUTU JA EFEKTIIVSE KASUTAMISE TINGIMUSED JA PIIRANGUD

	Riskijuhtimiskava

Müügiloa hoidja peab nõutavad ravimiohutuse toimingud ja sekkumismeetmed läbi viima vastavalt müügiloa taotluse moodulis 1.8.2 esitatud kokkulepitud riskijuhtimiskavale ja mis tahes järgmistele ajakohastatud riskijuhtimiskavadele.

Ajakohastatud riskijuhtimiskava tuleb esitada:
	Euroopa Ravimiameti nõudel;
	kui muudetakse riskijuhtimissüsteemi, eriti kui saadakse uut teavet, mis võib oluliselt mõjutada riski/kasu suhet, või kui saavutatakse oluline (ravimiohutuse või riski minimeerimise) eesmärk.

A. PAKENDI MÄRGISTUS



	VÄLISPAKENDIL PEAVAD OLEMA JÄRGMISED ANDMED

VÄLISPAKEND




	1.	RAVIMPREPARAADI NIMETUS



Herceptin 150 mg infusioonilahuse kontsentraadi pulber
trastuzumab


	2.	TOIMEAINE(TE) SISALDUS 



Viaal sisaldab 150 mg trastuzumabi. Pärast lahustamist sisaldab 1 ml kontsentraati 21 mg trastuzumabi.


	3.	ABIAINED 



Sisaldab ka: histidiinvesinikkloriidmonohüdraat, histidiin, α,α‑trehaloosdihüdraat, polüsorbaat 20.
Lisateavet vt pakendi infolehest.


	4.	RAVIMVORM JA PAKENDI SUURUS



Infusioonilahuse kontsentraadi pulber
1 viaal


	5.	MANUSTAMISVIIS JA -TEE(D)



Ainult intravenoosseks manustamiseks pärast lahustamist ja lahjendamist
Enne ravimi kasutamist lugege pakendi infolehte


	6.	ERIHOIATUS, ET RAVIMIT TULEB HOIDA LASTE EEST VARJATUD JA KÄTTESAAMATUS KOHAS



Hoida laste eest varjatud ja kättesaamatus kohas.


	7.	TEISED ERIHOIATUSED (VAJADUSEL)




	8.	KÕLBLIKKUSAEG



EXP


	9.	SÄILITAMISE ERITINGIMUSED 



Hoida külmkapis (2 C...8 C)


	10.	ERINÕUDED KASUTAMATA JÄÄNUD RAVIMPREPARAADI VÕI SELLEST TEKKINUD JÄÄTMEMATERJALI HÄVITAMISEKS, VASTAVALT VAJADUSELE




	11.	MÜÜGILOA HOIDJA NIMI JA AADRESS



Roche Registration GmbH
Emil-Barell-Strasse 1
79639 Grenzach-Wyhlen
Saksamaa


	12.	MÜÜGILOA NUMBER (NUMBRID)



EU/1/00/145/001


	13.	PARTII NUMBER



Lot


	14.	RAVIMI VÄLJASTAMISTINGIMUSED 




	15.	KASUTUSJUHEND




	16.	TEAVE BRAILLE’ KIRJAS (PUNKTKIRJAS)



Põhjendus Braille’ mitte lisamiseks.


17.	AINULAADNE IDENTIFIKAATOR – 2D-vöötkood

<Lisatud on 2D-vöötkood, mis sisaldab ainulaadset identifikaatorit.>


18.	AINULAADNE IDENTIFIKAATOR – INIMLOETAVAD ANDMED

PC
SN
NN



	MINIMAALSED ANDMED, MIS PEAVAD OLEMA VÄIKESEL VAHETUL SISEPAKENDIL

VIAALI ETIKETT




	1.	RAVIMPREPARAADI NIMETUS JA MANUSTAMISTEE(D)



Herceptin 150 mg kontsentraadi pulber 
trastuzumab
Ainult intravenoosne


	2.	MANUSTAMISVIIS




	3.	KÕLBLIKKUSAEG



EXP


	4.	PARTII NUMBER



Lot


	5.	PAKENDI SISU KAALU, MAHU VÕI ÜHIKUTE JÄRGI




	6.	MUU





VÄLISPAKENDIL PEAVAD OLEMA JÄRGMISED ANDMED

KARP


1.	RAVIMPREPARAADI NIMETUS

Herceptin 600 mg süstelahus viaalis
trastuzumab


2.	TOIMEAINE(TE) SISALDUS

Üks viaal sisaldab 600 mg/5 ml trastuzumabi.


	3.	ABIAINED 



Sisaldab ka: rekombinantne inimese hüaluronidaas (rHuPH20), histidiinvesinikkloriidmonohüdraat, histidiin, α,α‑trehaloosdihüdraat, metioniin, polüsorbaat 20, süstevesi.
Lisateavet vt pakendi infolehest.


	4.	RAVIMVORM JA PAKENDI SUURUS



Süstelahus 
1 viaal


	5.	MANUSTAMISVIIS JA -TEE(D)



Ainult subkutaanseks manustamiseks
Enne ravimi kasutamist lugege pakendi infolehte


6.	ERIHOIATUS, ET RAVIMIT TULEB HOIDA LASTE EEST VARJATUD JA KÄTTESAAMATUS KOHAS

Hoida laste eest varjatud ja kättesaamatus kohas


7.	TEISED ERIHOIATUSED (VAJADUSEL)


	8.	KÕLBLIKKUSAEG



EXP


	9.	SÄILITAMISE ERITINGIMUSED 



Hoida külmkapis (2 C...8 C)
Hoida viaal välispakendis valguse eest kaitstult
Mitte lasta külmuda


	10.	ERINÕUDED KASUTAMATA JÄÄNUD RAVIMPREPARAADI VÕI SELLEST TEKKINUD JÄÄTMEMATERJALI HÄVITAMISEKS, VASTAVALT VAJADUSELE




	11.	MÜÜGILOA HOIDJA NIMI JA AADRESS



Roche Registration GmbH
Emil-Barell-Strasse 1
79639 Grenzach-Wyhlen
Saksamaa


12.	MÜÜGILOA NUMBER (NUMBRID) 

EU/1/00/145/002


	13.	PARTII NUMBER 



Lot


	14.	RAVIMI VÄLJASTAMISTINGIMUSED 




	15.	KASUTUSJUHEND




	16.	TEAVE BRAILLE’ KIRJAS (PUNKTKIRJAS)



Põhjendus Braille’ mitte lisamiseks.


17.	AINULAADNE IDENTIFIKAATOR – 2D-vöötkood

<Lisatud on 2D-vöötkood, mis sisaldab ainulaadset identifikaatorit.>


18.	AINULAADNE IDENTIFIKAATOR – INIMLOETAVAD ANDMED

MINIMAALSED ANDMED, MIS PEAVAD OLEMA VÄIKESEL VAHETUL SISEPAKENDIL 

VIAALI ETIKETT


1.	RAVIMPREPARAADI NIMETUS JA MANUSTAMISTEE(D)

Herceptin 600 mg süstelahus
trastuzumab
Subkutaanne


	2.	MANUSTAMISVIIS




	3.	KÕLBLIKKUSAEG



EXP


	4.	PARTII NUMBER 



Lot


	5.	PAKENDI SISU KAALU, MAHU VÕI ÜHIKUTE JÄRGI



600 mg/5 ml


	6.	MUU




























B. PAKENDI INFOLEHT


Pakendi infoleht: teave kasutajale

Herceptin 150 mg infusioonilahuse kontsentraadi pulber
trastuzumab

Enne ravimi kasutamist lugege hoolikalt infolehte, sest siin on teile vajalikku teavet.
	Hoidke infoleht alles, et seda vajadusel uuesti lugeda.
	Kui teil on lisaküsimusi, pidage nõu oma arsti või apteekriga.
	Kui teil tekib ükskõik milline kõrvaltoime, pidage nõu oma arsti, apteekri või meditsiiniõega. Kõrvaltoime võib olla ka selline, mida selles infolehes ei ole nimetatud. Vt lõik 4.

Infolehe sisukord 
1.	Mis ravim on Herceptin ja milleks seda kasutatakse
2.	Mida on vaja teada enne Herceptin’i manustamist
3.	Kuidas Herceptin’i manustatakse
4.	Võimalikud kõrvaltoimed
5	Kuidas Herceptin’i säilitada
6.	Pakendi sisu ja muu teave


1.	Mis ravim on Herceptin ja milleks seda kasutatakse

Herceptin sisaldab toimeainena trastuzumabi, mis on monoklonaalne antikeha. Monoklonaalsed antikehad kinnituvad kindlate valkude ehk antigeenide külge. Trastuzumab on loodud seonduma valikuliselt antigeeniga, mille nimetus on inimese epidermaalse kasvufaktori 2. tüüpi retseptor (HER2). HER2 leidub suurtes kogustes teatud vähirakkude pinnal, kus see stimuleerib nende kasvu. Herceptin’i seondumisel HER2‑ga nende rakkude kasv peatub ning rakud surevad.

Arst võib määrata Herceptin’i rinnavähi ja maovähi raviks juhul, kui:
	teil on varajases staadiumis rinnavähk kõrge HER2‑ks nimetatud valgu tasemega.
	teil on metastaatiline rinnavähk (rinnavähk, mis on levinud algkoldest kaugemale) kõrge HER2 tasemega. Herceptin’i võidakse määrata kombinatsioonis keemiaravi preparaatide paklitakseeli või dotsetakseeliga metastaatiline rinnavähi esmavaliku ravina või üksinda, kui teised raviskeemid ei ole olnud edukad. Samuti kasutatakse seda kombinatsioonis aromataasi inhibiitoriteks nimetatud ravimitega patsientidel, kellel on kõrge HER2 tase ja hormoonretseptor-positiivne metastaatiline rinnavähk (vähk, mis on tundlik naissuguhormoonide suhtes).
	teil on metastaatiline maovähk kõrge HER2 tasemega, kus seda kasutatakse kombinatsioonis teiste vähiravimite kapetsitabiini või 5‑fluorouratsiili ja tsisplatiiniga.


2.	Mida on vaja teada enne Herceptin’i manustamist

Herceptin’i ei tohi kasutada
	kui olete trastuzumabi, hiirevalgu või selle ravimi mis tahes koostisosade (loetletud lõigus 6) suhtes allergiline.
	kui teil esineb rahuolekus kasvajast tingitud raskeid hingamishäireid või kui te vajate hapnikravi.

Hoiatused ja ettevaatusabinõud

Arst kontrollib teid ravi ajal väga hoolikalt. 

Südamekontroll
Ravi ainult Herceptin’iga või koos taksaanidega võib mõjutada südant, eriti kui te olete kunagi kasutanud antratsükliine (taksaanid ja antratsükliinid on kaks teist tüüpi ravimit, mida kasutatakse vähiravis). Kahjustus võib olla mõõdukas kuni raske ning lõppeda surmaga. Seetõttu kontrollitakse enne ravi, ravi ajal (iga kolme kuu järel) ja pärast ravi Herceptin’iga (kahe kuni viie aasta jooksul) teie südame tööd. Kui teil tekivad mis tahes südamepuudulikkuse (süda ei pumpa verd piisavalt) sümptomid, kontrollitakse teie südametegevust sagedamini (iga kuue kuni kaheksa nädala järel), te võite saada südamepuudulikkuse ravi või osutub vajalikuks Herceptin’iga ravi lõpetamine.

Enne Herceptin’i manustamist pidage nõu oma arsti, apteekri või meditsiiniõega:

	kui teil on esinenud südamepuudulikkust, südame isheemiatõbe, südameklappide haigust (südamekahinad), kõrget vererõhku või kui olete võtnud või võtate praegu mõnda vererõhku langetavat ravimit.

	kui te olete kunagi saanud või saate praegu doksorubitsiini või epirubitsiini (ravimid vähiraviks). Need ravimid (või ükskõik millised teised antratsükliinid) võivad kahjustada südamelihast ja suurendada südameprobleemide tekke riski ravi ajal Herceptin’iga.

	kui teil esineb hingeldust, eriti kui te kasutate praegu taksaani. Herceptin võib põhjustada hingamisraskust, eriti ravi alguses. See võib olla tõsisem, kui teil juba esineb hingeldust. Herceptin’i manustamisega seoses on väga harva esinenud surmajuhtumeid patsientide seas, kellel esines tõsiseid hingamishäireid enne ravi alustamist.

	kui te olete kunagi saanud mõnda muud vähiravi.

Kui te saate Herceptin’i koos teiste vähiraviks kasutatavate ravimitega, nagu paklitakseeli, dotsetakseeli, aromataasi inhibiitori, kapetsitabiini, 5‑fluorouratsiili või tsisplatiiniga, peate lugema ka nende ravimite pakendi infolehti.

Lapsed ja noorukid
Herceptin’i ei soovitata kasutada ühelgi alla 18‑aastasel isikul.

Muud ravimid ja Herceptin
Teatage oma arstile, apteekrile või meditsiiniõele, kui te võtate, olete hiljuti võtnud või kavatsete võtta mis tahes muid ravimeid.

Herceptin’i täielikuks eritumiseks organismist võib kuluda kuni 7 kuud. Seetõttu peate ükskõik millise uue ravimi kasutuselevõtmisel kuni 7 kuu jooksul ravijärgselt teavitama eelnevast Herceptin’i ravist oma arsti, apteekrit või meditsiiniõde.

Rasedus ja imetamine
	Kui te olete rase, arvate end olevat rase või kavatsete rasestuda, pidage enne selle ravimi kasutamist nõu oma arsti, apteekri või meditsiiniõega.
	Te peate ravi ajal Herceptin’iga ja vähemalt 7 kuu jooksul pärast ravi lõppu kasutama tõhusaid rasestumisvastaseid vahendeid.
	Arst teavitab teid Herceptin’i rasedusaegse kasutamisega kaasnevatest ohtudest ja oodatavast kasust. Herceptin’i saavatel rasedatel on väga harvadel juhtudel täheldatud lootevee hulga vähenemist, mis ümbritseb arenevat last emakas. See seisund võib olla emakas olevale lapsele ohtlik ning seda on seostatud loote surmaga lõppeva kopsude ebaküpsusega.

Ravi ajal Herceptin’iga ja kuni 7 kuud pärast viimast annust ei tohi last rinnaga toita, sest Herceptin võib rinnapiima kaudu jõuda lapseni.

Enne ravimi kasutamist pidage nõu oma arsti või apteekriga.

Autojuhtimine ja masinatega töötamine
Herceptin võib mõjutada autojuhtimise ja masinate käsitsemise võimet. Kui teil tekivad ravi ajal kõrvalnähud, nagu pearinglus, unisus, külmavärinad või palavik, peate hoiduma autojuhtimisest või masinate käsitsemisest seni, kuni need nähud on kadunud.

Herceptin sisaldab polüsorbaati
Herceptin sisaldab 0,6 mg polüsorbaat 20 ühes 150 mg viaalis, mis vastab 0,083 mg/ml (pärast lahustamist 7,2 ml steriilses süstevees). Polüsorbaadid võivad põhjustada allergilisi reaktsioone. Teavitage oma arsti, kui teil on teadaolevaid allergiaid.


3.	Kuidas Herceptin’i manustatakse

Enne ravi alustamist määrab arst kindlaks HER2 hulga teie kasvajas. Herceptin’iga ravitakse ainult patsiente, kellel on kõrge HER2 tase. Herceptin’i tohib manustada ainult arst või meditsiiniõde. Arst määrab teile sobiliku annuse ja raviskeemi. Herceptin’i annus sõltub teie kehakaalust. 

Herceptin’il on kaks erinevat preparaati (ravimvormi):
•	ühte manustatakse veeniinfusiooni teel (intravenoosne ravimvorm)
•	teist süstitakse naha alla (subkutaanne ravimvorm).
Tähtis on kontrollida pakendi märgistust veendumaks, et patsiendile manustatakse talle määratud õiget ravimvormi. Herceptin’i intravenoosne ravimvorm ei ole ette nähtud subkutaanseks manustamiseks ning seda tohib manustada ainult veeniinfusiooni teel.
Arst võib kaaluda teie üleviimist intravenoosselt Herceptin’i ravilt subkutaansele Herceptin’i ravile (ja vastupidi), kui ta seda teie puhul sobivaks peab.

Herceptin’i intravenoosset ravimvormi manustatakse infusiooni teel („tilguti“ abil) otse veeni. Esimene raviannus manustatakse 90 minuti jooksul ning meditsiinitöötaja jälgib teid ravimi manustamise ajal kõrvaltoimete suhtes. Kui esimene annus on hästi talutav, võidakse järgnevad annused manustada 30 minuti jooksul (vt lõik 2 „Hoiatused ja ettevaatusabinõud“). Infusioonide arv, mida te saate, sõltub teie allumisest ravile (ravitoimest). Arst arutab seda teiega.

Ravimi kasutusvigade vältimiseks on tähtis kontrollida viaali etiketilt ja veenduda, et valmistatav ja manustatav ravim on Herceptin (trastuzumab), mitte mõni teine trastuzumabi sisaldav ravimpreparaat (nt trastuzumabemtansiin või trastuzumabderukstekaan).

Varajases staadiumis rinnanäärmevähi, metastaatilise rinnanäärmevähi ja metastaatilise maovähi korral manustatakse Herceptin’i iga 3 nädala järel. Metastaatilise rinnanäärmevähi raviks võib Herceptin’i manustada ka üks kord nädalas.

Kui te lõpetate Herceptin’i kasutamise
Ärge lõpetage selle ravimi kasutamist ilma kõigepealt arstiga nõu pidamata. Kõik annused tuleb manustada õigel ajal üks kord nädalas või iga kolme nädala järel (sõltuvalt annustamisskeemist). See aitab ravimil võimalikult tõhusalt toimida.

Herceptin’i täielikuks eritumiseks teie organismist võib kuluda kuni 7 kuud. Seetõttu võib arst otsustada, et jätkab teie südametegevuse kontrollimist, isegi pärast ravi lõppu.

Kui teil on lisaküsimusi selle ravimi kasutamise kohta, pidage nõu oma arsti, apteekri või meditsiiniõega.


4.	Võimalikud kõrvaltoimed

Nagu kõik ravimid, võib ka see ravim põhjustada kõrvaltoimeid, kuigi kõigil neid ei teki. Mõned kõrvaltoimetest võivad olla tõsised ja vajada haiglaravi.

Herceptin’i infusiooni ajal võivad tekkida külmavärinad, palavik ja muud gripitaolised nähud. Neid esineb väga sageli (võivad tekkida enam kui ühel inimesel kümnest). Teised võimalikud infusiooniga seotud nähud on järgmised: iiveldus, oksendamine, valu, suurenenud lihaspinge ja värisemine, peavalu, pearinglus, hingamisraskused, kõrge või madal vererõhk, südame rütmihäired (südamepekslemine või ebaregulaarne südametegevus), näo ja huulte turse, nahalööve ja väsimus. Mõned nendest sümptomitest võivad olla tõsised; esinenud on ka surmajuhtumeid (vt lõik 2 „Hoiatused ja ettevaatusabinõud“).

Need kõrvaltoimed tekivad peamiselt esimese intravenoosse infusiooni (veeni „tilgutamise“) ajal ja mõne tunni jooksul pärast infusiooni alustamist. Need on tavaliselt mööduvad. Te olete infusiooni ajal ja vähemalt kuus tundi pärast esimese infusiooni algust ning kaks tundi pärast ülejäänud infusioonide algust arsti järelevalve all. Reaktsiooni tekkimisel aeglustatakse või peatatakse infusioon ning te võite saada ravi kõrvaltoimete vastu. Pärast sümptomite taandumist võidakse infusiooni jätkata.

Vahetevahel võivad sümptomid ilmneda hiljem kui kuus tundi pärast infusiooni alustamist. Sellisel juhul võtke kohe ühendust oma arstiga. Mõnikord võivad sümptomid taanduda ja seejärel uuesti süveneda.

Tõsised kõrvaltoimed
Mis tahes ajal Herceptin’i ravi jooksul võivad tekkida ka muud kõrvaltoimed, mis ei ole vahetult seotud infusiooniga. Teavitage arsti või meditsiiniõde otsekohe sellest, kui märkate mõnda järgmistest kõrvaltoimetest:

	Mõnikord võivad ravi ajal ja aeg-ajalt pärast ravi lõppu tekkida südameprobleemid, mis võivad olla tõsised. Nendeks on südamelihase nõrkus, mis võib viia südamepuudulikkuse tekkeni, südamepauna põletik ja südame rütmihäired. Selle tagajärjel võivad ilmneda sellised sümptomid, nagu õhupuudus (ka öösel), köha, käte või jalgade turse (vedelikupeetus), südamepekslemine (ebaregulaarne südametegevus) (vt lõik 2 „Südamekontroll“).

Arst jälgib ravi ajal ja pärast ravi regulaarselt teie südametalitlust, kuid te peate teda kohe teavitama sellest, kui teil tekib mõni ülalloetletud sümptomitest.

	Tuumorilahustussündroom (rühm metaboolseid tüsistusi, mis esinevad pärast vähiravi ja mida iseloomustavad vere kõrge kaaliumi- ja fosfaaditase ning vere madal kaltsiumitase). Sümptomiteks võivad olla neeruprobleemid (nõrkus, hingeldus, väsimus ja segasus), südameprobleemid (südame puperdamine või südametegevuse kiirenemine või aeglustumine), krambid, oksendamine või kõhulahtisus ning suu, käte või jalgade surisemine.

Kui teil tekib mõni ülalloetletud sümptomitest pärast Herceptin’i ravi lõppu, pöörduge oma arsti poole ja öelge talle, et olete enne saanud ravi Herceptin’iga.

Herceptin’i väga sagedased kõrvaltoimed: võivad tekkida enam kui ühel inimesel kümnest:

	infektsioonid
	kõhulahtisus
	kõhukinnisus
	kõrvetised (düspepsia)
	väsimus
	nahalööbed
	valu rindkeres
	kõhuvalu
	liigesvalu
	väike vere puna- ja valgeliblede (need aitavad võidelda nakkusega) arv, millega kaasneb mõnikord palavik
	lihasvalu
	konjunktiviit
	vesised silmad
	ninaverejooksud
	nohu
	juuste väljalangemine
	värisemine (treemor)
	kuumahood
	pearinglus
	küünte muutused
	kehakaalu langus
	isutus
	unetus
	maitsetundlikkuse muutused
	madal vereliistakute arv
	verevalumid
	sõrmede ja varvaste tuimus või surisemine, mis mõnikord võib edasi levida ülejäänud jäsemele
	suu ja/või kurgu punetus, turse või haavandid
	käte ja/või jalgade valu, turse, punetus või surisemine
	hingeldus
	peavalu
	köha
	oksendamine
	iiveldus

Herceptin’i sagedased kõrvaltoimed: võivad tekkida kuni ühel inimesel kümnest:

	allergilised reaktsioonid
	neeluinfektsioonid
	kusepõie- ja nahainfektsioonid
	rinnapõletik
	maksapõletik
	neerutalitluse häired
	suurenenud lihastoonus või lihaspinge (hüpertoonia)
	valu kätes ja/või jalgades
	sügelev lööve
	unisus (somnolentsus)
	hemorroidid
	nahasügelus
	naha- ja suukuivus
	kuivad silmad
	higistamine
	halb enesetunne/nõrkus
	ärevus
	depressioon
	astma
	kopsupõletik
	kopsuhäired
	seljavalu
	kaelavalu
	luuvalu
	akne
	jalakrambid

Herceptin’i aeg-ajalt esinevad kõrvaltoimed: võivad tekkida kuni ühel inimesel sajast:

	kurtus
	ümbritsevast nahapinnast kõrgem lööve
	vilistav hingamine
	kopsupõletik või kopsukoe armistumine

Herceptin’i harvaesinevad kõrvaltoimed: võivad tekkida kuni ühel inimesel tuhandest:

	kollasus
	anafülaktilised reaktsioonid

Muud Herceptin’i kasutamise ajal kirjeldatud kõrvaltoimed: esinemissagedust ei saa hinnata olemasolevate andmete alusel:

	vere hüübimishäired
	kõrge kaaliumitase
	silmapõhja turse või verejooks
	šokk
	südame rütmihäired
	respiratoorne distress
	hingamispuudulikkus
	äge kopsuturse (vedeliku kogunemine kopsudes)
	äge hingamisteede ahenemine
	ebanormaalselt madal hapnikusisaldus veres
	raskendatud hingamine lamavas asendis
	maksakahjustus
	näo, huulte ja kõri turse
	neerupuudulikkus
	liiga vähe vedelikku, mis ümbritseb last emakas
	emakasisene loote kopsude arengupeetus
	emakasisene loote neerude arenguhäire

Mõned teil ilmnevatest kõrvaltoimetest võivad olla tingitud vähist. Kui te saate Herceptin’i kombinatsioonis keemiaraviga, võivad mõned kõrvaltoimed olla tingitud ka keemiaravist.

Kui teil tekib ükskõik milline kõrvaltoime, pidage nõu oma arsti, apteekri või meditsiiniõega.

Kõrvaltoimetest teatamine
Kui teil tekib ükskõik milline kõrvaltoime, pidage nõu oma arsti, apteekri või meditsiiniõega. Kõrvaltoime võib olla ka selline, mida selles infolehes ei ole nimetatud. Kõrvaltoimetest võite ka ise teatada riikliku teavitussüsteemi (vt 6HV lisa) kaudu. Teatades aitate saada rohkem infot ravimi ohutusest.


5.	Kuidas Herceptin’i säilitada

Herceptin’i säilitavad tervishoiuspetsialistid haiglas või kliinikus.

	Hoidke seda ravimit laste eest varjatud ja kättesaamatus kohas.

	Ärge kasutage seda ravimit pärast kõlblikkusaega, mis on märgitud välispakendil ja viaali etiketil pärast „EXP“. Kõlblikkusaeg viitab selle kuu viimasele päevale.

	Avamata viaal hoida külmkapis (2 C...8 C).

	Valmistatud lahusel mitte lasta külmuda.

	Infusioonilahused tuleb ära kasutada kohe pärast lahjendamist. Kui lahust ei kasutata kohe, vastutab selle säilitamisaja ja -tingimuste eest kasutaja. Ravimit võib säilitada kuni 24 tundi temperatuuril 2 C kuni 8 C.

	Ärge kasutage Herceptin’i, kui märkate enne manustamist lahuses võõrosakesi või lahuse värvuse muutust.

	Ärge visake ravimeid kanalisatsiooni ega olmejäätmete hulka. Küsige oma apteekrilt, kuidas hävitada ravimeid, mida te enam ei kasuta. Need meetmed aitavad kaitsta keskkonda.


6.	Pakendi sisu ja muu teave

Mida Herceptin sisaldab

	Toimeaine on trastuzumab. Iga viaal sisaldab 150 mg trastuzumabi, mis tuleb lahustada 7,2 ml süstevees. Saadud lahus sisaldab ligikaudu 21 mg/ml trastuzumabi.

	Teised koostisosad on histidiinveinikkloriidmonohüdraat, histidiin, α,α‑trehaloosdihüdraat, polüsorbaat 20 (E432) (vt lõik 2 „Herceptin sisaldab polüsorbaati“).

Kuidas Herceptin välja näeb ja pakendi sisu

Herceptin on pulber infusioonilahuse kontsentraadi valmistamiseks, mis on kummikorgiga klaasviaalis, mis sisaldab 150 mg trastuzumabi. Pulber on valged kuni kahvatukollased ravimkuulikesed. Iga karp sisaldab 1 viaali pulbriga.

Müügiloa hoidja

Roche Registration GmbH
Emil-Barell-Strasse 1
79639 Grenzach-Wyhlen
Saksamaa

Tootja

Roche Pharma AG
Emil-Barell-Strasse 1
79639 Grenzach-Wyhlen
Saksamaa

Lisaküsimuste tekkimisel selle ravimi kohta pöörduge palun müügiloa hoidja kohaliku esindaja poole:

	België/Belgique/Belgien,
Luxembourg/Luxemburg
N.V. Roche S.A.
België/Belgique/Belgien
Tél/Tel: +32 (0) 2 525 82 11

	Lietuva
UAB “Roche Lietuva”
Tel: +370 5 2546799


	България
Рош България ЕООД
Тел: +359 2 474 5444

	

	Česká republika
Roche s. r. o.
Tel: +420 - 2 20382111
	Magyarország
Roche (Magyarország) Kft.
Tel: +36 - 1 279 4500


	Danmark
Roche Pharmaceuticals A/S
Tlf: +45 - 36 39 99 99

	

	Deutschland
Roche Pharma AG
Tel: +49 (0) 7624 140

	Nederland
Roche Nederland B.V.
Tel: +31 (0) 348 438050


	Eesti
Roche Eesti OÜ
Tel: + 372 - 6 177 380

	Norge
Roche Norge AS
Tlf: +47 - 22 78 90 00


	Ελλάδα, Kύπρος
Roche (Hellas) A.E. 
Ελλάδα
Τηλ: +30 210 61 66 100

	Österreich
Roche Austria GmbH
Tel: +43 (0) 1 27739


	España
Roche Farma S.A.
Tel: +34 - 91 324 81 00

	Polska
Roche Polska Sp.z o.o.
Tel: +48 - 22 345 18 88


	France
Roche
Tél: +33 (0)1 47 61 40 00

	Portugal
Roche Farmacêutica Química, Lda
Tel: +351 - 21 425 70 00


	Hrvatska
Roche d.o.o.
Tel: + 385 1 47 22 333

	România
Roche România S.R.L.
Tel: +40 21 206 47 01


	Ireland, Malta
Roche Products (Ireland) Ltd.
Ireland/L‑Irlanda
Tel: +353 (0) 1 469 0700

	Slovenija
Roche farmacevtska družba d.o.o.
Tel: +386 - 1 360 26 00


	Ísland 
Roche Pharmaceuticals A/S
c/o Icepharma hf
Sími: +354 540 8000

	Slovenská republika 
Roche Slovensko, s.r.o. 
Tel: +421 - 2 52638201


	Italia
Roche S.p.A.
Tel: +39 - 039 2471
	Suomi/Finland
Roche Oy 
Puh/Tel: +358 (0) 10 554 500


	
	Sverige
Roche AB
Tel: +46 (0) 8 726 1200


	Latvija
Roche Latvija SIA
Tel: +371 - 6 7 039831

	



Infoleht on viimati uuendatud <{KK.AAAA}><{kuu AAAA}>.

Täpne teave selle ravimi kohta on Euroopa Ravimiameti kodulehel: https://www.ema.europa.eu.

See infoleht on kõigis EL/EMPi keeltes Euroopa Ravimiameti kodulehel.


Järgmine teave on ainult tervishoiutöötajatele

Herceptin i.v. on saadaval steriilsetes, säilitusainevabades ja mittepürogeensetes ühekordseks kasutamiseks mõeldud viaalides.

Ravimi kasutusvigade vältimiseks on tähtis kontrollida viaali etiketilt ja veenduda, et valmistatav ja manustatav ravim on Herceptin (trastuzumab), mitte mõni teine trastuzumabi sisaldav ravimpreparaat (nt trastuzumabemtansiin või trastuzumabderukstekaan).

Ravimit tuleb alati hoida suletud originaalpakendis ja külmkapis (temperatuuril 2 C...8 C). 

Manustamiskõlblikuks muutmise ja lahjendamise protseduuri peab läbi viima vajalikke aseptika nõudeid järgides. Hoolikalt tuleb jälgida, et tagataks valmistatud lahuste steriilsus. Kuna ravim ei sisalda antimikroobseid säilitusaineid ega bakteriostaatilisi aineid, tuleb järgida aseptika nõudeid.

Süstevees (ei ole lisatud pakendile) aseptiliselt manustamiskõlblikuks muudetud Herceptin’i pulber on temperatuuril 2 C...8 C keemilis-füüsikaliselt stabiilne kuni 48 tundi, lahusel mitte lasta külmuda.

Pärast aseptilist lahjendamist naatriumkloriidi 9 mg/ml (0,9%) süstelahust sisaldavates polüvinüülkloriid-, polüetüleen- või polüpropüleenkottides on Herceptin’i keemilis-füüsikaline stabiilsus tõestatud kuni 30 päeva jooskul temperatuuril 2 C...8 C ja 24 tunni jooksul temperatuuril alla 30 C.

Mikrobioloogilise saastatuse vältimiseks tuleb Herceptin’i infusioonilahus kohe ära kasutada. Kui lahust ei kasutata kohe, vastutab selle säilitamisaja ja -tingimuste eest kasutaja ning ravimit võib säilitada kuni 24 tundi temperatuuril 2 C...8 C, välja arvatud juhul, kui lahjendamine/manustamiskõlblikuks muutmine on toimunud kontrollitud ja valideeritud aseptilistes tingimustes.

Aseptiline ettevalmistus, käsitsemine ja säilitamine:
Infusiooni ettevalmistamisel tuleb tagada aseptiline käitsemine. Ettevalmistus:
	viiakse läbi väljaõppinud töötaja poolt aseptilistes tingimustes vastavalt hea tava eeskirjadele, eriti parenteraalsete ravimite aseptilisel ettevalmistamisel
	valmistatakse laminaarse õhuvooluga tõmbekapis või bioohutuskapis, kasutades standardseid ettevaatusabinõusid veenisisese aine ohutul käitlemisel
	järgneb ettevalmistatud lahuse nõuetekohane säilitamine veenisisese infusiooni jaoks, et tagada aseptiliste tingimuste säilimine

Iga Herceptin’i viaali sisu lahustatakse 7,2 ml süstevees (ei ole pakendile lisatud). Teiste lahustite kasutamist tuleb vältida. Lahustamisel saadakse 7,4 ml lahust ühekordseks kasutamiseks, mis sisaldab ligikaudu 21 mg/ml trastuzumabi. 4%–line lahuse liig viaalis kindlustab, et igast viaalist saab 150 mg annuse.

Herceptin’i tuleb lahustamise ajal käsitseda ettevaatlikult. Liigne vahu tekitamine lahustamisel või Herceptin’i valmislahuse loksutamine võib raskendada vajaliku koguse väljatõmbamist viaalist.

Aseptilise lahustamise juhised:
1) Kasutades steriilset süstalt, süstida aeglaselt 7,2 ml süstevett lüofiliseeritud Herceptin’i sisaldavasse viaali, suunates joa lüofilisaadile.
2) Lahustumise soodustamiseks pöörata viaali ettevaatlikult. MITTE LOKSUTADA!

Vähese vahu teke lahustamisel on tavaline. Pärast lahustamist peab viaalil laskma seista ligikaudu 5 minutit. Herceptin’i valmislahus on värvitu kuni kahvatukollane läbipaistev vedelik, mis ei tohi sisaldada nähtavaid osakesi.

Valmistatud lahuse aseptilise lahjendamise juhised
Arvutage vajalik lahuse kogus:
	küllastusannuseks (4 mg trastuzumabi/kg) või järgnevaks iganädalaseks annuseks (2 mg trastuzumabi/kg) järgnevalt:

Kogus (ml) = kehakaal (kg) x annus (küllastusannuseks 4 mg/kg või säilitusannuseks 2 mg/kg)
				21 (mg/ml, valmislahuse kontsentratsioon)

	küllastusannuseks (8 mg trastuzumabi/kg) või järgnevaks iga 3 nädala järel manustatavaks annuseks (6 mg trastuzumabi/kg) järgnevalt:

Kogus (ml) = kehakaal (kg) x annus (küllastusannuseks 8 mg/kg või säilitusannuseks 6 mg/kg)
				21 (mg/ml, valmislahuse kontsentratsioon)

Steriilse nõela ja süstla abil tõmmatakse viaalist välja vajalik kogus lahust ja lisatakse polüvinüülkloriidist, polüetüleenist või polüpropüleenist infusioonikotti, mis sisaldab 250 ml 0,9% naatriumkloriidilahust. Glükoosi sisaldavaid lahuseid ei tohi kasutada. Lahuste segunemiseks tuleb kotti pöörata ettevaatlikult, et ei tekiks vahtu. Parenteraalseid lahuseid tuleb enne kasutamist osakeste ja värvimuutuse suhtes visuaalselt kontrollida.

Pakendi infoleht: teave kasutajale

Herceptin 600 mg süstelahus viaalis
trastuzumab

Enne ravimi kasutamist lugege hoolikalt infolehte, sest siin on teile vajalikku teavet.
	Hoidke infoleht alles, et seda vajadusel uuesti lugeda.
	Kui teil on lisaküsimusi, pidage nõu oma arsti, apteekri või meditsiiniõega.
	Kui teil tekib ükskõik milline kõrvaltoime, pidage nõu oma arsti, apteekri või meditsiiniõega. Kõrvaltoime võib olla ka selline, mida selles infolehes ei ole nimetatud. Vt lõik 4.

Infolehe sisukord:
1.	Mis ravim on Herceptin ja milleks seda kasutatakse 
2.	Mida on vaja teada enne Herceptin’i manustamist
3.	Kuidas Herceptin’i manustatakse
4.	Võimalikud kõrvaltoimed
5.	Kuidas Herceptin’i säilitada
6.	Pakendi sisu ja muu teave


1.	Mis ravim on Herceptin ja milleks seda kasutatakse

Herceptin sisaldab toimeainena trastuzumabi, mis on monoklonaalne antikeha. Monoklonaalsed antikehad kinnituvad kindlate valkude ehk antigeenide külge. Trastuzumab on loodud seonduma valikuliselt antigeeniga, mille nimetus on inimese epidermaalse kasvufaktori 2. tüüpi retseptor (HER2). HER2 leidub suurtes kogustes teatud vähirakkude pinnal, kus see stimuleerib nende kasvu. Herceptin’i seondumisel HER2‑ga nende rakkude kasv peatub ning rakud surevad.

Arst võib määrata Herceptin’i rinnavähi raviks juhul, kui:
	teil on varajases staadiumis rinnavähk kõrge HER2‑ks nimetatud valgu tasemega.
	teil on metastaatiline rinnavähk (rinnavähk, mis on levinud algkoldest kaugemale) kõrge HER2 tasemega. Herceptin’i võidakse määrata kombinatsioonis keemiaravi preparaatide paklitakseeli või dotsetakseeliga metastaatiline rinnavähi esmavaliku ravina või üksinda, kui teised raviskeemid ei ole olnud edukad. Samuti kasutatakse seda kombinatsioonis aromataasi inhibiitoriteks nimetatud ravimitega patsientidel, kellel on kõrge HER2 tase ja hormoonretseptor-positiivne metastaatiline rinnavähk (vähk, mis on tundlik naissuguhormoonide suhtes).


2.	Mida on vaja teada enne Herceptin’i manustamist

Herceptin’i ei tohi kasutada
	kui olete trastuzumabi (Herceptin’i toimeaine), hiirevalgu või selle ravimi mis tahes koostisosade (loetletud lõigus 6) suhtes allergiline.
	kui teil esineb rahuolekus kasvajast tingitud raskeid hingamishäireid või kui te vajate hapnikravi.

Hoiatused ja ettevaatusabinõud

Arst kontrollib teid ravi ajal väga hoolikalt. 

Südamekontroll
Ravi Herceptin’iga üksinda või koos taksaaniga võib kahjustada südant, eriti kui olete kunagi kasutanud antratsükliini (taksaanid ja antratsükliinid on kaks teist tüüpi vähiravimit). Kahjustus võib olla mõõdukas kuni raske ning lõppeda surmaga. Seetõttu kontrollitakse teie südametegevust enne ravi, ravi ajal Herceptin’iga (iga kolme kuu järel) ja pärast ravi (kahe kuni viie aasta vältel). Kui teil tekivad südamepuudulikkuse nähud (st süda ei ole võimeline piisavalt verd pumpama), kontrollitakse teie südametegevust sagedamini (iga kuue kuni kaheksa nädala järel), te võite saada südamepuudulikkuse ravi või osutub vajalikuks ravi lõpetamine Herceptin’iga.

Enne Herceptin’i manustamist pidage nõu oma arsti, apteekri või meditsiiniõega:
	kui teil on esinenud südamepuudulikkust, südame isheemiatõbe, südameklappide haigust (südamekahinad), kõrget vererõhku või kui te olete kasutanud või kasutate praegu mõnda vererõhku langetavat ravimit. 
	kui te olete kunagi saanud või kasutate praegu ravimit nimetusega doksorubitsiin või epirubitsiin (vähiravimid). Need ravimid (või ükskõik millised teised antratsükliinid) võivad kahjustada südamelihast ja suurendada südameprobleemide tekke riski Herceptin’i ravi ajal.
	kui teil esineb hingeldust, eriti kui te kasutate praegu taksaani. Herceptin võib põhjustada hingamisraskust, eriti ravi alguses. See võib olla tõsisem, kui teil juba esineb hingeldust. Herceptin’i manustamisega seoses on väga harva esinenud surmajuhtumeid patsientide seas, kellel esines tõsiseid hingamishäireid enne ravi alustamist.
	kui te olete kunagi saanud mõnda muud vähiravi.

Kui te saate Herceptin’i koos mõne teise vähiravimiga, nagu paklitakseel, dotsetakseel, aromataasi inhibiitor, karboplatiin või tsisplatiin, peate lugema ka nende ravimite pakendi infolehti.

Lapsed ja noorukid
Herceptin’i ei soovitata kasutada ühelgi alla 18‑aastasel isikul.

Muud ravimid ja Herceptin
Teatage oma arstile, apteekrile või meditsiiniõele, kui te võtate, olete hiljuti võtnud või kavatsete võtta mis tahes muid ravimeid.

Herceptin’i täielikuks eritumiseks organismist võib kuluda kuni seitse kuud. Seetõttu peate ükskõik millise uue ravimi kasutuselevõtmisel kuni 7 kuu jooksul ravijärgselt teavitama eelnevast Herceptin’i ravist oma arsti, apteekrit või meditsiiniõde.

Rasedus ja imetamine
	Kui te olete rase, arvate end olevat rase või kavatsete rasestuda, pidage enne selle ravimi kasutamist nõu oma arsti, apteekri või meditsiiniõega.
	Te peate ravi ajal Herceptin’iga ja vähemalt 7 kuu jooksul pärast ravi lõppu kasutama tõhusaid rasestumisvastaseid vahendeid.
Arst teavitab teid Herceptin’i rasedusaegse kasutamisega kaasnevatest ohtudest ja oodatavast kasust. Herceptin’i saavatel rasedatel on väga harvadel juhtudel täheldatud lootevee hulga vähenemist, mis ümbritseb arenevat last emakas. See seisund võib olla emakas olevale lapsele ohtlik ning seda on seostatud loote surmaga lõppeva kopsude arenguhäirega.

Ravi ajal Herceptin’iga ja kuni 7 kuud pärast viimast annust ei tohi last rinnaga toita, sest Herceptin võib rinnapiima kaudu jõuda lapseni.

Enne ükskõik millise ravimi kasutamist pidage nõu oma arsti, apteekri või meditsiiniõega.

Autojuhtimine ja masinatega töötamine
Herceptin võib mõjutada autojuhtimise ja masinate töötamise võimet. Kui teil tekivad ravi ajal sümptomid, nagu pearinglus, unisus, külmavärinad või palavik, peate hoiduma autojuhtimisest või masinatega töötamisest seni, kuni need nähud on kadunud.

Herceptin sisaldab naatriumi
Herceptin sisaldab vähem kui 1 mmol (23 mg) naatriumi annuses, see tähendab põhimõtteliselt „naatriumivaba“.

Herceptin sisaldab polüsorbaati
Herceptin sisaldab 2,0 mg polüsorbaat 20 ühes 600 mg/5 ml viaalis, mis vastab 0,4 mg/ml. Polüsorbaadid võivad põhjustada allergilisi reaktsioone. Teavitage oma arsti, kui teil on teadaolevaid allergiaid.


3.	Kuidas Herceptin’i manustatakse

Enne ravi alustamist määrab arst kindlaks HER2 hulga teie kasvajas. Herceptin’iga ravitakse ainult patsiente, kellel on kõrge HER2 tase. Herceptin’i manustab ainult arst või meditsiiniõde.

Herceptin’il on kaks erinevat preparaati (ravimvormi):
•	ühte manustatakse veeniinfusiooni teel (intravenoosne ravimvorm)
•	teist süstitakse naha alla (subkutaanne ravimvorm).
Tähtis on kontrollida pakendi märgistust veendumaks, et patsiendile manustatakse talle määratud õiget ravimvormi. Herceptin’i subkutaanne fikseeritud annust sisaldav ravimvorm ei ole ette nähtud veenisiseseks manustamiseks ning seda tohib manustada ainult nahaaluse süstena.

Arst võib kaaluda teie üleviimist intravenoosselt Herceptin’i ravilt subkutaansele Herceptin’i ravile (ja vastupidi), kui ta seda teie puhul sobivaks peab.

Ravimi kasutusvigade vältimiseks on tähtis kontrollida viaali etiketilt ja veenduda, et valmistatav ja manustatav ravim on Herceptin (trastuzumab), mitte mõni teine trastuzumabi sisaldav ravimpreparaat (nt trastuzumabemtansiin või trastuzumabderukstekaan).

Soovitatav annus on 600 mg. Herceptin’i manustatakse subkutaanse ehk nahaaluse süstena 2...5 minuti jooksul iga kolme nädala tagant.

Ravimit tuleb süstida vahelduvalt vasakusse ja paremasse reide. Iga järgmine süst tuleb teha vähemalt 2,5 cm kaugusele eelmisest süstekohast. Ravimit ei tohi süstida piirkonda, mille nahk on punetav, verevalumiga, valulik või kõva.
Kui Herceptin’i ravikuuri ajal manustatakse teisi naha alla süstitavaid ravimeid, tuleb kasutada erinevat süstekohta.
Herceptin’i ei tohi segada ega lahjendada teiste preparaatidega.

Kui te lõpetate Herceptin’i kasutamise
Ärge lõpetage selle ravimi kasutamist ilma kõigepealt arstiga nõu pidamata. Kõik annused tuleb manustada õigel ajal iga kolme nädala tagant. See aitab ravimil võimalikult tõhusalt toimida.

Herceptin’i täielikuks eritumiseks teie organismist võib kuluda kuni 7 kuud. Seetõttu võib arst otsustada, et jätkab teie südametegevuse kontrollimist, isegi pärast ravi lõppu.

Kui teil on lisaküsimusi selle ravimi kasutamise kohta, pidage nõu oma arsti, apteekri või meditsiiniõega.


4.	Võimalikud kõrvaltoimed

Nagu kõik ravimid, võib ka see ravim põhjustada kõrvaltoimeid, kuigi kõigil neid ei teki. Mõned kõrvaltoimetest võivad olla tõsised ja vajada haiglaravi.

Herceptin’i ravi ajal võivad tekkida külmavärinad, palavik ja muud gripitaolised nähud. Neid esineb väga sageli (võivad tekkida rohkem kui ühel inimesel kümnest). Muud sümptomid on järgmised: iiveldus, oksendamine, valu, suurenenud lihaspinge ja värisemine, peavalu, pearinglus, hingamisraskused, kõrge või madal vererõhk, südame rütmihäired (südamepekslemine või ebaregulaarne südametegevus), näo ja huulte turse, nahalööve ja väsimus. Mõned nendest sümptomitest võivad olla tõsised; esinenud on ka surmajuhtumeid (vt lõik „Hoiatused ja ettevaatusabinõud“).

Teie arst või meditsiiniõde kontrollib teid kõrvaltoimete esinemise suhtes ravimi manustamise ajal ja vähemalt 30 minuti jooksul pärast esimest manustamist ning 15 minuti jooksul pärast ülejäänud manustamiskordi. 

Tõsised kõrvaltoimed
Mis tahes ajal Herceptin’i ravi jooksul võivad tekkida ka muud kõrvaltoimed. Teavitage arsti või meditsiiniõde otsekohe sellest, kui märkate mõnda järgmistest kõrvaltoimetest:

	Mõnikord võivad ravi ajal ja aeg-ajalt pärast ravi lõppu tekkida südameprobleemid, mis võivad olla tõsised. Nendeks on südamelihase nõrkus, mis võib viia südamepuudulikkuse tekkeni, südamepauna põletik ja südame rütmihäired. Selle tagajärjel võivad ilmneda sellised sümptomid, nagu õhupuudus (ka öösel), köha, käte või jalgade turse (vedelikupeetus), südamepekslemine (ebaregulaarne südametegevus) (vt lõik 2 „Südamekontroll“).

Arst jälgib ravi ajal ja pärast ravi regulaarselt teie südametalitlust, kuid te peate teda kohe teavitama sellest, kui teil tekib mõni ülalloetletud sümptomitest.

	Tuumorilahustussündroom (rühm metaboolseid tüsistusi, mis esinevad pärast vähiravi ja mida iseloomustavad vere kõrge kaaliumi- ja fosfaaditase ning vere madal kaltsiumitase). Sümptomiteks võivad olla neeruprobleemid (nõrkus, hingeldus, väsimus ja segasus), südameprobleemid (südame puperdamine või südametegevuse kiirenemine või aeglustumine), krambid, oksendamine või kõhulahtisus ning suu, käte või jalgade surisemine.

Kui teil tekib mõni ülalloetletud sümptomitest pärast Herceptin’i ravi lõppu, pöörduge oma arsti poole ja öelge talle, et olete enne saanud ravi Herceptin’iga.

Herceptin’il on kaks erinevat preparaati (ravimvormi):
	ühte manustatakse infusiooni teel veeni 30…90 minuti jooksul
	teist manustatakse nahaaluse süstena 2...5 minuti jooksul.
Kahe ravimvormi võrdlemisel olid kõrvatoimete sagedus (kui tihti kõrvaltoimeid esines) ja raskus (kui tõsised olid kõrvaltoimed) sarnased, kuid subkutaanse ravimvormi puhul esines sagedamini infektsioone ja haiglaravi vajavaid südame häireid.

Herceptin’i väga sageli esinevad kõrvaltoimed: võivad tekkida rohkem kui ühel inimesel kümnest

	infektsioonid
	kõhulahtisus
	kõhukinnisus
	kõrvetised (düspepsia)
	väsimus
	nahalööbed
	valu rindkeres
	kõhuvalu
	liigesvalu
	väike vere puna- ja valgeliblede (mis aitavad võidelda infektsioonide vastu) arv, mõnikord koos palavikuga
	lihasvalu
	konjunktiviit
	vesised silmad
	ninaverejooksud
	nohu
	juuste väljalangemine
	värisemine (treemor)
	kuumahood
	pearinglus
	küünte muutused
	kehakaalu langus
	isutus
	unetus
	maitsetundlikkuse muutused
	madal vereliistakute arv
	verevalumid
	sõrmede ja varvaste tuimus või surisemine, mis mõnikord võib edasi levida ülejäänud jäsemele
	suu ja/või kurgu punetus, turse või haavandid
	käte ja/või jalgade valu, turse, punetus või surisemine
	hingeldus
	peavalu
	köha
	oksendamine
	iiveldus

Herceptin’i sageli esinevad kõrvaltoimed: võivad tekkida kuni ühel inimesel kümnest

	allergilised reaktsioonid
	neeluinfektsioonid
	kusepõie- ja nahainfektsioonid
	rinnapõletik
	maksapõletik
	neerutalitluse häired
	suurenenud lihastoonus või lihaspinge (hüpertoonia)
	valu kätes ja/või jalgades
	sügelev lööve
	unisus (somnolentsus)
	hemorroidid
	nahasügelus
	naha- ja suukuivus
	kuivad silmad
	higistamine
	halb enesetunne/nõrkus
	ärevus
	depressioon
	astma
	kopsupõletik
	kopsuhäired
	seljavalu
	kaelavalu
	luuvalu
	akne
	jalakrambid

Herceptin’i aeg-ajalt esinevad kõrvaltoimed: võivad tekkida kuni ühel inimesel sajast
	kurtus
	ümbritsevast nahapinnast kõrgem lööve
	vilistav hingamine
	kopsupõletik või kopsukoe armistumine

Herceptin’i harvaesinevad kõrvaltoimed: võivad tekkida kuni ühel inimesel tuhandest
	kollasus
	anafülaktilised reaktsioonid

Muud Herceptin’i kasutamise ajal kirjeldatud kõrvaltoimed: esinemissagedust ei saa hinnata olemasolevate andmete alusel
	vere hüübimishäired
	kõrge kaaliumitase
	silmapõhja turse või verejooks
	šokk
	südame rütmihäired
	respiratoorne distress
	hingamispuudulikkus
	äge kopsuturse (vedeliku kogunemine kopsudes)
	äge hingamisteede ahenemine
	ebanormaalselt madal hapnikusisaldus veres
	raskendatud hingamine lamavas asendis
	maksakahjustus
	näo, huulte ja kõri turse
	neerupuudulikkus
	liiga vähe vedelikku, mis ümbritseb last emakas
	emakasisene loote kopsude arengupeetus
	emakasisene loote neerude arenguhäire

Mõned teil ilmnevatest kõrvaltoimetest võivad olla tingitud rinnavähist. Kui te saate Herceptin’i kombinatsioonis keemiaraviga, võivad mõned kõrvaltoimed olla tingitud ka keemiaravist.

Kui teil tekib ükskõik milline kõrvaltoime, pidage nõu oma arsti, apteekri või meditsiiniõega.

Kõrvaltoimetest teatamine
Kui teil tekib ükskõik milline kõrvaltoime, pidage nõu oma arsti, apteekri või meditsiiniõega. Kõrvaltoime võib olla ka selline, mida selles infolehes ei ole nimetatud. Kõrvaltoimetest võite ka ise teatada riikliku teavitussüsteemi (vt 8HV lisa) kaudu. Teatades aitate saada rohkem infot ravimi ohutusest.


5.	Kuidas Herceptin’i säilitada

Hoidke seda ravimit laste eest varjatud ja kättesaamatus kohas.

Ärge kasutage seda ravimit pärast kõlblikkusaega, mis on märgitud karbil ja viaali sildil pärast „EXP“. Kõlblikkusaeg viitab selle kuu viimasele päevale.

Hoida külmkapis (2 C...8 C).

Hoida viaal välispakendis valguse eest kaitstult.

Mitte lasta külmuda.

Pärast viaali avamist tuleb lahus ära kasutada kohe.

Ärge kasutage seda ravimit, kui täheldate enne manustamist võõrosakesi või värvuse muutust.

Ärge visake ravimeid kanalisatsiooni ega olmejäätmete hulka. Küsige oma apteekrilt, kuidas hävitada ravimeid, mida te enam ei kasuta. Need meetmed aitavad kaitsta keskkonda.


6.	Pakendi sisu ja muu teave

Mida Herceptin sisaldab

	Toimeaine on trastuzumab. Üks 5 ml viaal sisaldab 600 mg trastuzumabi.

	Teised koostisosad on rekombinantne inimese hüaluronidaas (rHuPH20), histidiinvesinikkloriidmonohüdraat, histidiin, α,α‑trehaloosdihüdraat, metioniin, polüsorbaat 20 (E432), süstevesi (vt lõik 2 „Herceptin sisaldab polüsorbaati“).

Kuidas Herceptin välja näeb ja pakendi sisu

Herceptin on süstelahus butüülkummist korgiga klaasviaalis, mis sisaldab 5 ml (600 mg) trastuzumabi. Lahus on selge või opalestseeruv ning värvitu või kollakas.

Igas karbis on üks viaal.

Müügiloa hoidja 

Roche Registration GmbH 
Emil-Barell-Strasse 1
79639 Grenzach-Wyhlen
Saksamaa

Tootja

Roche Pharma AG
Emil-Barell-Strasse 1
79639 Grenzach-Wyhlen
Saksamaa

Lisaküsimuste tekkimisel selle ravimi kohta pöörduge palun müügiloa hoidja kohaliku esindaja poole:

	België/Belgique/Belgien,
Luxembourg/Luxemburg
N.V. Roche S.A.
België/Belgique/Belgien
Tél/Tel: +32 (0) 2 525 82 11

	Lietuva
UAB “Roche Lietuva”
Tel: +370 5 2546799


	България
Рош България ЕООД
Тел: +359 2 474 5444

	

	Česká republika
Roche s. r. o.
Tel: +420 - 2 20382111
	Magyarország
Roche (Magyarország) Kft.
Tel: +36 - 1 279 4500


	Danmark
Roche Pharmaceuticals A/S
Tlf: +45 - 36 39 99 99

	

	Deutschland
Roche Pharma AG
Tel: +49 (0) 7624 140

	Nederland
Roche Nederland B.V.
Tel: +31 (0) 348 438050


	Eesti
Roche Eesti OÜ
Tel: + 372 - 6 177 380

	Norge
Roche Norge AS
Tlf: +47 - 22 78 90 00


	Ελλάδα, Kύπρος
Roche (Hellas) A.E.
Ελλάδα
Τηλ: +30 210 61 66 100

	Österreich
Roche Austria GmbH
Tel: +43 (0) 1 27739


	España
Roche Farma S.A.
Tel: +34 - 91 324 81 00

	Polska
Roche Polska Sp.z o.o.
Tel: +48 - 22 345 18 88


	France
Roche
Tél: +33 (0)1 47 61 40 00

	Portugal
Roche Farmacêutica Química, Lda
Tel: +351 - 21 425 70 00


	Hrvatska
Roche d.o.o.
Tel: + 385 1 47 22 333
	România
Roche România S.R.L.
Tel: +40 21 206 47 01


	Ireland, Malta
Roche Products (Ireland) Ltd.
Ireland/L‑Irlanda
Tel: +353 (0) 1 469 0700

	Slovenija
Roche farmacevtska družba d.o.o.
Tel: +386 - 1 360 26 00


	Ísland
Roche Pharmaceuticals A/S
c/o Icepharma hf
Sími: +354 540 8000

	Slovenská republika
Roche Slovensko, s.r.o.
Tel: +421 - 2 52638201


	Italia
Roche S.p.A.
Tel: +39 - 039 2471
	Suomi/Finland
Roche Oy
Puh/Tel: +358 (0) 10 554 500


	
	Sverige
Roche AB
Tel: +46 (0) 8 726 1200


	Latvija
Roche Latvija SIA
Tel: +371 - 67 039831

	



Infoleht on viimati uuendatud <{KK.AAAA}><{kuu AAAA}>.

Muud teabeallikad

Täpne teave selle ravimi kohta on Euroopa Ravimiameti kodulehel: https://www.ema.europa.eu.

See infoleht on kõigis EL/EMPi keeltes Euroopa Ravimiameti kodulehel.

